
BISEDE 

ME TË RINJTË 

-12 PYETJE-PËRGJIGJE - 


Osman Nuri TOPBASH 



PARATHENIE 


Falënderimet dhe lavdërimet e pafundme 
qofshin për Krijuesin e Gjithësisë, i Cili na krijoi 
si qenie njerëzore nga hiçi, na bëri besimtarë, 
ndjekës të rrugës së Muhamedit $§, dhe na nderoi 
me shpalljen e Kuranit Famëlartë! 

Salate dhe selame për udhërrëfyesin e kësaj 
bote dhe ndërmjetësuesin në botën tjetër, 
Muhamed Mustafanë M, për familjen dhe shokët 
e tij besnikë! 

Më 17 Mars 2018 patëm rastin të takohemi me 
disa të rinj në Konja, qytet që vlerën e vërtetë e merr 
nga Mevlana Xhelaleddin Rumiu, një personalitet i 
jashtëzakonshëm shpirtëror edhe pse në të njëjtën 
kohë Konja është një vatër e historisë, kulturës dhe 
qytetërimit. 

Tema kryesore që u trajtua ishte “Çfarë u mësoi 
Pejgamberi $|g shokëve të tij? Si ua mësoi? Çfarë 
arriti t’i përcillte umetit (bashkësisë islame)?” 

Meqë bashkëbiseduesit tanë ishin të rinj na u 
kërkua që bisedën ta zhvillonim në formë pyetje-për- 
gjigjesh në mënyrë që ata të përfitonin më shumë. 

Kështu çështjen e parë të diskutimit në lidhje me 
edukimin dhe mësimin e Pejgamberit ^ e konsi- 
deruam si pyetjen e parë dhe më pas u përpoqëm 
t’u përgjigjeshim pyetjeve të tjera të të rinjve tanë. 
Duke pasur parasysh që koha ishte e pamjaftuesh- 
me për t’iu përgjigjur thuajse pesëdhjetë pyetjeve, 
menduam të trajtojmë me përparësi disa prej tyre. 

Me dëshirën e mirë që nga ky program i bukur të 
mbetet një kujtim i ëmbël mbresëlënës, u kërkua nga 
Bashkia e Konjës që kjo bisedë të sillej në formën e 
një libri e më pas të botohej. Kështu, patëm rastin 
të bëjmë disa rregullime dhe plotësime në lidhje 
me disa çështje që për efekt kohe nuk arritëm t’i 
trajtojmë gjatë programit. 

Shpresoj që ky libërth modest të jetë burim 
mirësie! Lutem për lumturinë në të dy botët për 
personelin e Bashkisë së Konjës që realizuan këtë 
program, për të gjithë ata që morën pjesë në këtë 
takim, si dhe për të gjithë ju lexues të nderuar! 1 


Osman Nuri TOPBASH 
Korrik, 2018 
Yskydar 


1. Falënderoj M. Akif Gunay për kontributin e tij në përgatitjen e 
këtij libri si dhe i lutem Zotit të Gjithësisë që përpjekjet e tij të 
jenë një sadaka rrjedhëse! 

- 







KONJA - 17 Mars 2018 


Shumë të çmuar djem, besimtarë, të guximshëm! 

Shumë të çmuara, vajza besimtare! 

Të dashur vëllezër dhe motra! 

Allahu na dhuroftë të gjithëve njëjetë të dobishme 
për atdheun, për të ardhmen dhefatin e kombit tonë. 

E bekuar qoftë kjo ditë! 

Për begatinë dhe përshpirtshmërinë e takimit tonë; 

Për shpirtin e të Dërguarit të Allahut, të paraar- 
dhësve tanë, të evlijave të Konjas, për të gjithë robërit 
e mirë të Allahut, 

Në mënyrë të veçantë për dëshmorët e Çanakalasë, 
për dëshmorët e Luftës së Pavarësisë, për dëshmorët 
e 15 Korrikut, në mënyrë të posaçme për dëshmorët 
e Afrinit dhe me lutjen për shërim sa më të shpejtë të 
veteranëve tanë. 

Për mbrojtjen e atdheut e kombit tonë nga dëmi i 
dashakeqve, 

Le ta nisim me leximin një herë të sures Fatiha dhe 
tri herë të sures Thlas... 







Çfarë dhe si i mësoi Profeti 
sahabët dhe çfarë arriti? 


Ardhjen e të Dërguarit të Allahut $§£ si mëshirë për botët, 
Halid Bagdadi e rrëfen në këtë mënyrë: 

“Në saje të respektit ndaj tij, detet me rërë dhurojnë 
margaritarë, sa e sagurë tëfortë bëhen rubinë egjembat kthehen 
në trëndafda. Në një bahçe kuflitetpër moralin e tij të bukur, nga 
gëzimi dhe entuziazmi nuk mbetet asnjëgonxhe epaçelur”. 


























Pyetjci e Parë 


Profeti Muhammed ?§§ i dërguar si mëshirë për 
hotët për të plotësuar moralin e hukur, arriti që nga 
një shoqëri gjysmë të egër e injorante, të ndërtonte 
një model botëror të qytetërimit duke i dhuruar nje- 
rëzimit epokën e lumturisë. Çfarë mësoi ? Si mësoi ? 
Çfarë arriti Pejgamberi JH, krenaria e Gjithësisë, 
që në një interval të shkurtër kohorprej 23 vitesh 
të zhvillonte një shoqëri kaq të jashtëzakonshme 
të lumturisë ? 

Si pjesë e umetit të tij, 1 4 shekuj më vonë, ç’du- 
het të hëjmë që të përjetojmë përsëri emocionin 
e epokës së lumturisë dhe ta njohim botën me 
ato vlera të jashtëzakonshme të një qytetërimi të 
virtytshëm? 

Shumë të nderuar vëllezërit e mi! 

Në këtë trajtesë nevojitet një përmbledhje e krejt 
Historisë Profetike. Sigurisht në aspektin kohor kjo 
është e pamundur. Atëherë le të fillojmë: 

- Përse Allahu na ka dërguar në këtë botë? 

- Çfarë është dituria e vërtetë? Ç’është arsimimi? 

- Cilat dituri duhet të përvetësojmë? 

- Cili është qëllimi i diturisë? 

Qëllimi i diturisë është të jemi robër të Allahut 
(t’i nënshtrohemi Allahut). 2 


2. Shih Dharijat, 56. 

Ky univers është një shkollë e ndërtuar për t’u 
bërë shërbëtorë të Allahut, është një pasqyrë ku 
mund të shohim veten. Njeriu vjen në këtë jetë, 
jeton aq sa ka përcaktuar Krijuesi i Gjithësisë e më 
pas e pret një jetë e pafundme. 

Cili është qëllimi i ibadetit? Ibadeti ka për qëllim 
njohjen e Zotit me zemër, përfitimin nga fshehtësia 
e të qenit bashkë me Të. 

Krijuesi i Gjithësisë thotë: 

“Ne i kemi nderuar bijtë e Ademit...” (Isra, 70) 

Njeriu duhet ta fitojë këtë nderim duke flakur 
tutje dëshirat epshore në mënyrë që të bëhet i 
denjë për Xhenetin madhështor. Kështu, Krijuesi i 
Gjithësisë i fton robërit e Tij për në Daru’s-Selam 
(Vendin e Paqes). 

Allahu i Lartë është Rrahman dhe Rrahim. 
Pejgamberi është “rauf dhe rahim.” 3 Zoti ynë dë- 
shiron që edhe besimtari të jetë “njeri i mëshirës”, 
në mënyrë që ai të jetë i denjë për Xhenetin. 

Edhe qëllimi i mësimit në shkollën e kësaj bote 
është të qenit “njerëz të mëshirës” dhe edukimi i 
“njerëzve të mëshirës”. Në këtë mënyrë mund të 
ndërtojmë një botë të qetë. 

Krijuesi i Gjithësisë, në një ajet kuranor, në 
lidhje me tiparet negative të njeriut shprehet: “Me 

të vërtetë, njeriu u tregua i padrejtë me veten 
dhe i paditur...” (Ahzab, 72) 

0 3. Shih Teube, 128. 

- 

Së pari, njeriu është “dhalum” (i padrejtë), dhe 
padrejtësinë më të madhe e kryen ndaj vetes duke 
shkatërruar të ardhmen e tij të përjetshme. 

Përpara nesh qëndron një jetë e pafundme. 
Mbase jeta e kësaj bote nuk përbën as edhe një 
grimcë përballë jetës së përhershme. Padrejtësia 
më e madhe është ajo që njeriu i bën vetes duke 
shkatërruar të ardhmen e tij në Ahiret. 

Së dyti, është “xhehula” (shumë injorant). Pra, 
njeriu tregohet indiferent ndaj lumturisë së Ahiretit 
dhe harron qëllimin e krijimit të tij. 

Përse erdhi në këtë botë? 

- Në pronën e kujt jeton? 

- Ku shkon? Për ku kjo rrjedhë?” Të mos jesh 
i vetëdijshëm ndaj këtyre pyetjeve është thelbi i 
injorancës... 

Për këtë arsye Zoti ynë u ka dërguar robërve të 
Tij pejgamberë. Sipas një transmetimi janë dërguar 
mbi njëqind e njëzet e katër mijë pejgamberë. Për 
çdo popull është dërguar një pejgamber. Përveç 
Pejgamberit §§; i cili u dërgua për mbarë njerëzimin 
deri në Ditën e Gjykimit, si “Usve-i hasene” d.m.th. 
“shembull më i mirë”... 

Po ashtu Krijuesi i Gjithësisë i dërgoi njerëzimit 
libra dhe fletë. 

Ky univers është një shfaqje e fuqisë dhe e ma- 
dhështisë hyjnore nga mikrouniversi në makrouni- 
vers, nga atomi në galaktika. 

Ajeti i parë i Kuranit Famëlartë nis me urdhrin 

“Lexo!”. 

Me çfarë duhet të lexosh? 

“...të lexosh me emrin e Zotit tënd .” 4 

Kjo do të thotë që Krijuesi i Gjithësisë leximit i 
jep një veçori: “Të lexosh me emrin e Zotit tënd”... 

Çdo gjë që lexon me mendje, duhet ta lexosh 
edhe me zemrën tënde. Syri duhet të jetë drita e 
mendjes dhe e zemrës tënde. Zemra jote duhet të 
lexojë fshehtësinë dhe urtësinë e çdo sendi dhe 
qenieje, e kështu të arrijë të mbushet. 

Çdo gjë është provë e madhështisë hyjnore. 
Për këtë arsye asgjë nuk duhet parë me një sy të 
zbrazët. Çdo shfaqje hyjnore duhet të shihet përmes 
meditimit. Natyrisht kjo përfshirje është e lidhur me 
gjendjen e zemrës. 

Shkencat e dukshme / shkencat pozitiviste për- 
bëjnë një mundësi për njeriun për t’ju afruar Zotit. 
Në këtë mënyrë robi, me mendje e me zemër, duke 
kaluar nga gjurma tek Gjurmëlënësi, nga shkaku tek 
Shkaktari, nga arti tek Artisti, është në përpjekje 
të vazhdueshme që të arrijë tek Krijuesi Fuqiplotë. 

Atëherë: 

ÇFARË ËSHTË DITURIA E DOBISHME? 

Dituria e dobishme është ajo dituri e cila e bash- 

0 4. Shih, el-Alak, 1. 

- 

kon njeriun me devotshmërinë, që në Kuranin e 
Shenjtë përmendet 258 herë. 

Çfarë është devotshmëria? 

Devotshmëria është flakja tutje e dëshirave të 
egos, kultivimi i virtyteve shpirtërore, ndërgjegjësimi 
i njeriut se ai përherë ndodhet nën vëzhgimin hyj- 
nor. Pasurimi i zemrës me këto ndjesi është shenja 
më e rëndësishme e devotshmërisë. 

Krijuesi i Gjithësisë shprehet se “njeriut i është 
dhënë pak nga dituria.” 5 I Dërguari i Allahut $|g, 
arriti kulmin e diturisë. Kështu shprehej se: 

“Sikur të dinit atë çfarë unë di (do qëndronit 
pa ngrënë e pa pirë) e do dilnit në rrugë...” (Ibn 
Maxhe, Zuhd, 19.) 

Mevlana, kur përmbledh jetën e tij, gjendjen 
kulminante në shkencat pozitiviste e shpreh me 
termin “i papjekur”, kur sekretet e universit fillojnë 
të manifestohen tek ai e përshkruan gjendjen me 
termin “u poqa”, ndërsa shkrirjen e tij tek Krijuesi 
Fuqiplotë e përshkruan me termin “u dogja”. 


SI MËSOII DËRGUARII ALLAHUT? 


Në Mekë nuk ekzistonte ndonjë këshill shkencor, 
ndonjë bibliotekë apo shkollë. Meka ishte një fis. 
Nuk kishte as një klerik të mirëfilltë. As një murg 
apo mësues. Pejgamberi i Allahut u lind jetim dhe u 
rrit pa nënë e në mungesë të mbështetjes prindërore 
gjatë gjithë jetës. 


o 


5. Shih, el-Isra, 85. 

Edukatori i tij ishte vetë Allahu. Në hadithin 
profetik thuhet: 

“Mua më edukoi Allahu. Sa bukur më edukoi 

Ai. v (Sujuti, Xhamiu’s-Sagir, I, 12.) 

Allahu e edukoi të Dërguarin e Tij. Ndërsa i 
Dërguari i Allahut me këtë moral edukoi një umet 
të tërë. Në këtë mënyrë nga ato njerëz gjysëm të 
egër, u ndërtua qytetërimi i Epokës së Lumturisë. 

METODA E TIJ E VEÇANTË E EDUKIMIT 

I Dërguari i Allahut 2H nuk kishte qenë më parë 
edukator. Para ardhjes së profecisë, për 40 vjet, 
as nuk kishte mësuar nga dikush, as nuk i kishte 
mësuar dikujt diçka. Shoqëria në të cilën ndodhej 
ishtë shoqëri injorante. Vetë Profeti *§$ nuk dinte as 
shkrim dhe as lexim. Edhe shoqëria ishte analfabete. 
Thuajse nuk kishte fare njerëz që dinin të shkruanin 
e të lexonin. 

Por, Krijuesi i Gjithësisë e mësoi dhe e edukoi 
Pejgamberin aq bukur, sa ai u bë edukatori i krejt 
gjithësisë, duke i dhënë drejtim universit. 

Një fazë tjetër: 

METODA E TIJ E JASHTËZAKONSHME 

E DREJTIMIT 

Para ardhjes së profecisë Pejgamberi $|g nuk 
kishte drejtuar asnjë betejë, nuk kishte qenë ushtar 
dhe nuk kishte njohje të organizimit ushtarak. Në 

zonën ku ai jetoi ekzistonin vetëm ngatërresa mes 
fisesh. Por pas ardhjes së profecisë ai shpërndau 
mëshirë madje edhe në luftë. Kështu, përpara luftës 
së Bedrit, armiku shkoi të kërkonte ujë e Profeti 
ia dha. 

Le të krahasojmë këshillat e Pejgamberit *§$ me 
gjendjen e sotme: 

Pejgamberi ^ ka thënë: 

“O umeti im! Edhe nëse jeni në luftë: 

• Mos bëni padrejtësi! 

• Mos torturoni! 

• Mos vrisni fëmijël ” (Muslim, Xhihad, 3; Ahmed, V, 
352, 358.) 

“O umeti im! Edhe nëse jeni në luftë mos 
vrisni: 

• Fëmijët 

• Personat që janë në adhurim në faltoret e 
tyre (të krishterë, hebre etj.) 

• Gratë 

• Të moshuarit 

• Njerëzit që nuk janë të përfshirë në luftë e 
që merren me punë të tjera (Veçanërisht) 

• Mos digjni kishat 

• Mos i prisni pemët në rrënjë!” (Ahmed, I, 300 ; 
Taberani, Kebir, XI, 224/11562; Buhari, Xhihad, 148; Muslim, 
Xhihad, 24, 25.) 6 

6. Shih Taberani, Evsat,I, 48,/135; Ibn-i Maxhe, Xhihad, 30; 

Këtë qasje e gjejmë edhe tek të parët tanë 
Osmanët. Ata asnjëherë nuk i bënë padrejtësi 
jomyslimanëve. 

Një cilësi tjetër e Pejgamberit ishte: 

AFTËSIA E JASHTËZAKONSHME 
E UDHËHEQJES 

I Dërguari i Allahut më herët nuk kishte drejtuar 
asnjë popull. Në fëmijëri, përveç drejtimit të tufës së 
bagëtive, nuk kishte menaxhuar asgjë tjetër. Mirëpo 
me ndërtimin e Shtetit Islam të Medines ai hodhi 
themelet e një qytetërimi të lartë. 

Ai i shpëtoi të gjitha krijesat nga e keqja e zu- 
llumqarëve. 

Robërit gjetën paqe. Kafshët gjetën qetësi. Bimët 
gjetën prehje. Shkretëtirat që ishin kthyer në lumenj 
gjaku u paqësuan... 

Sa bukur e shpreh Mehmed Akif Ersoj këtë 
gjendje: 

I dobëti dhe i pafuqishmi që shtypeshin shu- 
më, gjetën jetë. 

U zbeh dhuna që asgjësimin se shkonte as 
ndër mend. 

Po ashtu në anën tjetër vërehet edhe: 

DREJTËSIA E TIJ E JASHTËZAKONSHME 

Ai nuk ishte jurist. As nuk kishte ndonjë eks- 

Vakidi, III, 912; Abdurrezzak, Musannef, V, 220. 

- 

periencë në praktikimin e drejtësisë dhe ligjeve. 
Mirëpo Hutbja e tij e Lamtumirës u kthye në një 
“Deklaratë të të Drejtave të Njeriut”. Ajo u kthye 
në një kushtetutë të pandryshueshme. 

Sapo ndërtoi Shtetin e parë Islam në Medine, i 
Dërguari i Allahut themeloi edhe kushtetutën e parë. 

Shkollat e drejtësisë, të cilat u krijuan nga 
nxënësit e tij në një kohë të shkurtër, tejkaluan 
majat në të cilat mendja njerëzore nuk do mund t’i 
arrinte në qindra vjet. Juristët e famshëm Soloni 
dhe Hammurabi, nuk mund të konsideroheshin as 
çirakë përballë gjenialitetit të Ebu Hanifes... 

Aristoteli ka hedhur bazat e disa rregullave dhe 
ligjeve mbi filozofinë e etikës. Mirëpo ngaqë filozofia 
e tij ishte larg shpalljes hyjnore, populli nuk arriti 
lumturinë e kërkuar me këtë filozofi; sepse idetë dhe 
veprimet e filozofëve nuk ishin pjekur nën udhëzi- 
min e shpalljes hyjnore. Prandaj dhe sistemet që 
ata kanë sjellë nuk kanë depërtuar përtej sallave të 
konferencave apo rreshtave të librave. 

Kurse i Dërguari i Allahut mori udhëzime nga 
shpallja hyjnore. Për këtë arsye sistemi që ai solli 
është i përsosur për njerëzimin. Ai shënoi kulmin 
në çdo fushë, arritjet e tij ishin të jashtëzakonshme. 
Sepse edukatori i tij ishte vetë Allahu 'H§». 

NXËNËSIT E TIJ 

Karafi (v. 684), një ndër emrat e famshëm në 

fushën e metodologjisë së jurisprudencës islame, 
thotë: 

“Sikur i Dërguari i Allahut të mos kishte asnjë 
mrekulli tjetër përveç faktit që edukoi një hrez 
sahabësh (nga njerëz gjysëm të egër në njerëz të 
qytetëruar), kjo do t’i mjaftonte atij si argument 
i profecisë. ” 

Për shembull: 

Abdullah ibn Mesudi... ishte bari. U bë themelues 
i një Shkolle Juridike me të cilën e gjithë bota 
mahnitet. Ebu Hanifja u edukua si nxënës i kësaj 
Shkolle në Kufe. 

Çfarë u mësoi tjetër ai Zotëri? 


U MËSOI KURANIN 

Pra i mësoi njerëzimit udhëzimet e Krijuesit të 
Gjithësisë. I mësoi Kuranin Famëlartë, thirrjen e 
fundit të Zotit të Gjithësisë drejtuar njerëzimit. 


SI PËRPIQEJ AI M TË MËSONTE 
TË TJERËT? 


Ebu Talha tregon: 


u Një ditë shkova pranë të Dërguarit të Allahut. 
Ishte bërë dyfish nga uria saqë për të mbajtur 
trupin drejt kishte lidhur një gur në bark. Në 
atë gjendje po ia mësonte Kuranin banorëve të 
Suffes. ” (Ebu Nuajm, Hilje, I, 342.) 



Ibn Mesudi 4fe, një nga sahabet që ishte nderuar 

me shfaqjet e urtësisë në mësimin dhe edukimin 
profetik, thoshte: 

“Kishim mbërritur në atë gjendje saqë dëgjonim 
dhikrin e kafshatave të bukës.” (Buhari, Menakib, 25 ) 

Ebu Hurejre thotë: 

“Teksa të gjithë ishin të interesuar në mbledh- 
jen e hurmave nëpër bahçe, ne edhe pse të uritur, 
mblidheshim rreth Profetit iH për të nxënë ditu- 
ri. ” (Buhari, Ilim, 42.) 

Me pak fjalë, me përpjekjet e të Dërguarit të 
Allahut e tërë Medina qe mbushur me mësues të 
Kuranit Fisnik. Pejgamberi ^ u përpoq t’i përhapte 
ata në çdo anë të botës. 

DËLIRËSIA E KURANIT 

Përmes Kuranit Fisnik, Medina u ndriçua nga 
një gjendje shpirtërore e lartë. Krijuesi i Gjithësisë 
shprehet: 



“Ne shpallim nga Kurani atë që është shërim 
dhe mëshirë për besimtarët... ” (Isra, 82) 

Allahu Fuqiplotë bën me dije se Kurani është 
“shërim dhe mëshirë”. Edhe ne shpresojmë të 
marrim hise nga ky shërim e nga kjo mëshirë... 

Nëse do të na duhej të jepnim disa shembuj nga 
mëshira e Kuranit, themi se: 

Xhebraili zbriti Kuranin dhe u bë meleku më 
i lartë. 

Kurani i zbriti Muhamedit $H. Ai u bë zotëria 
i të gjithë pejgamberëve, “Sejjidu’I-Enbija”. 

Kurani i zbriti Muhamedit §$. Ndjekësit e tij u 
bënë bashkësia më e vlerësuar, umeti i mëshirës. 

Kurani zbriti në muajin e bekuar të Ramazanit, 
duke i falur këtij muaji një vlerë të lartë. Ai u bë 
muaji më i bekuar, duke mbartur një bukuri të 
veçantë në mesin e dymbëdhjetë muajve. 

Kurani zbriti në natën e Kadrit. Krijuesi i 
Gjithësisë i fali asaj nate vlerën e më shumë se 
një mijë muajve . 7 

Sikur Kurani të zbriste në zemrat tona e në 
jetën tonë, edhe ne do bëheshim njerëzit më të 
dobishëm të të gjithë njerëzimit. 

Në këtë mënyrë u edukua një brez i tërë i sa- 
habëve. Ata u bënë “njerëz të mëshirës”, prej 
dorës, gjuhës e zemrës së të cilëve përhapej vetëm 
mëshirë. Shpresojmë të ecim edhe ne në gjurmët 
e tyre. 

Për këtë arsye i Dërguari i Allahut j|g, ka thënë: 

“Më i dobishmi nga ju është ai që e mëson 
Kuranin dhe ua mëson atë të tjerëve .” (Buhari, 
Fedailu’l-Kuran, 21.) 

Si duhet t’u përcillet Kurani të tjerëve? Vetëm 
duke u vënë në jetë. 

@ 7. Shih el-Kadr, 3. 

- 

AI U MËSOIIMANIN 

Pjesa më e vështirë e fesë është ruajtja e imanit, 
akides. I Dërguari i Allahut përgjatë 13 viteve të 
profecisë së tij në Mekë, u mësoi sahabëve besimin. 
Imani shkërmoqi çdo fanatizëm e padrejtësi. 
Sahabët nuk u përkulën përballë asnjë padrejtësie. 
Ranë dëshmorë, pasuria u humbi, por kurrsesi nuk 
hoqën dorë për asnjë çast nga besimi. 

Sahabët ditën ta ruanin imanin përballë shumë 
sprovave të rënda. Me fuqinë e besimit në zemër, 
arritën t’i kalojnë të gjitha pengesat e egos. 

Edhe kur emigruan, një pjesë në këmbë e një 
pjesë mbi deve, lanë pas mallin e pasuritë e tyre. 

Qëndrueshmëria në besim që shfaqën Sumejja 
dhe Jasiri kur ranë dëshmorë, është për ne një 
shfaqje madhështore e virtytit. 

Krijuesi i Gjithësisë shprehet kështu për besim- 
tarët: 

“Në të vërtetë, Allahu ka blerë nga besim- 
tarët jetën dhe pasurinë e tyre, në këmbim të 
Xhenetit...” (Teube, 111) 

Besimi pra, tejkaloi çdo fanatizëm. 

AI U MËSOI SE JETA E VËRTETË 

ËSHTË JETA E AHIRETIT 

Në kohët e vështira të luftës së Hendekut (të 
urisë, të ftohtit) ai thoshte: 

“Zoti im, jeta e vërtetë është jeta e Ahiretit” 

(Buhari, Rikak, 1.) 

Po ashtu, edhe në kohën e çlirimit të Mekës, në 
momentin e triumfit, në mënyrë që të pengonte 
kalimin në euforizëm, thoshte: 

u Zoti im, jeta e vërtetë është jeta e Ahiretit.” 

(Buhari, Rikak, 1.) 

Me pak fjalë, besimtari në asnjë fazë të jetës 
nuk duhet të harrojë se jeta e vërtetë është ajo 
e përtejmja. Gjithnjë duhet të shqetësohet për 
Ahiretin . 8 

AI U MËSOI ADHURIMET 
U mësoi namazin 

U mësoi njerëzve anën juridike të namazit, por 
edhe anën shpirtërore të tij. U mësoi një namaz ku 
zemra dhe trupi ishin në harmoni, e ky namaz, do 
ta ndalte robin nga paturpësia dhe e keqja. 

“Si falem unë?” 

Sahabët shfaqnin në sjelljet e tyre dimensionin 
shpirtëror, duke monologuar: 

- A sheh syri diçka të gabuar? 

- A përpiqet veshi të dëgjojë diçka që nuk duhet? 

- A flet goja ndonjë fjalë të pavend? 

- Cilat janë punët e mira? Po përfitimi?” 

0 8. Shih Zumer, 9. 

- 

Të gjithë këto qëndrime ishin treguesit e na- 
mazit. 

Krijuesi i Gjithësisë, në lidhje me namazin e falur 
në mënyrë të denjë, shprehet kështu: 

“...Vërtet që namazi të ruan nga shthurja dhe 
nga çdo vepër e shëmtuar...” (Ankebut, 45) 

Por në anën tjetër ka nga ato namaze të shkuj- 
desura për të cilat i Dërguari i Allahut ka thënë: 

“Njeriu fal namaz, por nuk i pranohet i tërë 
namazi: vetëm një e treta, një e katërta, një e 
pesta, një e gjashta, një e shtata, një e teta, apo 
një e dhjeta” (EbuDavut, Salat, 123, 124.) 

Po ashtu për të njëjtën arsye i Dërguari i Allahut 
ka porositur: 

u Faleni namazin ashtu siç më shihni mua duke 
efalur .” 9 

u Fa\ni namazin sikur të ishte namazi juaj i 
fundit .” 10 

Ai u mësoi agjërimin 

Ai mësoi se krahas agjërimit të lukthit, është i 
domosdoshëm agjërimi i syrit, veshit dhe ç’është më 
e rëndësishme agjërimi i ndërgjegjes dhe ndjenjave. 
Agjërimi i kultivoi atij ndjenjën e mëshirës dhe 
dhembshurisë, i mësoi të përkujtojë mirësitë e 
Allahut... 


o 


9. Buhari, Ezan, 18. 

10. Dejlemi, Musned, I, 431. 

Ai u mësoi zekatin, bamirësinë e lëmoshën 

Ai mësoi se pronari i vetëm i gjithçkaje është 
vetëm Krijuesi i Gjithësisë. 

Ai i mësoi njerëzve të lumturoheshin kur falnin. 

Duhet të lumturohesh kur jep, sepse në ajetin 
fisnik thuhet: 


“...Ai që pranon bamirësinë...” (Teube, 104) 

Ai mësoi që lëmosha duhet dhënë vetëm për 
kënaqësinë e Allahut. 

Ai u mësoi Haxhin 

Haxhi është një provë e Ditës së Mahsherit. 

Është një adhurim kulmor në hijeshi e një ftesë 
për meditim. 

Pjesë e haxhit është edhe gjuajtja e shejtanit me 
gurë. E në anën tjetër nuk lejohet të shkulet bari, të 
bëhet gjueti, t’i tregohet gjahu gjuetarit, nuk lejohet 
shthurja, grindjet e gjendjet e tjera negative. 

Ai mësoi pra një haxh të tillë. 

AI U MËSOI TË KËRKOHET VIRTYTI 

Sahabët u bënë aq të virtytshëm sa nuk e pyesnin 
Pejgamberin *jjj$ nëse diçka ishte “farz, vaxhib apo 
sunet”. Ata pasonin gjithçka shihnin prej tij. 

Enesi tregon: 
- 

“Një ditë e pashë të Dërguarin e Allahut teksa 
falte namazin e Duhasë. Që prej asaj dite nuk e 
kam lënë asnjëherë këtë namaz.” 

Edhe Hasan Basriu që e përcjell këtë transmetim 
shprehet me të njëjtën ndjeshmëri: 

“Pas kësaj fjale të Enesit as unë nuk e kam 
lënë asnjëherë namazin e Duhasë.” (Taberani, Evsat, 
II, 68/1276.) 

AI U MËSOI ZGJIMIN NË SEHER 

Ai mësoi sesi përmes kohës së seherit duhet 
të përgatitemi për ditën në vazhdim. Domethënë 
na mësoi ta gjallërojmë zemrën përmes ushqimit 
shpirtëror në kohën e seherit. 

Po ashtu na mësoi sesi përmes ditës të përga- 
titemi për natën. Gjatë ditës duhet ta ruash syrin, 
veshin e ndërgjegjen që të mund të përgatitesh për 
natën. 

Ai mësoi së duhet jetuar një jetë me devotshmëri 
ashtu si: dielli pason hënën, e hëna pason diellin, 
nata ditën e dita natën. 

AI U MËSOI PASTËRTINË 

Ai u mësoi njerëzve pastërtinë në çdo drejtim. 
U mësoi atyre si të pastroheshin nga politeizmi, 
femohimi e morali i keq. 

Në ajetin fisnik thuhet: 

ir* ^ 


“Vërtct, kushdo që c pastron shpirtin, do të 
shpëtojë.” (Shems, 9) 

Ashtu sikurse u tregoi njerëzve pastërtinë mate- 
riale duke u mësuar atyre abdestin e guslin, ashtu 
u mësoi edhe dëlirësinë shpirtërore, pastërtinë e 
zemrës e të shpirtit. 

Mësoi pastrimin nga e papastra. Mësoi se nuk 
duhet shëtitur në mënyrë të parregullt. 

Ai mësoi si duhet të jetohet një personalitet dhe 
karakter i mirëfilltë islam. 


Më e rëndësishmja: 


AI U MËSOI TË DREJTËN DHE LIGJIN 


Ai u mësoi njerëzve të epokës së injorancës ter- 
min “drejtësi”. Mësoi se nuk ka të drejtë gjithmonë 
ai që është i fortë, por është i fortë gjithmonë ai 
që ka të drejtë. 

Në anën tjetër na mësoi të drejtat tona: 

Na mësoi të drejtën e Krijuesit, e Pejgamberit, 
e besimtarëve, e të gjitha krijesave... 


Shpeshherë ai na mësoi sesi duhet përhapur 
drejtësia duke sjellë shembuj nga vetja e tij: 



“Në fund të fundit ashtu si ju edhe unë jam 
njeri. Mund t’i kem hyrë në hak ndonjërit prej 
jush. Nëse i kam rënë dikujt në shpinë, ja shpina 
ime, le të vijë të më godasë! Nëse dikujt i kam 

prekur pasurinë pa dashje, ja pasuria ime, le të 
vijë ta marrë!” (Ahmed, m, 400 .) 

Ai na mësoi të përhapim drejtësinë e ligjin duke 
qenë vetë shembull i gjallë i saj. E njëjta qasje ndaj 
drejtësisë dhe ligjit u ndoq edhe nga pasuesit e tij. 

Për shembull në historinë tonë tregohet sesi 
Sulltan Mehmed Fatihu doli në gjyq me një arkitekt 
të krishterë. U ul në karrigen e të akuzuarit. Kadiu 
Hëzër Bej i dërgoi një thirrje gjyqësore. 

Nuk iu drejtua me fjalët: u Sulltani biri i 
SuIItanit, Fitimtari, Babai i Çlirimit, Muhamed 
Han-i Thani ”, siç i drejtoheshin rëndom, por i tha: 
“Mehmedi i biri i Muratit, eja në gjyq në filan orë”. 

Fatihu shkoi në gjyq. Mund edhe të mos shkonte. 
Sepse ai ishte sundimtari i botës, i cili kishte ndërtuar 
një epokë të re historike. Gjithsesi ai u ul në bankën 
e të akuzuarit. 

Kadiu i tha: 

“Akuzohesh për një dëm, ngrihu në këmbë!” 

Fatihu u ngrit dhe foli. Por kadiu e shpalli fajtor. 

Arkitekti i krishterë tha: 

Askush në këtë botë nuk ka përhapur një 
drejtësi të tillë.”- dhe kështu pranoi Islamin. 

Përsëri i Dërguari i Allahut: 

U MËSOI MORALIN E BUKUR 

Në Islam ekziston parimi “largimi i së keqes është 
më parësor se afrimi i së mirës”. Kjo do të thotë 

- 

që për të arritur në një shkallë të lartë të moralit, 
fillimisht duhet dëbuar çdo sjellje e shëmtuar. 

Çfarë duhet të pastrojmë nga veset e këqija të 
zemrës? 

“Egoizmin, padrejtësinë, hakmarrjen, lakminë, 
pangopësinë, përçarjen, urrejtjen, krenarinë, 
mendjemadhësinë, gënjeshtrën, thashethemet.” 

Të gjitha këto duhet të fshihen nga zemra. Këto 
cilësi negative nuk kanë vend në besim, e zemra 
duhet pastruar prej tyre. 

Me çfarë duhet t’i zëvendësojmë ato në zemër? 

Duhet të zënë vend cilësi të tilla të bukura, si: 
dashuria hyjnore, mëshira, shërbimi, modestia, 
bujaria, patriotizmi, bindja ndaj drejtësisë, drej- 
tësia, bindja, të qenurit El-Emin (besnik) dhe es- 
Sadik (i sinqertë), paramendimi për mirë, bamirësia, 
respekti, paanshmëria, falja, sinqeriteti, serioziteti, 
edukata, durimi, turpi. 

I Dërguari i Allahut u mësoi pikërisht këto cilësi 
të bukura sahabëve të tij. Ata u lartësuan përmes 
këtyre cilësive. 

Zotëria ynë $|f; 

U MËSOI ÇFARË DUHET MPOSHTUR 
DHE RRUGËN QË DUHET TË NDJEKIM 
PËR KËTË QËLLIM 

U mësoi se sprovat dhe fatkeqësitë duhen 
mposhtur me anë të namazit dhe durimit: 

- 

Jeta ka vazhdimisht baticat e zbaticat e saj, ka 
sprovat e saj. E si do të përballohen? Me durim e 
me namaz. Në ajetin fisnik thuhet: 

“O besimtarë! Kërkoni ndihmë për veten 
nëpërmjet durimit dhe namazit!...” (Bekare, 153) 

U mësoi se harresa mund 

të eleminohet përmes dhikrit: 

I Dërguari i Allahut bënte dhikër në mënyrë 
të vazhdueshme. 

Teksa shihte nga qielli, mahnitej me madhështinë 
e Zotit dhe përmendte Allahun. Shihte veten, 
shihte tokën e përsëri përmendte Allahun. Kudo 
që shikonte e përkujtonte Zotin. 

Edhe ata që patën fatin të shohin fytyrën e tij, e 
përkujtonin Allahun. Ai kishte arritur t’i sillte zemrat 
e tyre tek ëmbëlsia e dhikrit. 

Ai u mësoi sahabëve “të shpëtonin nga harresa 
duke bërë dhikër”. Sepse njeriu atëherë kur harron, 
mëkaton. Askush nuk mundet që duke thënë “emrin 
e Zotit (bismilah)” të përgojojë dikë, të merret me 
thashetheme apo t’i bëjë dëm dikujt. 

U mësoi se mosmirënjohja mund 

të eleminohet përmes falënderimit: 

Mosmirënjohja është fatkeqësia më e madhe 
e njeriut! Eshtë njësoj sikur t’i thuash lamtumirë 
njerzillëkut e ndërgjegjes, njësoj sikur të bëhesh 
injorant e i pasjellshëm! 

Njeriu duhet të meditojë rreth mirësive që Allahu 
i ka dhuruar e të pasurojë botën e tij të brendshme. 
Në këtë mënyrë ai do të mbrohet nga rënia pre e 
ndjenjave egoiste. 

Nevojitet që ai të shohë drejt vetes, universit, 
ekuilibrit hyjnor dhe ekologjik. Duhet të shohë 
atomin, galaktikat, qelizën, krijesat madhështore e 
të mahnitet me madhështinë e Zotit. 

Të gjitha këto mundësi iu dhuruan njeriut. Në 
ajetin fisnik thuhet: 

“Ai ka vënë në shërbimin tuaj çka gjendet në 
qiej dhe në Tokë, të gjitha janë prej Tij. Me të 
vërtetë, në këto ka shenja për njerëzit që men- 
dojnë.” (Xhathije, 13) 

U mësoi se rebelimi eleminohet me bindje: 

Njeriu nuk duhet të vendosë nëse diçka është e 
mirë apo e keqe, duke u bazuar në pëlqimin apo 
refuzimin e tij vetjak. Krijuesi i Gjithësisë shprehet: 

“...mund ta urreni një gjë, ndërkohë që ajo 
është e mirë për ju e mund ta doni një gjë, ndër- 
kohë që ajo është e dëmshme për ju...” (Bekare, 216) 

Për këtë arsye kriteri i vlerësimit duhet të 
jetë gjithmonë pëlqimi i Allahut. Njeriu, duhet të 
përpiqet në mënyrë të vazhdueshme t’i mbështetet 
Allahut dhe të jetë i kënaqur pavarësisht kushteve 
të ndryshme. 

I Dërguari i Allahut $|f, edhe pse në Taif u godit 
me gurë, u lut duke thënë: 

Zoti im! Nëse Ti nuk je i hidhëruar me mua, 
unë nuk merakosem për gjë tjetër.” (Ibn-i Hisham, 
II, 29-30; Hejthemi, VI, 35.) 

Nga ana tjetër: 



“Askush nuk mund ta njohë të fshehtën përveç 
Allahut.” 

Ti nuk e njeh të fshehtën. Diçka që ti e sheh si të 
dobishme mund të rezultojë e dëmshme, ose diçka 
që ti e sheh si të dëmshme mund të rezultojë e do- 
bishme. Prandaj i Dërguari i Allahut ka mësuar 
se gjithnjë duhet të tregohet pëlqim pa kushte ndaj 
kaderit (paracaktimit) të Zotit. 

Për shembull, nëse dikujt Allahu nuk i ka falur 
fëmijë, ai nuk duhet të mërzitet, duhet të kënaqet 
me caktimin e Zotit, sepse ai nuk e di nëse fëmija 
do t’i kishte sjellë atij dëm apo dobi. Ne nuk mund 
ta dijmë të fshehtën. Nuk duhet të harrojmë faktin 
se as Aishja nuk kishte fëmijë. 

U mësoi se koprracia eleminohet me bujari: 

Koprracia është kanceri i shpirtit, është rrënimi 
i botës shpirtërore, është prirja e njeriut drejt 
adhurimit të pasurisë e parasë. 

Aishja ®|6 rrëfen: 

“Familja e të Dërguarit të Allahut që prej ardhjes 

në Medine e deri në ditën e vdekjes nuk është 
ngopur tre ditë rresht me miell gruri.” (Muslim, Zuhd, 20 ) 

“I Dërguari i Allahut gjatë gjithë jetës së tij nuk 
u ngop dy ditë rresht me bukë elbi.” (Buhari, Ejman, 
22 ; Ibn-i Maxhe, Et’ime, 48.) 

“Kalonin tre muaj e në shtëpinë e të Dërguarit 
të Allahut nuk ndizej oxhaku. (Anëtarët e familjes) 
e kalonin urinë me hurma dhe ujë.” (Buhari, Hibe, i ; 
Rikak, 17; Muslim, Zuhd, 28.) 

Kënaqësia më e madhe e të Dërguarit të Allahut 
ishte të dhuronte; të përmbushte nevojën e një 
të dobëti, të varfri, të vetmuari, nevojtari. Tek i 
Dërguari i Allahut, kënaqësia e dhurimit i mbijetonte 
urisë. Këtë ia mësoi edhe umetit (pasuesve) të tij. 

Xhabiri thotë: 

“Nuk njoh ndonjë sahab që të ketë pasur mall 
e pasuri e të mos e ketë dhuruar atë.” (Ibnu Kudame, 
el-Mugni, V, 598.) 


U mësoi së pangopësia duhet eleminuar me 
ndjenjën e mjaftueshmërisë 


I Dërguari i Allahut thotë: 

“Sikur njeriu të kishte një luginë me ar, do të 
dëshironte të dytën. Gojën e tij s’e ngop gjë tjetër 
përveç dheut...” (Buhari, Rikak, 10; Muslim, Zekat, 116-119.) 

Ndërsa Ahmed ibn Hambeli thotë: 



“Besimtari kënaqet me pak pasuri, ndërsa 
ambiciozi nuk ngopet as me shumë pasuri”. 







Çfarë dhe si i mësoi Profeti M sahabët dhe çfarë arriti? 


Ai u mësoi se mizoria duhet eleminuar 

me ndjenjën e faljes: 

Krijuesi i Gjithësisë shprehet: 

“Vallë, a nuk doni ju që Allahu t’ju falë? 
Allahu është Falës e Mëshirëplotë.” (Nur, 22) 

Edhe sahabët ndërtuan një vllazëri të tillë. Ata 
falën gabimet e pakta të vëllezërve të tyre. Ata falnin 
siç falte i Dërguari i Allahut. 

Çlirimi i Mekës ishte rasti i duhur për t’u 
hakmarrë. Ishte koha për të marrë hakun e 20 
viteve padrejtësi. Politeistët e Mekës erdhën pranë 
të Dërguarit të Allahut duke u dridhur nga frika 
dhe e pyetën: 

“-Çfarë ka për ne sot?” 

I Dërguari i Allahut $!§, u përgjigj: 

“-Falje!” 

“-Sa njeri i jashtëzakonshëm je ti!”-i thanë 
politeistët. (Ibn Hisham, IV, 32; Vakidi, II, 835; Ibn-i Sa’d, II, 
142-143.) 

Ai u mësoi së dyshimi 

duhet larguar me bindje: 



“...Ai është me ju kudo që të gjendeni...” 

(Hadid, 4) 

Krijuesi i Gjithësisë nuk është i kufizuar në 
kohë apo vend. Robi i devotshëm në mënyrë 
të pandërprerë duhet të jetë i bindur me zemër 
dhe i ndërgjegjshëm se ndodhet nën vëzhgimin e 
kamerave hyjnore. 

Kjo është “mirësia”... 

U mësoi se hipokrizia mund të mposhtet 
përmes sinqeritetit: 

Besimi i mbështetur në Zotin Një nuk ka sesi t’i 
lërë vend idhujtarisë. 

U mësoi së mendjemadhësia dhe fanatizmi 
duhet t’i lënë vend modestisë: 

Në këtë mënyrë njeriu duhet të bëhet 
“ibadurrahman” (Rob i të Gjithëmëshirshmit). Në 
ajetin fisnik thuhet: 

“Robërit e të Gjithëmëshirshmit janë ata që 
ecin thjesht nëpër Tokë..” (Furkan, 63) 

U mësoi se kryeneçësia 
duhet mposhtur me pendesë: 

Ai hapi dyert e faljes. Por në të njëjtën kohë 
mësoi se pendesa duhet të jetë e sinqertë. 

U mësoi se shkujdesja mund të largohet 
përmes meditimit: 

Sepse meditimi është çelësi i besimit. 

- 






Çfarë dhe si i mësoi Profeti M sahabët dhe çfarë arriti? 


Ai urdhëroi largimin nga harami duke i 

shëruar kështu edhe zemrat: 

Si duhet larguar nga harami? 

-Në vend të tradhëtisë bashkëshortore ai orientoi 
drejt kënaqësisë së lidhjes bashkëshortore dhe 
qetësisë së jetës familjare. 

-Në vend të kamatës dhe mashtrimit ai këshilloi 
drejt borxhit të mirë e fitesës në rrugë të lejuara. 

-Në vend të shëmtisë së haramit, i drejtoi njerëzit 
drejt bukurisë së hallallit. Ai mësoi se përballë çdo 
ndalese që e kënaq shejtanin ndodhet diçka e lejuar 
që e kënaq Krijuesin e Gjithësisë. 

SI U MËSOI? 

Ai ishte një edukator që duhej nga të tjerët: 

Dashuria është një rrjedhje mes dy zemrave. Ai 
deshi dhe u desh aq shumë saqë të gjithë njerëzit 
u mahnitën nga karakteri i tij duke e quajtur “el- 
Emin” (besniku) “es-Sadik” (i sinqerti). “Çdo gjë që 
ti thua është e vërtetë”,- deklaronin të gjithë. Madje 
edhe Ebu Xhehli thoshte: “Ti je njeriu më i drejtë 
në mesin tonë. Je njeriu me karakterin më të lartë. 
Por ne nuk e pranojmë atë çfarë na ke sjellë”. 

Ai ishte shumë miqësor dhe tregonte kujdes 

ndaj njerëzve: 

Në mënyrë të veçantë ai tregonte kujdes ndaj 
nxënësve të dijes, duke i mbajtur pranë. 

Ai i hipte mbi kafshën e tij. Nganjëherë e 
mbante për dore bashkëbiseduesin e tij. 

Ai nuk u lodh, sakrifikoi: 

Në çdo rast tregoi se çmimi i mirësisë së besimit 
duhet paguar. Gjatë njëzet e tre viteve të profecisë, 
as edhe një ditë të vetme nuk reshti nga thirrja. Ai 
asnjëherë nuk u shpreh: “Këto tri ditë do të pushoj 
nën hijen e kësaj hurme dhe do të çlodhem.” Madje 
në jetën e tij nuk ekzistonte fjala pushim. Pushimi 
i tij ishte kënaqësia që i jepte shërbimi në rrugë të 
Allahut. Ai pushonte përmes kënaqësisë shpirtërore 
që i falte ky shërbim. 

Pa kompromis, por gradualisht: 

Ai edukoi sipas nivelit të të kuptuarit. Fjalën e 
fundit nuk e tha kurrë të parën. Mbikëqyri rendin. 
Priti me durim që bashkëbiseduesit të ishin gati. 

U mësoi duke dhënë parime dhe rregulla: 

Vendosi parime dhe rregulla që do të vlejnë deri 
në Ditën e Kiametit. 

U mësoi sipas prirjeve: 

Fillimisht identifikoi prirjet e sahabëve e pastaj 
i mësoi njerëzit sipas prirjeve të tyre. 

Disa prej sahabëve të tij u bënë komandantë 
lufte, disa prijës fetar e disa vali (guvernatorë)... 





Çfarë dhe si i mësoi Profeti M sahabët dhe çfarë arriti? 


Aishja ëft u bë dijetare (muxhtehide), një nga 7 
dijetarët e mëdhenj. 

Ai i ndali sahabët që tentuan të kalonin 

kufirin (e normales): 

Ai nuk e lejoi (fanatizmin) ekstremizmin, por 
këshilloi rrugën e mesme. 

Ai thoshte: “A nuk jam unë një shembull për 
ju?” 11 


Ai tregonte shumë kujdes ndaj të rinjve: 

Ai i trajtoi në mënyrë të veçantë të rinjtë. Valiu 
i Mekës ishte rreth të 20-ve. Edhe Usame bin Zejd, 
një ndër komandantët e ushtrisë Islame, ishte i së 
njëjtës moshë. Gjithashtu edhe Xhafer Tajjari kur 
shkoi në Etiopi ishte pak a shumë në atë moshë. 
Po ashtu edhe Aliu në Hajber... 

I Dërguari i Allahut tregonte shumë kujdes ndaj 
të rinjve, sepse e ardhmja i përket rinisë. Janë ata që 
do të marrin detyra të rëndësishme në të ardhmen 
e Islamit e do të shpërndajnë shembullin e perso- 
nalitetit dhe karakterit Islam. 

Si u mësoi ai? 


Ai u mësoi duke jetuar: 

Njëzet e tre vjet të jetës profetike ishin shembull 
në çdo moment. 

11. Ahmed, VI, 226; Ibn-i Haxher, el-Isabe, IV, 291. 

- 

Askush nuk mund të pretendojë se “ka kaluar 
një situatë që nuk është jetuar në jetën e Profetit 
apo në epokën e lumturisë”. 

ÇFARË ARRITI AI? 

CILIISHTE PËRFUNDIMII MËSIMIT 

DHE EDUKIMIT TË TIJ? 

Nga një periudhë e injorancës u ndërtua një 
epokë e lumturisë. 

Ç’ishte periudha e injorancës? 

Një jetë mes fisesh, një shoqëri e egër. 

Kishte dy shenja dalluese të rëndësishme. 

E para, ishte mohimi i Ahiretit. 

E dyta, ishte prezenca e sistemit të hierarkisë. 
Fisnikët e pasur shtypnin robërit e varfër. Në më- 
nyrë të veçantë jetimët nëpërkëmbeshin. 

Gjithashtu nuk kishte asgjë të ndalte epshet, 
ambiciet. Feja, morali, arsyetimi, ndërgjegjja kishin 
arritur në kufirin e zhdukjes. 

Alkooli, kumara, kamata, imoraliteti, tradhëtia 
bashkëshortore kishin arritur kulmin... 

Kjo ishte edhe arsyeja pse ata i dolën kundër 
Islamit. Politeistët thonin: 

“Ti o Muhamed! Ndryshoji këto (ligje), e ne do 
të të pasojmë, do të të japim çfarë të duash”. 

Ndërsa ai $|g si kundërpërgjigje thoshte: 





Çfarë dhe si i mësoi Profeti M sahabët dhe çfarë arriti? 


“Për AUahun, edhe sikur të më jepnit diellin 
në dorën e djathtë e hënën në të majtën që unë 
të heq dorë nga kjo kauzë, (unë) kurrë nuk do të 
tërhiqesha. OseAIIahu do ta përhapë këtëfe në 
katër anët e botës e detyra ime do të përmbushet, 
ose unë do të vdes në këtë rrugë\” 12 

SI ARRITII DËRGUARII ALLAHUT QË 

NGA NJË SHOQËRIINJORANTE TË 

NDËRTONTE EPOKËN E LUMTURISË? 

I Dërguari i Allahut $|f, sahabëve të tij, pra aty- 
re që e pasuan, nuk u dha as para e pasuri, as u 
premtoi poste e ofiqe. Ai u shfaqi atyre një persona- 
litet të lartë, sepse njerëzit mahniten ndaj karakterit 
të bukur. 

Trashëgimia më me vlerë që i Dërguari i Allahut 
la pas, është shembulli i tij i lartë i karakterit dhe 
personalitetit. Ai dëshironte që edhe ne ta pasojmë 
këtë shembull dhe t’i mësojmë të tjerët me të. 

Ai tha: “Po ju lë dy amanete: Kuranin dhe 
Traditën Profetike.” (Muvatta, Kader, 3.) 

Karakteri i lartë i Profetit $H, ndershmëria, drej- 
tësia e morali i tij i bukur ishin tipare që i pranuan 
madje edhe ata që nuk e besuan. 

Kështu, para se të fillonte thirrjen në Islam, i 
mblodhi të afërmit e tij dhe u tha: 

12 . Ibn-i Hisham, I, 278; Ibn-i Kethir, el-Bidaje, III, 96-97; Ibn-i Esir, 

el-Kamil, II, 64. 






BISEDË ME TË RINJTË 


“A do të më besonit (mua) nëse do ju thoja se 
pas këtij mali gjendet një armikT 

Ata u përgjigjën: 

“Ti je i el-Emin (besniku), es-Sadik (i sinqerti), 
je njeriu më i drejtë në mesin tonë. ”(Buhari, Tefsir, 26) 

Kjo do të thotë që një mysliman duhet të jetë 
përherë shembulli i karakterit të lartë në mënyrë 
që edhe të tjerët t’i besojnë. 

Kjo është një ndër shkaqet kryesore pse bosh- 
njakët apo shqiptarët e sotëm e kanë pranuar fenë 
Islame. Ata që erdhën pas Sulltan Muratit të I-rë, 
vendosën në këto treva familje të zgjedhura nga 
Anadolli, Konja e Kajseri. Shumëkush e pranoi 
Islamin vetëm duke u ndikuar nga shembulli i tyre. 

Njerëzit e vrazhdë të kohës së injorancës pasi 
pranuan Islamin, u edukuan nga Pejgamberi ?§1 dhe 
fituan një personalitet të lartë, u bënë nga “të diturit 
e vërtetë”, duke përfituar nga dituria e vërtetë. 

Çfarë ndodhi? Meditimi u thellua: 

Filloi një fazë meditimi të thellë rreth shembujve 
të tillë si: 

- Zhvillimi i trupit të njeriut nga një pikë ujë. 

I zogut nga një vezë e thjeshtë. 

I pemëve dhe frutave nga një farë e vogël 
pothuajse e padukshme. 

- Jeta u përqendrua në arritjen e kënaqësisë së 
Allahut. 

- 

- Përhapja e mëshirës, dhembshurisë e drejtësisë 
arriti kulmin. 

- Qëllimi parësor i sahabëve ishte përngjasimi 
me të Dërguarin e Allahut. 

- Ata jetonin një jetë brenda kufijve të devot- 
shmërisë. 

- Konsumi i tepërt, grykësia, jeta e luksit e 
syfaqësia ishin modele të panjohura për brezin e 
sahabëve. 

- U zhvillua koncepti se “stacioni i nesërm i 
shpirtit do të jetë varri”. 

Me pak fjalë i Dërguari i Allahut për njëzet e 
tre vjet me radhë në detyrën e drejtimit, edukimit 
e drejtësisë, qe shembulli më i jashtëzakonshëm, 
personaliteti më i lartë. 

Prandaj çdo njeri mund të gjejë në jetën e në 
Traditën e tij Profetike, shembullin e duhur sa i 
takon sjelljeve më të bukura e të përkryera. 

I Dërguari i Allahut ka shpërndarë shembuj të 
pashoq për të gjithë njerëzimin, në çdo fazë të jetës 
deri në Ditën e Gjykimit. Kështu Ai: 

Është modeli i liderit fetar. Është shembulli 
i drejtuesit të shtetit. Është shembulli i atyre që 
lidhen në dashurinë hyjnore. Është shembulli sesi 
duhet falënderuar dhe treguar modesti ndaj mirësi- 
ve të Allahut. Është po ashtu shembull se si duhet 
duruar dhe dorëzuar caktimit të Allahut edhe në 





BISEDË ME TË RINJTË 


kohë e vende të vështira. Është shembull i bujarisë 
dhe mjaftueshmërisë ndaj plaçkës së luftës. Është 
shembulli i dhembshurisë ndaj anëtarëve të familjes. 
Është shembull i mëshirës ndaj të pambrojturve, të 
vetmuarve dhe robërve. Është shembull i faljes dhe 
tolerancës ndaj gjynahqarëve. 

Nëse je i pasur, përkujto modestinë, mjaf- 
tueshmërinë dhe bujarinë e atij Pejgamberi që 
sundoi tërë Arabinë! 

Nëse i përket një shtrese të dobët, merr shem- 
bull nga jeta e Pejgamberit të shtypur nën udhë- 
heqjen e politeistëve mizorë e të padrejtë të Mekës! 

Nëse je një çlirimtar ngadhënjyes, merr mësim 
nga jeta e Pejgamberit të guximshëm e të nën- 
shtruar ndajZotit, i cili doli fitimtar në luftën e 
Bedrit e të Hunejnit! 

Allahu na ruajt, nëse je mposhtur, përkujto 
Pejgamberin i cili duke lënë pas dore plagën e vet 
u end me durim e trimëri në mesin e dëshmorëve 
dhe të plagosurve në luftën e Uhudit. 

Nëse je mësues, mendo rreth Pejgamberit që 
u mësonte urdhrat hyjnorë Sahabëve të Suffes 
në mesxhid, duke u përcjellur atyre delikatesën 
e lartësinë e tij shpirtërore. 

Nëse je nxënës, imagjino Pejgamberin i cili me 
mirësjellje, vëmendje e dëshirë të pamatë, ulej 
pranë melekut Xhebrail për të pranuar (nxënë) 
shpalljen hyjnore. 

- 

Nëse je predikues apo udhërrëfyes besnik, 
dëgjo Pejgamberin që përhapte urtësi teksa bi- 
sedonte me sahabet në Xhaminë e Tij (Xhaminë 
e Pejgamberit). Dëgjoje zërin e tij të ëmbël dhe 
falja zemrënl 

Nëse kërkon të përhapësh të vërtetën e nuk ke 
askënd që të të mbështesë e të të ndihmojë, shiko 
jetën e Pejgamberit i cili edhe pse i privuar nga 
çdo ndihmë në Mekë, nuk u ndal së deklaruari 
zullumqarëve vetëm të vërtetën që t’i udhëzonte 
ata! 

Nesë ke ngadhënjyer mbi armikun, nëse ke 
shkatërruar të pavërtetën e ke shpallur të vër- 
tetën, atëherë kujto Pjegamberin që në ditën e 
çlirimit të Mekës edhe pse ishte një komandant 
fitimtar, hyri në atë qytet të bekuar me modesti, 
i kërrusur mbi devenë e tij, thuajse duke bërë 
sexhde, e falënderues (ndaj Zotit)! 

Nëse zotëron një fermë dhe dëshiron t’i 
vendosësh punët mbarë, merr shembull nga ai 
Pejgamber mendjemprehtë i cili pasi u bë pronar 
i tokave të Beni Nadirit, Hajberit dhe Fedekut, 
vendosi në krye të tyre persona që ditën t’i 
përmirësonin e t’i drejtonin popujt në mënyrën 
më të mirë! 


Nëse je njeri i vetmuar, mendo jetimin e 
Abdullahut dhe Amines, dritën e tyre të syrit, 
atë të Pafajshmin, Jetimin e ndritur! 

Nëse je i ri i formuar, ki kujdes ndaj jetës së 
atij të riu pejgamber të ardhshëm e që ishte çoba- 
ni i tufës së xhaxhait të tij Ebu Talibit në Mekë. 

Nëse je një tregtar që bën tregti me karvan, 
mendo gjendjen e atij Personi, më të madhin në 
mesin e karvaneve të Shamit e Jemenit. 

Nëse je një gjgqtar, mendo veprimin e tij të 
drejtë e largpamës teksa vendosi Gurin e Zi në 
vendin e duhur në Qabe, duke evituar kacafytjet 
e parisë së Mekës. 

Dhe përsëri hidh vështrimin prapa në histori, 
e shih atë Pejgamber në Xhaminë e tij në Medine, 
që gjykonte në mënyrën më të drejtë mes nje- 
rëzve, duke mos bërë dallim midis të varfrit të 
zhytur në skamje e të pasurit në pasuri. 

Nëse je bashkëshort, tregohu i kujdesshëm 
ndaj jetës së pastër të atij njeriu të bekuar, ndaj 
ndjeshmërisë së thellë e dhembshurisë, si bash- 
këshort i Hatixhes dhe Aishes. 

Nëse je baba, mëso sjelljen e atij Personaliteti 
të lartë si babai i Fatimes dhe gjyshi i Hasanit e 
Husejnit. 

Me pak fjalë, çfarëdo roli të kesh, e në çfarë 
gjendje të jesh, do ta gjesh përherë Muhamed 
Mustafanë ^ si udhëheqësin tënd shpirtëror më 
të përsosur e si udhëzuesin më të mirë. 

Sepse edukatori i tij është Allahu i Lartë, e 
udhëzuesi i tij është Kurani Famëlartë. 

- 

Le ta përfundojmë këtë temë me disa vargje të 
bukura të Mehmef Akif Ersojit: 

Ç’ka bota, të gjithë janë prej tij; 

Shoqëria dhe individi i janë borxhlinj atijl 
Atij të pafajshmit gjithë bota i ka detyrim... 

O Zot, na bashko Ditën e Fundit me këtë be- 
sim! 








Ruajtja e qëndrueshmërisë në fe 

Krijuesi i Gjithësisë pyet: 

“Vërtet mendojnë njerëzit, 
se do të lihen të thonë “Ne besojmë” 
pa u vënë në provë?!” 

(Ankebut, 2) 



















Pyetja e Dvtë 


Një i ri i ndërgjegjshëm, i rritur me edukim dhe 
frymë fetare, i cili pas shkollimit hidhet nëjetë 
dhe në raporte pune, familjare, shoqërore, herë 
pas here mund të bëjë lëshime sa i takon disa pa- 
rimeve islame. 

Pikërisht në këto rrethana, si mund të mbahet 
qëndrueshmëria nëfe, si mund të kujdesemi për 
ruajtjen e ndjeshmërisë dhe parimeve islame? Si i 
këshilloni të rinjtë? 

Së pari: 

Zgjidhja e parë sa i takon ruajtjes së 
qëndrueshmërisë në fe është shoqërimi me besim- 
tarë të drejtë e besnikë. 

Krijuesi i Gjithësisë shprehet: 

“O besimtarë! Frikësojuni Allahut dhe bëhuni 
me ata që janë të sinqertë (në fjalë dhe në vepra)!” 

(Teube, 119) 

Si rezultat i shoqërimit me të mirët, njeriu merr 
vlera të cilat përmirësojnë nivelin e tij të gjykimit 
drejt dhe të sinqeritetit, përmes shkëmbimeve në 
gjendjet e tyre shpirtërore. 

Shejh Sadi thotë: 

u Qeni i Banorëve të Shpellës (Ashab-i Kehf), 
fitoi një nderim të madh duke u përmendur në 

Kuran, ngaqë u shoqërua me njerëz të mirë. 
Ndërsa gratë e Nuhut dhe Lutit përfunduan në 
Xhehenem si rezultat i bashkimit shpirtëror me 
të devijuarit”. 

Prandaj është shumë e rëndësishme zgjedhja e 
rrethit, shoqërisë, komshiut, shokut. 

Kur një atom shpërbëhet në protone, neutrone 
dhe elektrone, fillojnë të përhapen disa rrezatime, të 
cilat mund të jenë pozitive apo negative. Ekzistojnë 
disa rreze që ne nuk mund t’i shohim si: alfa, beta, 
gama, ultravjollcë etj., por të gjitha kanë nga një 
efekt. 

Ndërsa rrezatimet më ndikuese janë ato që dalin 
nga zemra. Ndikimin e dobishëm e quajmë fejz, 
përshpirtshmëri; ndërsa të dëmshmin e quajmë 
gaflet, shkujdesje. 

Për këtë arsye Krijuesi i Gjithësisë shprehet: 

“...Bëhuni me ata që janë të sinqertë...” (Teube, 

119) 

“....Mos rri me keqbërësit!” (Enam, 68) 

Madje ana shpirtërore shtrin ndikimin e saj edhe 
në hapësira të caktuara. 

Kështu, i Dërguari i Allahut pati qëndruar me 
sahabët e tij në zonën e Hixhrit, aty ku u shkatërrua 
populli i Themudit. Sahabët nxorën ujë nga pusi për 
nevojat e tyre dhe nga ky ujë përgatitën brumë. I 
Dërguari i Allahut urdhëroi të derdhej ai ujë, brumi 
i përgatitur me të t’u jepej si ushqim deveve, dhe 

sahabet të merrnin ujë vetëm nga pusi ku kishte pirë 
deveja e Salihut (Buhari, Enbija, 17; Muslim, Zuhd, 40.) 

Edhe pse nga ajo kohë kanë kaluar me mijëra 
vite, akoma sot personat që kalojnë andej nuk e 
përdorin atë ujë për abdest, si rezultat i mallkimit 
hyjnor ndaj atij vendi. 

Kjo do të thotë që, po aq sa duhet qëndruar 
larg femohuesit, të devijuarit apo të shkujdesurit, 
po aq duhet qëndruar larg edhe vendeve ku ka 
rënë mallkimi hyjnor për shkak të haramit dhe 
mosbindjes. 


Së dyti: 

Këshilla e dytë është kujdesi ndaj adhurimeve 
tona, në mënyrë të veçantë kujdesi ndaj faljes së 
namazit me përqendrim dhe me xhemat. Sepse 
Krijuesi i Gjithësisë ka garantuar mbrojtje nga 
imoraliteti dhe e shëmtuara, pra nga gjynahet e 
papranueshme sipas fesë e logjikës, nga zvarritja 
në situata dhe gabime të shëmtuara, nëse namazi 
falet si me trup ashtu edhe me zemër . 13 

Prandaj, duhet të përpiqemi të jemi fqinj me 
xhaminë e të afërt me xhematin. 

Edhe të parët tanë Osmanët kanë qenë të 
ndjeshëm ndaj detajeve. Ata ndërtuan komplekse 
të mëdha në vendet qendrore, ndërsa midis lagjeve 
ndërtuan xhami të vogla sa një dhomë, në mëny- 
rë që kur nuk kishte energji elektrike, namazi me 




13. Ankebut, 45. 

xhemat i sabahut, akshamit e jacisë të mund të 
falej rregullisht dhe njerëzit të mos privoheshin nga 
kënaqësia e qetësia e namazit me xhemat. 

Provojeni o të rinj: Nëse jeni nisur të shkoni 
diku sepse keni një punë, mirëpo thërret ezani... 
Zbrisni nga autobuzi, faleni namazin me xhemat, 
pastaj vazhdoni rrugën; do ta shihni që punën do 
ta keni më të lehtë.... 

Së treti: 

Këshillohet që të mos harrohet mësimi i Pejgam- 
berit 

“Jeta e vëtetë është jeta e Ahiretit” u 

Nëse arrihet një sukses, duhet kujtuar ky hadith 
e duhet pasur kujdes nga teprimi. Ndërsa në 
momentet e vështira nuk duhet rënë në pesimizëm. 
Asnjëherë nuk duhet të harrojmë që kjo jetë është 
kalimtare e jeta e Ahiretit është jeta e vërtetë dhe 
e pafundme. Nuk duhet të harrojmë se si rehatia, 
ashtu edhe vështirësitë e kësaj jete janë vetëm 
sprova hyjnore. 

Sulejmani kishte pasuri dhe pushtet të 
jashtëzakonshëm. Por ai e kishte ruajtur zemrën 
e tij nga tundimi i mirësive të kësaj bote. Ai e 
falënderonte pafundësisht Zotëruesin e vërtetë të 
këtyre mirësive. Prandaj dhe fitoi vlerësimin “robi 
imirë” 15 

14. Buhari, Rikak, 1. 

15. Sad, 30. 

- 

Nga ana tjetër edhe Ejjubi SSSl, i sprovuar me 
skamje, sëmundje e shumë vështirësi, gjithnjë ishte 
falënderues dhe asnjëherë nuk ankohej për gjendjen 
e tij për të cilën ishte i bindur se ishte një sprovë 
e caktuar nga Allahu. Edhe ai përmes falënderimit 
dhe nënshtrimit ndaj Zotit, arriti të fitonte vlerësimin 
“robiimire 16 

Prandaj dhe ne si besimtarë, nuk duhet t’u 
kushtojmë rëndësi kushteve me të cilat jemi 
sprovuar, por mundësive të arritjes së kënaqësisë 
së Allahut Fuqiplotë. 

Sa bukur shprehet Mevlana: 

“Bota jote e brendshme është si një strehë 
mysafirësh. Gëzimet e hidhërimet hyjnë e dalin. 
Mos u mashtro nga gëzimet, e as mos u mërzit 
nga hidhërimet! Mos u mërzit nëse pikëllimet 
pengojnë lumturinë tënde! Sepse nëse duron 
pikëllimet sot, ata janë lajmëtarë të gëzimit dhe 
lumturisë së të ardhmes”. 

Kjo botë është jetë e sprovave. Në këtë ajet fisnik 
Krijuesi i Gjithësisë shprehet: 

“Vërtet mendojnë njerëzit, se do të lihen 
të thonë “Ne besojmë”, pa u vënë në provë?!” 

(Ankebut, 2) 

Ne duhet t’i mbështetemi mëshirës së Allahut 
Fuqiplotë, si në pasuri ashtu dhe në skamje. 




16. Sad, 44. 

Jetën e Ahiretit duhet ta konsiderojmë çështjen 
parësore të jetës sonë. Nuk duhet të harrojmë kurrë 
se vdekja, përkohshmëria, fryma e fundit, varri, 
kiameti, ringjallja, llogaridhënia, peshorja e veprave, 
ura e Siratit, me pak fjalë Ahireti, është e vërteta 
më e madhe që i përket të ardhmes sonë. 

Në ajetin fisnik Allahu Fuqiplotë shprehet: 

“Mos vallë, keni menduar që Ne ju kemi kri- 
juar kot dhe që nuk do të ktheheshit te Ne (për 
t’ju gjykuar)?!” (Muminun, 115) 

“Betohem në Ditën e Kiametit! Betohem në 
shpirtin qortues!” (Kijame, 1-2) 

“Vallë, a mendon njeriu se do të mbetet pa 
përgjegjshmëri?” (Kijame, 36) 

“Kush ka bërë ndonjë të mirë, qoftë sa një 
thërrmijë, do ta shohë atë, e kush ka bërë ndonjë 
të keqe, qoftë sa një thërrmijë, do ta shohë atë.” 

(Zelzele, 7-8) 

“Pastaj, atë Ditë, do të pyeteni për kënaqësitë 

(e kësaj bote)!” (Tekathur, 8) 

Ashtu si në ditët e sotme që nëse shkruan një 
emër në një telefon apo në një aparaturë të vogël, 
të shfaqen të gjitha të dhënat në lidhje me per- 
sonin, po ashtu edhe melekët Kiramen Katibin 
regjistrojnë gjithçka në lidhje me ne. Këto të dhëna 
dokumentohen në dosjet e përtejme për t’u hapur 
në Ditën e Llogarisë. 

Atë ditë do të thuhet: 

“Lexoje librin tënd! Ti mjafton sot si llogaritar 
kundër vetvetes!” (Isra, 14) 

Do të flasin sytë! Çfarë kanë parë këta sy? Për 
çfarë t’i ka dhuruar Allahu këto sy, e ti çfarë ke 
vrojtuar me ta? 

Allahu përse t’i ka dhënë veshët, ti çfarë ke 
dëgjuar? 

Do të flasë gjuha jote! Çfarë ke shqiptuar? Në 
ç’masë ke folur pozitivisht e në ç’masë negativisht? 

Me pak fjalë, ajo është një ditë e vështirë, për të 
cilën duhet të përgatitemi që në këtë botë. Prandaj 
duhet t’i kushtojmë rëndësi adhurimeve. Duhet të 
përkujtojmë shpesh vdekjen dhe Ahiretin. Nëse 
mendja dhe zemra jonë thellohen në këtë meditim, 
do të jetë më e lehtë ta mbrojmë veten nga sfidat 
e kohës. 

Së katërti: 

Këshillohet devotshmëria. 

Çfarë ka urdhëruar Allahu Fuqiplotë? Si e 
konkretizoi atë i Dërguari i Allahut? Si jetuan 
sahabët? Edhe ne pas gati 1400 vitesh duhet të 
përpiqemi të jetojmë si sahabët e nderuar. 

Çfarë është devotshmëria? 

Devotshmëria është shmangia me kujdes nga 
veprat e ndaluara dhe të papëlqyeshme, me 
ndjenjën e dashurisë dhe frikës ndaj Allahut. 

Një ditë Omeri 4fe e pyeti Ubej ibn Kabin se 
çfarë është devotshmëria: Ubeji tha: 

“-O Omer, a ke ecur ndonjëherë në një rrugë 
me gjemba?” 

Omeri 4fe u përgjigj: 

Po kam ecur”. 

Si ke ecur?”- e pyeti përsëri. 

“- Kam mbledhur rrobën time dhe kam tregu- 
ar kujdes që mos të dëmtohem nga gjembat”,- u 
përgjigj ai. 

Pas kësaj Ubej ibn Kabi 4fe tha: 

“- Ja pra, kjo është devotshmëria”. 

Pra të jesh i devotshëm do të thotë të mbrohesh 
me kujdes nga gjembat e haramit dhe gjynahit. 

Sot njerëzimi nën ndikimin e televizionit, 
internetit, shifrave, modës e pushtimit kulturor 
global, është pllakosur në vorbullën e haramit dhe 
gjynaheve si trungjet e pemëve që rrëshqasin nga 
përmbytjet. 

Rruga e mbrojtjes ndaj hutimit (të tipit) “shkoj 
pas turmës”, është mbushja e shpirtit me ndjesinë 
e frikës së humbjes së kënaqësisë dhe dashurisë 
së Allahut, pra me ndjenjën e devotshmërisë. 
Devotshmëria është lartësim i zemrës. 

Shfaqja më e bukur e devotshmërisë është largimi 
nga kufri (mohimi), nifaku (hipokrizia) dhe shirku 
(idhujtaria), siç largohesh nga zjarri, dhe vrapimi 

për të realizuar urdhrat e Krijuesit të Gjithësisë në 
mënyrën më të plotë. 

Në këtë botë, e cila është vendi i sprovave hyj- 
nore, devotshmëria është kujdesi që duhet treguar 
në çdo hap që hedhim në jetën tonë, njësoj sikur 
të ishim duke ecur në një zonë të minuar. 

Prandaj nuk duhet të harrojmë asnjëherë që 
Islami nuk është një përjetim stinor, por një jetë 
e tërë devotshmërie që rregullon çdo frymëmarrje 
tonën në mënyrë që të ruajmë qëndrueshmërinë 
në fe. 

Po ashtu, duhet të kërkojmë mbrojtjen e Allahut 
gjatë gjithë jetës që Ai ta ruajë sinqeritetin dhe 
qëndrueshmërinë tonë në fe. 













Përçarja për shkak 
të ateizmit dhe deizmit 

Rumiu thotë: 

“Nëse nuk arrin të nuhasësh 
mos efajëso trëndafilin...!” 


















Pyetja e tretë: 


Kohët efundit ndikimi i ateizmit dhe deizmit në 
hotën shpirtërore të brezit të ri kafilluar të shtohet. 
Cilatjanë arsyet kryesore të këtij fenomeni? Cila 
është këshillajuaj në lidhje me parandalimin e këtij 
fenomeni dhe si mund të arrihet një besim i pastër ? 


Në ditët e sotme vendet islame janë pushtuar nga 
“kultura globale”. Ashtu siç mund të pushtohesh 
nga armiku, mund të pushtohesh edhe nga kultura. 
Reklamat cytëse të egos, moda nxitëse e luksit 
dhe e shpërdorimit, programet e kota televizive, 
rrugët e papërshtatshme të internetit, thirrjet dhe 
propagandat negative, sjellin me vete një erozion 
të jashtëzakonshëm shpirtëror. Dita - ditës bota 
mendore dhe shpirtërore e njerëzve po trazohet. 

Qëllimi dhe mjeti po përzihen. Jeta po merr 
kuptimin e kënaqësisë që buron vetëm prej ngrënies 
dhe pirjes. Zemrat po robërohen nga bota, shpirtrat 
po i dorëzohen dëshirave egoiste. Pangopësia e 
shpirtit po e zvarrit njerëzimin në kriza individuale 
dhe shoqërore. 


Njerëzve po u injektohet një botëkuptim pa 
Ahiret, larg shqetësimit për Botën e Ardhshme. 
Me propagandën e Perëndimit materialist që kërkon 
të armiqësojë botën islame ndaj vlerave autentike, 
njerëzit hap pas hapi po largohen nga feja dhe po 
zvarriten në kriza shpirtërore. Dhe për fat të keq 
Islami nuk njihet ashtu siç duhet. 

Dua t’ju përcjell një histori që ka ndodhur në 
Stamboll pak a shumë para njëzet-tridhjetë vitesh: 

Sekretari i Partisë Komuniste të Francës, Rozher 
Garaudi (Roger Garaudy) kishte ardhur në Stamboll. 
Po jepte një konferencë në Jëlldëz Saraj (Yildiz 
Saray), e cila zhvillohej me pyetje-përgjigje. 

E pyetën: 

Ju, një herë e një kohë ishit komunist. Madje 
një komunist që mund të përmblidhte në një libër 
nga fillimi deri në fund të gjitha mendimet e Marksit. 
Ndërsa tani jeni bërë mysliman. Ishit një i krishterë 
katolik, ishit një komunist dhe përse tani jeni një 
mysliman?” 

Ai u përgjigj: 

“- Unë isha katolik. Shkova në Amerikë për 
shkollim. Atë kohë trustet dhe kartelet 17 nuk e di sa 
ton grurë digjnin e sa ton qumësht derdhnin. Gjithë 
këtë e bënin me qëllim monopolizimin. U revoltova 
së brendshmi ndaj kësaj mizorie dhe brutalizmi. Kjo 
revoltë më zvarriti drejt komunizmit. 

Pashë që edhe komunizmi ndërtonte ndërgjegje 
pa shpirt. Prandaj mendova të ndërtoj një urë me 
katolicizmin, e kështu t’i jap shpirt komunizmit, por 
as kjo nuk ndodhi dot. Mbeta ashtu bosh. 

Pastaj u dënova me “ekzekutim”. (Nuk e tregon 
arsyen pse.) Një ushtar e mbylli njërin sy dhe më 
la të ikja. 

17. Bashkim monopolist i disa ndërrmarrjeve të mëdha kapitaliste, 
që krijohen me qëllim të përqendrimit të kapitalit. 

- 

Ngaqë isha sociolog u bëra kureshtar përse ky 
ushtar më la të ikja. Shkova dhe e gjeta: 

«- Përse më le të ikja ndërkohë që për mua kishte 
dalë urdhri për ekzekutim?» 

Ai u përgjigj: 

«- Unë jam mysliman, nuk e di se çfarë ke bërë. 
Nuk e di përse donin të të vrisnin. Nuk desha të 
bëhem vegël e tyre, për këtë arsye mbylla njërin 
sy dhe ti ike». 

Deri në atë kohë unë e pandehja islamin si fe 
fisesh. U bëra kureshtar. Ngaqë isha edhe ekonomist 
së pari fillova nga ekonomia: 

Çfarë është kamata? Në komunizëm kamata 
është e ndaluar. Është një sistem shfrytëzimi. Çfarë 
është kamata në Islam? Më shtyu kureshtja. 

(Përsëriti tekstualisht këtë shprehje duke nën- 
kuptuar Bilalin 4fe) 

Më qetësoi një ndodhi e Bilalit. Bilali i dërgoi një 
hurmë Pejgamberit |§. I Dërguari i Allahut e vërejti 
hurmën dhe e pyeti: 

«-Bilal, nga e ke marrë këtë hurmë?» 

Ai u përgjigj: 

«-Ne kishim hurma të rëndomtë. Dhamë dy masa 
prej tyre për të marrë një masë hurma të mirë në 
mënyrë që të hante i Dërguari i Allahut». 

Pas kësaj i Dërguari i Allahut tha: 

«-Mos! Kjo është vetë kamata. Kujdes mos 
veproni kështu». Pastaj tregoi një rrugë: 

«Nëse dëshiron të marrësh hurma të mirë, shiti 
ato që ke në dorë, pastaj me ato para bli hurmat 
e mirë.» 18 

Pashë që i Dërguari i Allahut nuk bënte asnjë 
kompromis në çështjen e kamatës. Kjo ngjarje më 
bëri të hulumtoj në lidhje me Islamin. 

U përballa me drejtësinë e jashtëzakonshme të 
Ebu Hanifes. Kjo më qetësoi dhe më orientoi. 

Por sot dëshiroj të them që, për fat të keq bota 
islame nuk e njeh kolosin e madh Ebu Hanifen. 
Unë po ua mësoj të tjerëve drejtësinë e Ebu Hanifes 
edhe pse sapo kam përqafuar Islamin. 

Ju jeni të shëndoshë, por mendoni se jeni të 
sëmurë. Ju imitoni një Perëndim të sëmurë. A 
mundet një njeri i shëndoshë të shkojë pas një të 
sëmuri?” 

Kjo do të thotë që së pari duhet të jemi të ve- 
tëdijshëm për vlerat tona. Duhet t’ia dimë vlerën 
gjërave tona të shenjta. Në të kundërt, nuk do jemi 
ndryshe nga të mjerët që vdesin të uritur edhe pse 
lundrojnë mbi thesare! 

Vërtet, sot bota e perëndimit është e sëmurë 
sepse mbështetet mbi interesin, pragmatizmin... 
Krishtërimi nuk e ngop shpirtin sepse së brendshmi 
është i zbrazët. Goditjen e parë krishtërimi e mori 
nga Pali. Ai hoqi ligjin hyjnor, duke thënë: 

® 18. Muslim, Musabakat, 96. 

- 

“- Ju besoni në Atin, Birin dhe Shpirtin e shenj- 
të, pra në trinitet, lëreni pjesën tjetër. Pjesa tjetër 
e ligjeve të Teuratit nuk vlen më për ju. Nxjerrja e 
ligjeve tashmë i përket Çezarit”. 

Pra, jetoni të qetë si të dëshironi. Ai tha që edhe 
ligjet e kësaj bote do të vendosen nga mbretërit. 
Mbretërve kjo u shkoi për shtat. Më pas u mblodhën 
një pas një koncilet, të cilët e përcaktuan edhe 
sistemin e ri besimor të krishtërimit. Kjo do të thotë 
që ky sistem i ri besimi u përcaktua nga vetë njerëzit. 

Në Koncilin e Nikeas (Iznik) të mbledhur në vitin 
325 u mor vendimi që Krishti është Zot. 

Në Koncilin e Stambollit të mbledhur në vitin 
381 u mor vendimi që Shpirti i Shenjtë është Zot. 

Në Koncilin e Efesit të mbledhur në vitin 431 
Merjemit iu dha epiteti “lindëse e Zotit”. Isait iu 
mveshën edhe natyra njerëzore edhe natyra hyj- 
nore. 

Në Koncilin e Kalcedonisë (Kadikoy) të mbledhur 
në vitin 451, Kishat e Lindjes (Koptët e Egjiptit, 
Armenët, Surjanitë, Etiopianët) të cilat mbronin 
tezën që Isai kishte vetëm natyrë hyjnore, u 
konsideruan të devijuara. 

Në Koncilin e Dytë të Nikeas të mbledhur në 
vitin 787, u mor vendimi që adhurimi i ikonave nuk 
është mëkat. Ndërkohë që për afro 200 vite më parë 
ishte diskutuar çështja e adhurimit të ikonave, madje 
disa perandorë kishin ndaluar adhurimin e tyre. ^ 

- 

Të krishterët Ortodoks pranojnë 7 koncilet e 
para. Ndërsa të krishterët katolikë pranojnë gjithsejt 
21 koncile, ndër të cilët edhe të fundit të vitit 1965. 
Në koncilin e fundit të Vatikanit Katolik është bërë 
thirrje për “dialog” ndërfetar. 

Me pak fjalë, sistemi besimor i Krishtërimit 
të sotëm është përcaktuar nga koncilet. Është 
ngritur një sistem hyjnor që boshatisi fenë. Kisha 
solli metodën e pastrimit të mëkateve si rrjedhojë 
e përfitimeve. Një qenie njerëzore filloi të pastrojë 
nga gjynahet një qenie tjetër njerëzore. 

Me këtë rast dëshiroj t’ju përcjell një kujtim që 
e kam dëgjuar nga Nexhip Fazëll Kësakyrek (Necip 
Fazil Kisaklirek): 

Tojnbi (Toynbee) shkoi në Egjipt. Ngaqë ishte 
sociolog, iu afrua një lypësi të gjorë dhe e pyeti: 

Çfarë bën nëse të jap para?” 

Lypësi u përgjigj: 

“-1 lutem Allahut për ty”. 

“- Mirë, a e pranon Allahu duanë tënde?”-, e 
pyet Tojnbi. 

Lypësi përgjigjet: 

“- Zotëri, unë i lutem Atij, e pastaj nuk i përzi- 
hem. Nëse Ai dëshiron e pranon lutjen time, në të 
kundërt, nuk e pranon.” 

Pas kësaj Tojnbi tha: 

“- Klerikët tanë të shkolluar thonë se i pastrojnë 
- 

njerëzit nga gjynahet duke qenë edhe ata vetë qenie 
njerëzore. Ndërsa këtu një njeri i gjorë i kësaj feje 
thotë: «Nëse Allahu dëshiron e pranon lutjen time, 
në të kundërt, nuk e pranon». 

Ja pra, Krishtërimi i devijuar i ditëve të sotme ka 
marrë një formë ku ekzistojnë disa praktika absurde. 
Në anën tjetër, kjo formë është tërheqëse për shu- 
më syresh, nisur nga fakti se ofron mundësi për të 
jetuar lehtësisht një jetë epshore. 

Pyeta një misionar të vjetër që kishte përqafuar 
Islamin: 

Sot bota e brendshme e Krishtërimit është 
boshatisur, kishat po shiten. Qasjet drejt Islamit 
janë të dukshme, por si është e mundur që njerëzit 
nuk e pranojnë masivisht atë (Islamin)?” 

Ai u përgjigj: 

Islami është i vështirë. Krishtërimi është 
boshatisur, çdo gjë është e lejuar. Një mysliman 
duhet të falet pesë herë në ditë, po ashtu në Islam ka 
agjërim, zekat, bamirësi, dispozita morale, tregtare, 
ligjore. Asnjë nga këta nuk i ke në Krishtërim”. 

Për këtë arsye ky boshllëk ka krijuar në shpirtin 
e njeriut një lloj pakënaqësie. Në momentin kur 
njerëzit filluan të gjenin disa anomali në Krishtërim, 
atëherë shkuan drejt ateizmit. Në mënyrë të veçantë 
sot në Europë ateizmi po përhapet shumë. 

Në të vërtetë, ateizmi nuk ka asnjë anë logjike. 
Domethënë, si mund të ekzistojë vetvetiu gjithësia? 






BISEDË ME TË RINJTË 


Si mund të burojë vetvetiu ajo dritë? Asgjë nuk 
ekziston vetvetiu... 


Ateizmi, pra mosbesimi, është jologjik për cilindo 
që zotëron mendje dhe zemër të shëndoshë. Ngjan 
si mosfunksionim i mendjes apo venitje e zemrës. 
Sepse çdo gjë që fuknsionon në mënyrë perfekte 
në gjithësi, përfshirë këtu edhe ekuilibrin ekologjik 
që mban gjallë jetën, është një garanci e qartë për 
njeriun se e gjithë kjo nuk mund të jetë një produkt 
i verbër i rastësisë. Për këtë arsye urdhri i parë i 
Krijuesit të Gjithësisë në Kuranin Famëlartë është: 

“Lexo me emrin e Zotit tënd që krijoi... ” (Alak, l) 

Pra mos e shih jetën me sy të zbrazët! Asgjë nuk 
është krijuar pa një qëllim... 

Krijuesi i Gjithësisë, çdo gjë në tokë dhe në qiell, 
tek njeriu dhe vetë bota, e ka dhuruar si shenjë për 
ekzistencën, njësimin dhe fuqinë e Tij, si një thirrje 
për meditim. 

Zemrat që shohin, dëgjojnë dhe ndjejnë, nuk 
mund të shohin gjë tjetër vetëm se manifestimet e 
fuqisë dhe madhështisë hyjnore. 

Megjithatë: 



Ç’keqardhje për ata njerëz të hutuar ndaj 
shfaqjeve të emrave dhe cilësive hyjnore “el-Bari” 
(Shpikësi) dhe “el-Musawir” (Formuesi); për ata 
zemra të vrazhda që nuk kuptojnë dot nga gjuha e 
heshtur e erërave, përrenjve dhe dallgëve! 

Gjendja e zemrave të verbra ndaj shfaqjeve të 
madhështisë hyjnore është thuajse e njëjtë me gjend- 
jen e fatkeqëve që vdesin të uritur mbi thesare... 

Shkaku i prirjes së botës, e veçanërisht i brezit 
të ri, drejt mohimit të Zotit duhet kërkuar në propa- 
gandat negative. (Për ndryshe) Maturiditë, dijetarët 
e medhhebit tonë në çështjet e akides thonë: 

“Sikur një personi të mos i ketë arritur as edhe 
një libër apo pejgamber, ai duhet të pranojë së 
paku ekzistencën e Allahut .” 

Pra gjithësia është një vend meditimi, një labo- 
rator besimi. Të mos besosh do të thotë të anullosh 
kapacitetin mendor, të jesh budalla, të kesh një 
zemër të verbër. 

Shiko këtë lule se si mbin nga një dhë e zezë? Sa 
ngjyrues apo sa dekorues punojnë për të? Kujt ia fal 
Krijuesi i Gjithësisë këtë lule? Përse nuk ka shfaqje 
të tilla në planete apo yje ku nuk gjenden njerëzit? 

Çdo krijesë është argument për ekzistencën e 
Krijuesit të Gjithësisë. Natyrisht për ata që kuptoj- 
në. Ndërsa për të shkujdesurit çdo gjë është shkak 
hutimi. 

Për këtë arsye një i ditur shprehet: 

“Ky uniuers është një mundësi për të mençurit 
që të vrojtojnë krijimin hyjnor me urtësi, ndërsa 
për budallenjtë është thjesht uendi i ushqimit 
dhe epshit.” 

Shejh Sadi Shirazi thotë: 

“Për të mençurit çdo gjethe e pemëve është një 
krpevepër në njohjen e Allahut me zemër, është 
një libër i detajuar. Ndërsa për të shkujdesurit 
(hutuarit), të gjitha pemët nuk përbëjnë as edhe 
një gjethe të vetme”. 

Allahu Fuqiplotë ka krijuar gjithçka me një rend 
të përsosur. Kur vrojtojmë gjithësinë vëmë re një 
përsosmëri nga grimca më e vogël deri tek galakti- 
kat. Pra, në çdo gjë ka një rend hyjnor, një sistem 
hyjnor që tërheq vëmendjen. 

Këtë pohim mund ta ilustrojmë me disa shembuj: 

Katër elementet (Anasir-i erbaa), d.m.th., zjarri, 
ajri, uji dhe toka, asnjëri prej tyre nuk kalon kufirin 
e tjetrit. 

Për shembull, shtresa e magmës në tokë është 
një oqean i jashtëzakonshëm zjarri. Ndërsa dielli 
sipër nesh, një top i pamasë flake. Asnjëri prej tyre 
nuk prek në kufirin e tjetrit. Në mesin e këtyre dy 
zjarreve, Krijuesi ynë na fal ne robërve të Tij një 
jetë të qetë e të freskët. 

Allahu Fuqiplotë thotë: 

“Dielli dhe Hëna ndjekin rrugën e caktuar.” 

(Rahman, 5) 

Nëse largësia midis diellit dhe tokës do të ishte 
pak më e madhe, vendet do të ktheheshin në 
pole. Nëse largësia ekzistuese do ishte më e vogël, 
atëherë çdo gjë do të merrte flakë. 

- 

Gjithashtu nëse rreth boshtit të tokës nuk do 
ekzistonte një pjerrësi prej 23.5 gradësh, nuk do 
ishin shfaqur stinët. Në këtë rast në disa vende do 
ishte gjithnjë verë e në disa të tjera gjithnjë dimër. 

Sikur shpejtësia e rrotullimit të tokës rreth vetes 
do ishte pak më e vogël, ndryshimet e temperaturës 
midis natës dhe ditës do të ishin tepër të mëdha. 
Sikur kjo shpejtësi të ishte pak më e madhe erërat e 
atmosferës do të arrinin shpejtësi shumë të madhe 
e kështu stuhitë dhe përmbytjet do ta bënin jetën 
të pamundur. 

Nëse korja e tokës do ishte pak më e trashë nuk 
do gjendej oksigjeni, burimi i pazëvendësueshëm 
i jetës së gjallesave. Korja e trashë e tokës do 
përthithte oksigjenin duke e bërë të pamundur jetën. 

Edhe detet po ashtu. Nëse detet do ishin edhe 
më të thellë se ç’janë sot, ujërat e tepërt do thithnin 
dioksidin e karbonit dhe oksigjenin, duke e bërë të 
pamundur jetën në tokë, madje edhe bimët nuk do 
mund të rriteshin. 

Nëse shtresa e atmosferës rreth tokës do ishte 
pak më e hollë, meteorët do godisnin çdo ditë si- 
përfaqen e saj. 

Si do të ishte e mundur vazhdimësia e jetës sikur 
të ndryshonte raporti i ajrit prej 78% azot dhe 21% 
oksigjen? A mendojmë ndonjëherë rreth kësaj? 

Në lidhje më këtë po ju përcjell një kujtim: 

Një ditë po kthehesha nga Medina. Në avion 
erdhën stjuardesat dhe thanë: 

“-Ju qenkeni hoxhë”. 

Jo, ashtu thonë”,-iu përgjigja. 

“- Më thanë: Na jepni ndonjë këshillë”. 

“- Ju udhëtoni shpesh me avion. Oksigjeni në 
lartësi është i paktë, ndërsa këtu në avion është aq 
sa në tokë. Për të arritur këtë mundësi, punojnë 
disa mekanizma të caktuar në mënyrë të vazhdu- 
eshme. Thoni që kur ka avari do ju sillen maskat 
e oksigjenit. 

Po kur ndodheni në sipërfaqen e tokës a mund 
të thotë dikush se nesër 21% e ajrit me oksigjen 
apo 78% me azot mund të ndryshojë prandaj dilni 
me maska oksigjeni?! Edhe atesisti nuk ka rrugë 
tjetër përveçse t’i dorëzohet rendit hyjnor edhe pse 
verbëria e zemrës bëhet pengesë për besimin në 
Zot...”,- u thashë. 

Me të vërtetë që edhe ateisti, sado që të mohojë, 
jeton në paqe vetëm në saje të nënshtrimit ndaj 
rendit hyjnor në univers. Çdokush mbështetet në 
fuqinë hyjnore për të vazhduar jetën. Por vetëm 
një natyrë e pastër mund ta pranojë Zotëruesin e 
asaj fuqie. 

Uji, H 2 0, përbëhet nga 2 molekula hidrogjen 
dhe 1 oksigjen. Njëri është element ndezës dhe 
tjetri i ndezshëm. Nëse oksigjeni dhe hidrogjeni do 
të liheshin të lirë, çdo gjë do përzihej dhe jeta do 
të ishte e pamundur. Kjo është një tjetër shprehje 
e artit dhe fuqisë së Krijuesit të Gjithësisë i Cili lidh 

- 

së bashku ndezësin dhe të ndezshmin, pra ujin e 
bën burim jete për çdo gjë të gjallë. 

Uji kur ndotet ngrihet lart në qiell, pastrohet në 
formën më të mirë dhe zbret përsëri si mëshirë në 
sipërfaqen e tokës. 

Një peshk që jeton me oksigjenin e ujit, nëse del 
mbi ujë vdes. Në të vërtetë oksigjeni i ajrit është më 
i shumtë se i ujit... 

Toka e ruan prodhimin e saj. Po sikur të mos 
e ruante? 

Çdo lule çel në stinën e vet. Çdo frut dhe perime 
prodhohet në sezonin e vet, sikur të komandoheshin 
nga një kompjuter. 

Çdo gjë ekziston brenda kufirit të vet. Çdo gjë 
jeton sipas një rendi hyjnor. Gjithçka qëndron në 
një ekuilibër të jashtëzakonshëm ekologjik... 

Pandehja e njeriut se është krijuar pa ndonjë 
qëllim si krijesat e tjera dhe përpjekja për ta jetuar 
jetën në mënyrë të papërgjegjshme përballë këtij 
rendi të jashtëzakonshëm të universit dhe këtij 
ekuilibri të imtë dhe delikat, nuk është gjë tjetër 
vetëm se një rrënim i errët i zemrës. 

Me një fjalë, për çdo gjë në këtë gjithësi është 
vendosur një rend ekzakt. Sikur të kishte një devijim 
nga ky rend, kjo harmoni do të ishte prishur me- 
njëherë. 

Krijuesi i Gjithësisë e ka vendosur këtë rend në 
shërbim të njerëzimit. Në ajetin fisnik thuhet: 

“Ai ka vënë në shërbimin tuaj çka gjendet në 
qiej dhe në Tokë, të gjitha janë prej Tij. Me të 
vërtetë, në këto ka shenja për njerëzit që men- 
dojnë.” (Xhathije, 13. Po ashtu shih: Lukman, 20) 

“Ai ka krijuar shtatë qiej njërin mbi tjetrin. Nuk 
mund të gjesh në krijimin e të Gjithëmëshirshmit 
kurrfarë ceni. Hidhe vështrimin: a sheh ndonjë 
plasaritje? Pastaj hidhe sërish vështrimin; sytë e 
tu do të kthehen të lodhur e të molisur.” (Mulk, 3-4) 

“Ai e ka ngritur qiellin lart dhe ka vënë 
balancën (për çdo gjë), që ju të mos e shkelni 
atë.” (Rahman, 7-8) 

Edhe në portretin e njeriut bie në sy ky rend 
hyjnor: 

Le të hedhë vështrimin njeriu tek vetvetja. A 
sheh ndonjë mangësi? A ka ndonjë kockë të tepërt 
në trup? Po ndonjë mangët? 

Për çfarë ke nevojë? Ke nevojë për dy këmbë, 
Krijuesi i Gjithësisë t’i ka falur. Të nevojiten dy 
krahë, t’i ka falur. Ku do të vendosen sytë, veshët? 
Në kokë. Jo në një vend tjetër, jo në një pozicion 
tjetër. 

Nëse njeriu do të kishte vetëm një këmbë, ai nuk 
do mund të ecte, ose nëse njëra këmbë do ishte më 
e gjatë se tjetra nuk do mund të lëvizte me lehtësi. 
Nëse do të kishte vetëm një krah, nuk do mund 
të punonte siç duhet. Syri, veshi, gjuha, çdonjëra 
^ ^ P re j ty re j ane ne n J e ren ^ ve te. Nëse njëra prej 

- 






Përçarja për shkak të ateizmit dhe deizmit 


tyre do mungonte, harmonia dhe ekuilibri i trupit 
do të prishej. 

Nëse sot do të na thuhej u Ma jep njërin sy në 
këmbim të botës!” Kush do ta jepte?! 

Çdo qelizë ndodhet në atë organ ku është 
programuar të kryejë misionin e vet. Kur njeriu 
ndodhet ende në formën e gjakut të ngjizur, çdo 
qelizë vrapon të kryejë misionin e përcaktuar në 
organin përkatës sikur t’i ishte dhënë një sinjal. 
Qeliza e syrit nuk vrapon për tek zemra. Qeliza e 
zemrës nuk është e përfshirë në mëlçi. Shëndeti 
dhe ekuilibri i organizmit janë të lidhura direkt me 
harmoninë e të gjitha organeve. 

Me pak fjalë, i gjithë universi është një manifestim 
i fuqisë dhe madhështisë së Krijuesit të Gjithësisë. 
Ai e ka krijuar universin në mënyrë që njeriu ta 
kuptojë. Mjafton që njeriu të shohë me zemër, të 
nxjerrë mësime, të meditojë, të jetë i devotshëm... 

Besimtari duhet të jetë mbartës i kësaj harmonie 
hyjnore duke treguar hijeshi në adhurim, moral dhe 
në raportet njerëzore. 

Krijuesi i Gjithësisë shprehet: 

“Mos vallë, keni menduar që Ne ju kemi kri- 
juar kot dhe që nuk do të ktheheshit te Ne (për 
t’ju gjykuar)?!” (Muminun, 115) 

Çdo gjë e gjallë është krijuar për njeriun. 
Vetë njeriu është krijuar që të adhurojë Allahun. 
Përndryshe krijimi nuk do të kishte kuptim. 

Të mos besosh ndërsa je i vetëdijshëm ndaj kësaj 
madhështie hyjnore, nuk është gjë tjetër veçse një 
verbërim i zemrës. Eshtë e pamundur ta mohosh 
Zotin, sepse çdo gjë dëshmon ekzistencën e Tij. 

Krijuesi i Gjithësisë i pyet të hutuarit me 
mentalitet ateisti, me një metodë imponuese: 

“A mos vallë, ata janë krijuar nga hiçi apo 
mos janë ata krijues të vetvetes?!” (Tur, 35) 

Krijuesi i Gjithësisë pyet: A ka diçka që është 
krijuar vetvetiu? 

Prandaj dhe shkaku më i rëndësishëm i ateizmit 
dhe rënies në mosbesim është shoqërimi me 
jobesimtarët dhe të devijuarit. Shoqërimi me to 
me kalimin e kohës i hap rrugën ngjashmërisë në 
botëkuptim dhe në ndjenja. 

I Dërguari i Allahut $ 11 , kur po kalonte me 
sahabet e tij nga gërmadhat shumëshekullore të 
popullit të Themudit, u tërhoqi atyre vëmendjen 
duke u thënë: 

“Kaloni me shpejtësi dhe me keqardhje këtu, 
mos mbushni ujë, edhe nëse e keni mbushur, 
derdheni !” 19 

Le të mendojmë pak për gjendjen e njerëzve tanë 
të cilët sot nga mëngjesi në mbrëmje përballen me 
propagandat e jobesimtarëve në ekrane, telefona 
apo programe televizive. 

19. Buhari, Salat, 53, Enbija, 17, Tefsir 15/2; Muslim, Zuhd, 38-39. 

- 

Nëse braktisim edukimin, mësimin, kumtimin, 
nëse nuk punojmë aq sa duhet për “emrin bil 
maruf nehji anil munker” (urdhërimi për mirë dhe 
ndalesa nga e keqja), fëmijët tanë do të kthehen në 
pasardhës të të tjerëve. 

Në një ajet thuhet se shejtani do të bëhet ortak 
në pasuri dhe fëmijë. 20 

Nuk ka ndonjë kuptim të jesh thjesht prindi 
biologjik i fëmijës. Nëse djalli e ushqen me gji 
fëmijën dhe jobesimtarët e rrisin, atëherë fëmija 
bëhet biri i tyre. 

Duhet të bëjmë shumë kujdes në këtë çështje. 

\i 

v 

Si rezultat i trishtë i mungesës së një edukimi të 
duhur islam, sot përballemi edhe me problemin e 
Deizmit. Sipas kësaj teze, Zoti ekziston - sepse nuk 
ka sesi të mohohet- por ashtu sikurse Ai krijoi bimët 
e bagëtitë dhe nuk i ngarkoi me detyrën e adhurimit, 
edhe njeriu është i tillë, pra pa përgjegjshmëri, pa 
ndonjë detyrim. 

Ndërsa Krijuesi i Gjithësisë në Kuranin Famëlartë 
vazhdimisht tërheq vërejtjen duke thënë: 

“Vallë, a mendon njeriu se do të mbetet pa 
përgjegjshmëri?” (Kijame, 36) 

“Ne nuk i kemi krijuar qiejt, Tokën dhe çfarë 
gjendet midis tyre, për t’u zbavitur!” (Duhan, 38; 
Enbija, 16) 


20. Isra. 64. 

Deizmi është një sëmundje më vete. Patëm thënë 
që të mohosh Krijuesin e Lartë është marrëzi. Deisti 
sipas tij nuk mohon Krijuesin, por refuzon të qenët 
e Tij Zot, thënë ndryshe nuk pranon rendin hyjnor 
që Ai ka urdhëruar, refuzon Librin, Pejgamberin 
dhe dispozitat fetare. Atëherë ç’ndryshim ka midis 
njeriut dhe krijesave të tjera? 

Për fat të keq diskutimet që sjellin pështjellime 
në kokat e njerëzve në lidhje me fenë, sunetin, 
medh’hebin dhe dispozitat fetare, si dhe injoranca 
e shoqërisë sonë sa i takon mësimeve fetare, po 
përgatisin terrenin për këto përçarje. 

Për ta përcjellë Islamin me të gjitha vlerat e tij, 
nevojitet një përgatitje serioze. Për këtë nuk mjafton 
një kurs veror. Po ashtu nuk mjaftojnë as medresetë 
me kurrikulat dhe kushtet aktuale. 


Të Dërguarit të Allahut iu deshën 23 vjet për t’ua 
mësuar Islamin sahabëve. Kjo kulturë u plotësua në 
23 vjet. Kjo do të thotë që Islami duhet përjetuar si 
një mësim i pandërprerë që zgjat gjithë jetën. Po 
ashtu ky mësim duhet të kërkohet pranë njerëzve 
të devotshëm dhe hoxhallarëve të denjë. 



Të pandehësh si të mjaftueshëm frekuentimin e 
kurseve verore të xhamisë apo marrjen e kulturës 
fetare përmes një ore në kurrikulën e shkollës, do 
të thotë të nënvlerësosh edukimin fetar. Njerëzit 
që kanë marrë një formim të tillë bien në dyshime 
kur përballen me debate televizive. Kur dëshirat 

e pakontrolluara të egos ndezin më tej dyshimet, 
njeriu përhumbet në mosbesim. 

Në ditët e sotme këndvështrimet e prapambetura 
të huazuara nga të tjerët po përhapen kudo. Por 
nuk ka vend për pesimizëm! Zgjidhja është kumtimi 
i fesë duke u frymëzuar nga i Dërguari i Allahut dhe 
shokët e tij. Çdo njeri duhet të përpiqet me aq sa ka 
mundësi. Nuk ka asnjë justifikim për të qëndruar in- 
diferent ndaj thirrjes Islame për cilindo që ka njohuri 
të mjaftueshme në kumtimin dhe predikimin e fesë. 

Të ndodhur në një situatë ku shoqëria ka nevojë 
për mësimet e fesë, nëse kurset e Kuranit nuk 
mbushen do të thotë që ne nuk po punojmë ende 
mjaftueshëm. 

Prandaj në këtë shkollë të jetës: 

'f Duhet t’u përkujtojmë njerëzve në mënyrë të 
vazhdueshme se jeta e vërtetë është jeta e përtejme. 

Duhet t’u tregojmë se për çdo vepër do jepet 
llogari. 

Duhet t’u tregojmë se qëllimi i krijimit tonë 
është njohja e Zotit dhe adhurimi i Tij. 

'f Gjatë gjithë jetës duhet të punojmë për fenë 
e Allahut, duhet t’i shërbejmë asaj. Nëse punojmë 
për të fituar kënaqësinë e Allahut, Ai na premton 
se do të na ndihmojë dhe do të na i forcojë këmbët 
në rrugën e drejtë. 21 


21. Muhammed, 7. 








Suneti është praktikimi 
në jetë i Kuranit 

Krijuesi i Gjithësisë thotë: 

"Kush i bindet të Dërguarit, 
i është bindur Allahut.” (Nisa, 80 ) 
























Pyetja e Katërt 


Në ditët e sotme, të mjaftuarit vetëm me Kuran 
për të kuptuar dhejetuar Islamin duke përdorur 
shprehje të tilla si: “Ne na mjafton Kurani”, po 
hëhen ndikuese në disa qarqe. 

Çmendoni në lidhje me rëndësinë e Hadithit 
dhe Sunetit ? 

Ashtu sikurse Krishtërimi u boshatis së brendshmi 
nga Pali dhe më pas Dëshmitarët e Jehovait anuluan 
çdo dispozitë fetare, në të njëjtën mënyrë disa qarqe 
të panjohura dhe të padukshme po përpiqen ta 
zvarrisin gjendjen në këtë drejtim. Qëllimi është 
boshatisja e fesë! Ashtu si Krishtërimi tashmë ësh- 
të kthyer në një simbol pa qenë më një fe, në të 
njëjtën mënyrë duan që edhe Islami të shndërrohet 
në atë gjendje. 

Ahmed ibn Hanbeli e ka bërë të qartë vendin 
e Sunetit në fe duke kujtuar se në 33 ajete kuranore 
përsëritet bindja ndaj Allahut dhe të Dërguarit të Tij. 


Periudha 23 vjeçare e jetës së Pejgamberit §j§ 
ishte një lloj komentimi i Kuranit Famëlartë. Nga 
Suneti i tij kemi mësuar namazin, agjërimin, të gjithë 
adhurimet, raportet shoqërore, ligjet. Si mund të 
jetohet një jetë pa të? 

Krijuesi i Gjithësisë shprehet: 

“Kush i bindet të Dërguarit, i është bindur 
Allahut.” (Nisa, 80) 

Ajeti i mëposhtëm e shpreh bukur kuptimin e 
fjalëve të Pejgamberit $|g: 

“Ai nuk flet sipas dëshirës, por ajo (që thotë) 
është vetëm shpallje hyjnore, që i vjen atij.” 

(Nexhm, 3-4) 

Si fjala, ashtu edhe kuptimi i Kuranit Famëlartë 
është nga Allahu. Ndërsa Hadithet profetike, 
mënyrën e të shprehurit e kanë nga Profeti ^ 
kurse kuptimin nga Krijuesi i Gjithësisë. 

Aliu thotë: 

U E pamë të Dërguarin e Allahut të ngrihej 
në këmbë, u ngritëm edhe ne; e pamë të ulej, u 
ulëm edhe ne.” (Ahmed, I, 83.) 

Sahabët e nderuar e dinin shumë mirë se i 
Dërguari i Allahut vepronte vetëm sipas dëshirës së 
Tij (të Allahut). Mësuesi dhe edukuesi i tij ishte vetëm 
Allahu i Lartësuar. Ai nuk fliste sipas dëshirës, por 
predikonte shpalljen hyjnore. 

Në mënyrë të veçantë ajeti i mëposhtëm shpreh 
qartazi që krahas Allahut Fuqiplotë, edhe i Dërguari 
i Tij është i autorizuar të vendosë dispozita fetare: 

“...Ai do t’i urdhërojë ata të bëjnë vepra të 
mira dhe do t’i ndalojë nga të këqijat; do t’ua 
lejojë të mirat e do t’ua ndalojë të këqijat...” 

(Araf, 157; Teube, 29) 

Po ashtu: 

“Çfarëdo që t’ju japë i Dërguari, merreni atë, 
e çfarëdo që t’ju ndalojë, hiqni dorë prej saj.” 

(Hashr, 7) 

“Thuaju (o Muhamed): “Nëse ju e doni Allahun, 
atëherë më ndiqni mua, që Allahu t’ju dojë dhe 
t’jua falë gjynahet!” (Al-i Imran, 31) 

Kurani dhe Suneti janë dy baza të pandashme 
nga njëra tjetra. Sjelljet dhe veprat e Pejgamberit 
janë një koment i Kuranit Famëlartë. Si rrjedhojë 
edhe ne në ditët e sotme duhet të jemi shumë 
vigjilentë ndaj grupimeve të cilët po përpiqen ta 
zhvlerësojnë Traditën Profetike, e cila është një 
koment i gjallë i Kuranit Famëlartë, duke thënë se 
“Na mjafton neve Kurani “. 

Ejjub es-Sahtijani, një ndër dijetarët e fikhut dhe 
hadithit, i kohës së tabiinëve thotë: 

“Kur t’i flisni një personi në lidhje me Sunetin 
dhe ai ju përgjigjet: «Lëri këto, na mjafton ne 
Kurani», ta dini se ka devijuar për vete dhe po 
çorienton edhe të tjerët” 22 

Edhe Imam Evzai, dijetari i gjeneratës së tabei 
tabiinëve, thotë: 

u Suneti ka të drejtën e vendosjes së dispozitave 
në hazë të Kuranit”. 

22. Hakim, Ma’rifetu Ulumi’l-Hadith, fq. 65; Hatib el-Bagdadi, 

el-Kifaje fi Ilmi’r-Rivaje, fq.16. 

Kurani Famëlatë është zbritur në zemrën e 
Krenarisë së Gjithësisë $|§. Në ajetin fisnik thuhet: 

“Nuk ka dyshim se ky (Kuran) është Shpallja e 
Zotit të botëve. Atë e zbriti Shpirti i besueshëm 
(Xhebraili) në zemrën tënde (o Muhamed) që 
të jesh nga ata që paralajmërojnë. E zbriti në 
gjuhën e qartë arabe.” (Shuara, 192-195) 

Komentuesi i parë dhe më i saktë i Kuranit 
Famëlartë është vetë i Dërguari i Allahut $|§. Në 
ajetin fisnik thuhet: 

“...Ndërsa ty (o Muhamed) të zbritëm Përkuj- 
tesën (Kuranin), me qëllim që t’u shpjegosh nje- 
rëzve atë që u është shpallur dhe që ata të men- 
dojnë.” (Nahl, 44) 

Kurani Kerim është komentuar me jetën 23 
vjeçare profetike. Prandaj është e pamundur të 
kuptohet dhe të jetohet Kurani pa u bërë pjesë e 
botës së brendshme të Pejgamberit, pa u edukuar 
me moralin e tij, pa ndjekur traditën e tij. 

Kështu, të gjitha detajet e adhurimeve bazë të 
Islamit, si: namazi, agjërimi, zeqati, dhe haxhi, janë 
përcaktuar në praktikën e vetë Pejgamberit $|§. Në 
Kuranin Fisnik nuk janë përcaktuar çështje të tilla, 
si: kohët e namazit, rekatet, shtyllat e namazit, apo 
gjërat që e prishin namazin; të gjithë këto çështje 
zënë vend në Sunetin e Pejgamberit §§, (Traditën 
Profetike). 

Në Kuran nuk përcaktohet si, sa dhe në çfarë 

kushtesh dhe në çfarë sasie do të jepet zeqati. Të 
gjitha këto ne i kemi mësuar nga Pejgamberi 

Me të vërtetë, nuk mund të mësohet si të vihet në 
praktikë Kurani pa u njohur me Traditën Profetike. 
Për shembull sipas Kuranit Fisnik është e ndalu- 
ar (haram) të hahet coftina. Por ne konsumojmë 
peshkun që ka ngordhur vetvetiu pas peshkimit. Ne 
mësojmë se sipas Traditës Profetike peshku përbën 
një përjashtim. 

Në Kuranin Fisnik urdhërohet për namazin e 
Xhumasë. Por kur e si do falet, e mësojmë nga 
Tradita Profetike. 

Prandaj kuptohet që qëllimi i fshehtë i atyre që 
nënvlerësojnë Traditën Profetike, është heqja e 
dispozitave fetare. 

Nuk ka dyshim që sahabët e nderuar e shihnin 
Traditën Profetike si një burim bazik të fesë. 

Tregohet se në kohën e kalifatit të Osmanit 4fe, 
një person shkon tek Imran ibn Husejni kadiu 
i Basrës, dhe i thotë: 

Ju na tregoni disa hadithe, por ne nuk arrijmë 
ta gjejmë burimin e tyre në Kuran”. 

Imrani shprehet: 

A ju tregohet në Kuran se për çdo 40 dirhem 
jepet 1 dirhem zekat, se për aq dele jepen kaq dele 
apo se për aq deve jepen kaq deve?” 

Personi përgjigjet: 

u -Jo.” 

Imrani e pyet: 

“-Po nga i mësuat gjithë këto rregulla? I mësuat 
nga ne. Ndërsa ne i mësuam nga i Dërguari i 
Allahut». Dhe i përmend edhe shembuj të tillë të 
ngjashëm. 23 

Vetë i Dërguari i Allahut u ka paraprirë me 
këtë thënie personave që do të kishin tendencën e 
përjashtimit të hadithit dhe sunetit: 

“A mendon ndonjëri prej jush, i krekosur 
në kolltukun e tij, që nuk ka gjëra të tjera të 
ndaluara përveç atyre që ka ndaluar Kurani? Ta 
dini se unë ju kam këshilluar, ju kam urdhëruar 

dhe shumë qjëra jua kam ndaluar. Këta janë sa 

Kurani madje edhe më shumë... ” (EbuDavud, Haraxh, 
31-33/3050.) 

“Ta dini se bashkë me Kuranin Fisnik më ësh- 
të dhënë edhe diçka e ngjashme me të. Kini kuj- 
des; janë të afërta ditët kur një njeri me barkun 
plot, i krekosur në kolltukun e tij do të thotë: 
«Ju kapuni vetëm pas këtij Kurani! Mjafton që 
të pranoni si të lejuar atë që ju lejon /cy Libër e 
të pranoni të ndaluar atë që ju ndalon ai».” (Ebu 
Davud, Sunnet, 5/4604; Ahmed, IV, 131.) 

Këto hadithe janë të mrekullueshme...Sepse 
në të vërtetë kemi arritur në kohën për të cilën 


23. Ebu Davud, Zekat, 2/1561;Ibni Eb’ Asim, es-Sunne, II, 386. 

i Dërguari i Allahut ka bërë me dije se Tradita 
Profetike do të ketë tendencën të zhvlerësohet. 
Duhet të përpiqemi ta mësojmë fenë tonë në 
mënyrën e duhur që të mund të shpëtojmë veten 
dhe pasardhësit tanë nga përçarjet e kohës. 

Lidhur me këtë çështje i Dërguari i Allahut i është 
shprehur Abdullah Ibn Omerit kështu: 

“O ibn-i Omerl Përqafoje fort fenë tënde, 
përqafoje fort fenë tënde! Sepse ajo është edhe 
mishi edhe gjaku yt. Ki kujdes nga kush e mëson 
fenë tënde! Shkencat dhe dispozitat fetare merri 
nga dijetarët e qëndrueshëm në fe, mos i merr 
nga ata që orvaten majtas djathtas nga interesat 
e kësaj botel” 24 

Nuk duhet të harrojmë që Tradita Profetike është 
një udhëzues unik për të kuptuar Kuranin. Prandaj 
dhe nuk duhet harruar kurrë se çdo kundërshtim 
ndaj Traditës Profetike është kundërshtim edhe 
ndaj Kuranit e për rrjedhojë edhe ndaj Krijuesit të 
Gjithësisë. 

Kështu Abdullah ibn Dejlemi, një nga dijetarët 
e medhenj të brezit të tabiinëve, thotë: 

u Sipas asaj që më ka mbërritur mua, shka- 
tërrimi i fesë do vijë si rezultat i largimit nga 
Tradita Profetike. Ashtu sikur litarit i hiqen fijet 
një nga një e nëfund këputet, ashtu edhefeja do 

24. Hatib el-Bagdadi, el-Kifaje fi Ilmi’r-Rivaje, el=Medinetu’l- 

Munevvere, el-Mektebetu’l-Ilmijje, fq.121. 

braktiset me largimin një nga një prej suneteve.” 

(Darimi, Mukaddime, 16/98.) 

Prandaj dhe largimi një nga një prej suneteve 
nga jeta jonë e mban në fije të perit shpëtimin tonë 
në jetën e përtejme. 

I Dërguari i Allahut ^ thotë: 

u Po ju lë dy porosi: Kuranin dlne Traditën 
time \ (Hakim, I, 171/318) 

Vëllezër, të mos harrojmë së armiqësia ndaj 
Traditës Profetike është një skemë e qëllimshme. 
Prandaj duhet t’i kushtojmë shumë rëndësi Traditës 
Profetike sepse objektivi i armiqve të sunetit është 
zbrazja e brendësisë së Islamit. 

Kështu në historinë e feve, devijimi i Jahudizmit 
dhe Krishtërimit ka filluar në të njëjtën mënyrë. 
Fillimisht u braktis tradita e pejgamberëve e më 
pas u devijua nga çështjet e besimit dhe adhurimit. 

Kemi shembullin e Abdulehad Davut Efendiut, 
i cili ka studiuar kopjet më të vjetra të literaturës së 
krishterë dhe letrat e Palit. U konvertua në Islam 
dhe mori emrin Abdulehad. 

Ai shprehet: 

“Shtrembërimi i krishtërimit filloi në këtë më- 
nyrë: 

• U hoq tradita profetike e në vend të saj erdhi 
pagëzimi, 

• U hoq namazi e në vend të saj erdhi rituali, 

• U hoq agjërimi e në vend të saj erdhi pehriza”. 

Më pas u braktis mbulesa duke iu lënë si veçanti 
vetëm murgeshave. Sot, kjo mbulesë ka filluar të 
hiqet edhe ndër murgesha. 

Kështu krishtërimi pushoi së qeni një fe hyjnore. 
U shtrembërua, u dëmtua. Tashmë nuk është më 
një model jete, por një markë e një shenjë. Sot 
Dëshmitarët e Jehovait pothuajse po i japin fund 
dispozitave të Krishtërimit. 

Në lidhje me këtë diskutim ka shumë shembuj. 
Në momentin që feja shqetëson egon e njerëzve, bë- 
het tabelë qitjeje. Për shembull në Greqinë e lashtë 
Sokrati tha: “Zoti është një”. Sapo vendosi disa 
dispozita në lidhje me besimin monoteist, Konsulli 
i Athinës kundërshtoi dhe Sokrati u helmua. Sepse 
feja i kishte shqetësuar ata.... 

Me pak fjalë ka disa grupime shoqërore që shqe- 
tësohen nga Tradita Profetike. Qëllimi i tyre është 
zbrazja e fesë sikurse ndodhi në fenë e krishterë... 

I njëjti kurth po mundohet të ngrihet edhe ndaj 
fesë së vetme hyjnore, Islamit. Duke përjashtuar 
Traditën Profetike po kërkohet të prishet Islami 
ashtu sikurse edhe krishtërimi. 

Eshtë thelbësore të jemi jashtëzakonisht vigjilentë 
si besimtarë ndaj këtyre armiqve të fshehtë apo të 
dukshëm të fesë. Le të mos harrojmë se medh’hebet 
janë mbrojtësit e Traditës Profetike, e Tradita 
Profetike është mbrojtëse e Kuranit. 

Prandaj: 

S Është domosdoshmëri ngritja dhe vijimësia 
e institucioneve ku mësohet feja me sinqeritet e 
përkushtim. 

S Është thelbësor edukimi i dijetarëve që kanë 
njohuri të thella dhe që mund të mbrojnë hadithin 
e shkencat e ngjashme. 










Çfarë është dhe çfarë nuk është 
tasavvufi? 

Rumiu thotë: 

"Për sa kohë të kem shpirtj unëjam robi i Kuranit. Jam 
pluhuri i i rrugës së Muhamedit 5f|. Nëse dikush përcjell 
diçka tjetër ngafjala ime, sado e vogël qoftëj unëjam 
lënduar edhe ngafjala e tij edhe nga vetë ai.” 




















Pyelja e pealë: 


Kurflitetpër tasavufin dhe tarikatet, bëhet një 
përshkrim mefjalë të tilla si makam, mevki, gauth, 
kutb, keramet 25 , “Nëse lidhesh mefilan hoxhë, ai 
do të të shpëtojë nëjetën e përtejme etj.” Çfarë 
duhet të kuptojmë kurflasim për tasavvufin ? Si e 
përkufizoni tasavvufin e vërtetë ? 


ÇFARË ËSHTË TASAVVUFI? 

Le të themi që në fillim se në disa grupe shoqërore 
tasavvufi përshkruhet si shtojcë e fesë. Në të vërtetë 
tasavvufi nuk është një shtojcë, përkundrazi është 
devotshmëria, përkushtimi, mirësia në fe. Pra, është 
arti i njohjes së Krijuesit të Gjithësisë me zemër 
dhe shpirt. 

Tasavvufi thënë ndryshe është bartja e “imanit” 
(besimit) drejt “ihsan-it” (mirësisë). Është përjetimi i 
brendisë së “Hadithit të Xhebrailit”. Në këtë ndodhi 
Xhebraili e pyet të Dërguarin e Allahut: 

Ç/arë është ihsani?” 

I Dërguari i Allahut përgjigjet: 

Ihsani është adhurimi i Allahut duke për- 
fytyruar sikur po e sheh Atë me sytë e tu. Edhe 


25. Sipas terminologjisë së Tasauuufit, makam dhe mcvki 
nënkuptojnë shkallën, nivelin, pozitën shpirtërore, kutb 
ka kuptimin: personalitet, udhëheqës, zotëri; gauth ka 
kuptimin: shpëtimtar, ndihmëtar; keramet ka kuptimin: 
mrekulli (shënim i përkthyesit). 

- 

pse ti nuk mund ta shikosh Allahun, Ai të sheh 

t\f \ (Muslim, Iman, 1) 

Me fjalë të tjera, tasavvufi është të jetuarit me 
vetëdijen e mbikëqyrjes dhe vëzhgimit hyjnor. Eshtë 
ndërgjegjësimi dhe perceptimi i zemrës ndaj kësaj 
të vërtete. Natyrisht kjo nuk arrihet duke lexuar një 
libër apo nga një punë mendore. Kjo gjendje është 
rezultat i përkushtimit shpirtëror. 

Tasavvufi është një displinë pastrimi, kullimi. 
Është rruga drejt devotshmërisë duke u shmangur 
nga çdo gjë që të largon nga Krijuesi i Gjithësisë. 
Është një edukim shpirtëror që mban frerin e 
dëshirave egoiste duke kultivuar prirjet e larta shpir- 
tërore. 

Tasavvufi është një shkollë shpirtërore ku 
egoja pastrohet e zemra lartësohet nën frymën e 
edukatorëve të vërtetë, pasues të rrugës profetike. 

Tasavvufi është braktisja e veseve të këqija dhe 
përvetësimi i moralit të mirë. 

Tasavvufi është një betejë me egon që nuk pra- 
non paqe deri në frymën e fundit. 

Tasavvufi është aftësia për të qenë përherë mik 
me Allahun duke treguar pëlqim ndaj çdo caktimi 
hyjnor. Është ruajtja e një ekuilibri shpirtëror ndaj 
çdo ulje ngritje të jetës e çdo surprize të ëmbël 
apo të hidhur të saj. Është mosteprimi në bollëk 
apo në varfëri. Është pjekuria për ta konsideruar 
çdo fatkeqësi si një sprovë hyjnore dhe mundësi 





Çfarë është dhe çfarë nuk është tasavvufi? 


për t’u pastruar shpirtërisht. Është aftësia për të 
qenë përherë një “rob i mirë” falënderues duke 
lënë mënjanë çdo ankesë e qarje. 

Tasavvufi është edukimi i ndjenjës së përgjegjësisë 
tek besimtarët e plotësuar shpirtërisht dhe materia- 
lisht, që t’i drejtohen krijesave me një shpirt altruist 
për të përmbushur kërkesat dhe mungesat e tyre. 
Është kthimi i ndjenjës së bamirësisë, mëshirës, 
dashurisë dhe shërbimit në natyrshmëri, si rrjedhojë 
e dashurisë Hyjnore. 

Tasavvufi është përpjekja për të jetuar në çdo 
fazë të jetës mësimet hyjnore dhe profetike duke u 
bërë një me Kuranin dhe Traditën e Profetit. 

Me pak fjalë tasavvufi është përpjekja për ta njo- 
hur së afërmi dhe me dashuri të Dërguarin e Allahut, 
është afrimi me të, është ekstaza e të jetuarit në 
përputhje me thelbin dhe shpirtin e fesë duke ma- 
rrë hise/përftuar nga karakteri, personaliteti dhe 
morali i tij i lartë. 

Çdo qasje tjetër që nuk përputhet me këto 
parime dhe nuk mbështetet në Kuran dhe Traditën 
Profetike, sado që t’i mvishet tasavvufit, është e 
kotë. 


ÇFARË NUK ËSHTË TASAVVUFI? 

Botëkuptime të tilla, si: “Mjafton të kesh zemrën 
e pastër, edhe pse nuk përpiqesh të bësh punë të 
mira \ të njerëzve që i kanë hapur rrugën dëshirave 

- 

egoiste, nuk kanë asnjë lidhje me tasavvufin si një 
shërbëtor i vërtetë i fesë. 

Në ditët e sotme disa persona që janë shumë larg 
shpirtit të librit të Methnevisë, duke shpërfillur de- 
votshmërinë e Mevlevinjëve, e kanë kthyer Semanë 
në një shfaqje folklorike dhe në një ansambël 
muzikor. 

E vërteta është se Mevlana në 18 vargjet e para 
të Methnevisë ankohet për të shkujdesurit që, edhe 
pse e dëgjojnë atë, nuk arrijnë të kuptojnë qëllimin, 
duke u shprehur me fjalët: 

“Unë kam rënkuar në çdo tubim, kuvend. Jam 
shoqëruar me të mirë e të këqinj. 

Të gjithë u miqësuan me mua sipas botëkup- 
timit të tyre. Por askush nuk arriti të kuptonte 
misterin e shpirtit tim. 

Sekreti im nuk është larg thirrjes sime. 
Megjithatë, jo çdo sy ka dritën e duhur për ta parë 
e jo çdo vesh ka fuqinë e duhur për ta dëgjuar. 

Shpritrat e vegjël nuk mund t’i kuptojnë nje- 
rëzit e mëdhenj. Prandaj fjala duhet thënë shkurt 
‘Paqe’.” 

Kurani dhe Tradita Profetike kanë qenë burim i 
frymëzimit hyjnor për Mevlanën dhe miqtë e tjerë 
të Zotit. Këtë të vërtetë e ka shprehur me vargjet: 
“Sa të kem frymë, unë jam shërbëtor i Kuranit, 
Jam dhë në rrugën e Muhamed Mustafait. 

- 

Nëse dikush nga fjalët e mia përfton tjetër gjë, 

Unë pikëllohem dhe ndjej neveri për të .” 

Më këtë deklaratë Mevlana shprehet hapur se ai 
është: “Robi i Kuranit, dheu i rrugës së Muhamedit”. 
Pra deklaron qartë se krahu i ngulur i kompasit ësh- 
të përherë i qëndrueshëm në sheriat dhe se jetën e 
ka ndërtuar sipas parimeve të Kuranit dhe Traditës 
Profetike. 

Prandaj, do ishte e padrejtë të pretendosh 
përkatësinë në rrugën e Mevlanës, pa punuar sipas 
dispozitave Islame, kjo do e lëndonte atë. 

Nga ana tjetër, shihet se në disa tarikate bë- 
hen kompromise, në të cilat ndjeshmëria ndaj të 
lejuarës dhe të ndaluarës vihet në plan të dytë duke 
u përdorur shprehje të pakuptimta si: u kam zemrën 
e pastër”. Gjithashtu i hapet rruga përzierjes femra- 
meshkuj, tregohet dobësi në çështjet e mbulesës e 
të shumë dispozitave të tjera fetare. Në këtë mënyrë 
shfaqet një tendencë drejt mendimeve të pabaza 
ku «pastërtia» e zemrës mjafton kundër kufirit të 
hallallit dhe haramit. 

Kështu udhërrëfyesi më i madh, i cili ishte 
njeriu me zemrën më të pastër, ndonëse përbënte 
shembullin e pashoq për umetin e tij në çështjet e 
adhurimit, marrëdhënieve ndërnjerëzore, etikës dhe 
në mënyrë të veçantë kujdesit ndaj kufirit midis të 
lejuarës dhe të ndaluarës si problemi më i madh i 
ditëve të sotme, Pejgamberi $H, po anashkalohet 
dita ditës. 

Ndërsa tasawufi i vërtetë i formësuar nën fry- 
mën e Traditës Profetike është përpjekja për t’u 
unifikuar dukshëm dhe fshehurazi me parimet 
jetësore të Profetit. Çdo besimtar, pa marrë 
parasysh pozicionin, sektin apo tarikatin e tij, ësh- 
të i detyruar të jetë i qartë ndaj përgjegjësive fetare 
duke marrë shembull të Dërguarin e Allahut, që 
pavarësisht faktit se ishte në kulmin e përsosjes 
shpirtërore, plotësonte me përkujdesje të madhe 
çdo detyrim të fesë. 

Një ndodhi e transmetuar nga Abdulkadir Gejlani 
e shpreh bukur këtë çështje: 

“Një ditë para syve m’u shfaq një dritë që kishte 
përfshirë gjithë horizontin. Teksa po mundohesha 
të kuptoja ç’ishte ajo, një zë nga drita më foli: 

«-0 Abdulkadir, unë jam Zoti yt! Jam aq i kë- 
naqur nga punët e tua të mira saqë tani e tutje të 
ndaluarat i kam lejuar për ty». 

Sapo dialogu mbaroi, kuptova që ai ishte zëri i 
shejtanit të mallkuar dhe thashë: 

«-Largohu, o i mallkuar! Drita që më tregove 
është për mua një errësirë e përjetshme». 

Shejtani tha: 


«-Me urtësinë dhe mprehtësinë që të ka dhuruar 
Zoti yt, shpëtove edhe një herë nga duart e mia», 
- dhe u largua. 



I hapa duart drejt dergahut dhe e falënderova 
Krijuesin e Gjithësisë me vetëdije të plotë se kjo 
ishte një mirësi nga ana e Tij. 

Dikush nga xhemati pyeti: 

«-Nga e kuptuat që ai ishte shejtani?» 

Ai u përgjigj: 

«-Nga pohimi - Të ndaluarat i kam lejuar për ty». 

Vërtet, nëse dikush do duhej të bënte përjashtim 
nga kufiri midis të lejuarës dhe të ndaluarës për 
shkak të gjendjes së tij të bukur, punëve të tij të 
mira dhe nivelit shpirtëror, së pari ky përjashtim 
do vlente për të Dërguarin e Allahut, i cili ishte 
shembulli i përkryer njerëzor i adhurimit të Zotit. 
Nëse atij ^ nuk i është njohur një privilegj i tillë, 
nuk do t’i njihet askuj tjetër.” 

Prandaj, nuk mund të jetë sufi i vërtetë një person 
që nuk e ndërton jetën sipas parimeve të Kuranit 
dhe Traditës Profetike, që anashkalon detyrimet e 
dukshme fetare, sado që nga goja e tij të derdhen 
shprehje mistike. 

Po kështu, nuk mund të flitet për tasavvufin e 
dikujt që nuk e ka ndërtuar jetën familjare në bazë 
të parimeve Islame. 

Një prind që e privon fëmijën nga mësimi i 
Kuranit duke menduar vetëm për të ardhmen e 
kësaj bote kalimtare, duke vënë në rrezik kështu të 
ardhmen e tij të përjetshme, nuk mund t’i dhurojë 
atij një edukim shpirtëror. Eshtë shenjë shkujdesjeje 
e këtyre prindërve pandehja e vetes si të edukuar 
me tasavvuf. 

Padrejtësia më e madhe që njeriu i bën vetes, 
është të nëpërkëmbë të drejtat e njerëzve në ma- 
rrëdhëniet tregtare për hir të interesave të kësaj 
bote, të veprojë kundër asaj që Allahu ka ndaluar, 
t’i qaset lëshimeve në fe duke menduar se: «Vetëm 
këtë radhë po gaboj herën tjetër nuk e përsëris...” 
Kjo është plagë shpirtërore. 

Nuk duhet të harrohen kriteret e Omerit në 
lidhje me këtë çështje: 

“Mos shihni namazin apo agjërimin e një per- 
soni, por shihni: 

A thotë të vërtetën (të drejtën) kur flet? 

V A e mban amanetin kur i jepet? 

^ A i kushton kujdes hallallit e haramit kur 
merret me punët e kësaj bote ?” 26 

Me pak fjalë, nuk ka kuptim të pritet një shfaqje 
mistike tek një person që nuk i kushton rëndësi 
kritereve fetare në adhurime, në marrëdhëniet ndër- 
njerëzore, në etikë dhe në rendin e jetës. Kështu, 
Imam Rabbaniu thotë: 

“Tasavvufi është përsosja e sheriatit”. Pra 
tasavvufi, është përpjekja për t’u bërë një njeri i 
përkryer, një rob i devotshëm nën gjurmët e Kuranit 
dhe Traditës Profetike. 


26. Bejhaki, es-Sunenu’l-Kubra, IV, 288; Shuab, IV, 230, 326. 

MREKULLIA E VËRTETË 
ËSHTË ISTIKAMETI 


Tasawufi nuk është një udhëtim 
në përpjekjen për të gjetur 
një zbulim a mrekulli. 

Zbulimi-mrekullia mund të haset si një dhunti 
hyjnore në rrugën e tasavufit. Por mrekullia nuk 
është garanci e imanit në frymën e fundit. 

Allahu i Plotfuqishëm në Kuranin Famëlartë 
tregon për Belam ibn Buaranë. Edhe atij i qe dhu- 
ruar zbulimi, mrekullia, po ashtu njihte emrin më 
të madh të Allahut (Ismi Adham). Por u shkatërrua 
duke u dhënë pas kësaj bote dhe dëshirave të egos. 
Krijuesi i Gjithësisë në ajetin fisnik e krahason atë 
me një qen të hutuar. 27 

Karuni fillimisht ishte një rob i mirë i Allahut. 
Jetonte një jetë me devotshmëri. Por ai gjithashtu u 
dha pas egos. Allahu i dhuroi atij pasuri, e sprovoi 
me pasuri, por ai nuk e konsideroi si sprovë hyjnore 
dhe humbi rrugën e drejtë. I doli kundër Musait SSsL 
Allahu Fuqiplotë e varrosi atë në tokë bashkë me 
pasurinë të cilës i besonte dhe tek e cila mbështetej. 

Zbulimi-mrekullia nuk është treguesi i asaj që do 
të ndodhë me njeriun në frymën e fundit. Prandaj ta- 
savvufi është rruga e respektimit të mësimit hyjnor: 





27. Araf, 176. 

U5 


“Qëndro i patundur në udhën e drejtë...” (Hud, 

112 ) 

Dijetarët e mëdhenj të tasavvufit janë shprehur se: 

“Mrekulha e vërtetë është ecja në rrugën e 
drejtë”. 

Mrekullitë, ëndërrat apo disa gjendje të jash- 
tëzakonshme, janë çështje që mund të hasen në 
tasavvuf, por në asnjë mënyrë nuk janë qëllime 
më vete. 


Tasavvufi para së gjithash është përpjekja për 
ta ndërtuar jetën në bazë të Kuranit dhe Traditës 
Profetike. 

I Dërguari i Allahut ^ në Hutben e Lamtumirës 
është shprehur: 

“O besimtarë! Po ju /ë dy amanete. Nëse 
kapeni fort pas tyre, nuk do e humbisni rrugën. 
Këto janë Kurani, Libri i Allahut, dhe Suneti i 
Pjegamberit të Tij...” (Muslim, Haxh, 147; Ebu Davud, 
Menasik, 56.) 

Tasavvufi i vërtetë është respektimi në mënyrën 
e duhur i këtyre dy amaneteve. Është një formë 
edukimi që udhëzon mënyrën si të përvetësohen disa 
tipare shpirtërore që përmenden në Kuran e Sunet 
si: sinqeriteti, devotshmëria, asketizmi, përulësia 
ndaj Krijuesit, pendesa, pëlqimi; përkundër kësaj, 
si të zhduken disa sëmundje të shpirtit si: syfaqësia, 
vetëpëlqimi, mendjemadhësia, përgojimi, zilia. 

Prandaj, tasavvufi nuk është përpjekja për të 
arritur kerametin-mrekullinë, por edukimi për të 
qenë rob i Allahut. 

Arritja e zbulimit dhe e mrekullisë nuk është 
kriter vlerësimi i anës shpirtërore. Kështu nuk ka 
të dhëna në lidhje me ndonjë mrekulli fizike dhe 
të dukshme të Ebu Bekrit edhe pse në shumë 
transmetime 28 është bërë e ditur se ai është ndër 
më të mirët e njerëzve pas pejgamberëve. Mrekullia 
e tij më e madhe është nënshtrimi dhe bindja e 
jashtëzakonshme me dashuri dhe besnikëri ndaj të 
Dërguarit të Allahut. Siç shprehet edhe në Kuran: 
“vetë të dytin ”. 29 

Për këtë arsye, miqtë e Allahut nuk u kanë 
kushtuar rëndësi mrekullive të dukshme dhe janë 
treguar të kujdesshëm të mos zbulojnë mrekullitë që 
mund të jenë shkak i mendjemadhësisë dhe famës. 
Madje me ndjenjën e frikës dhe shqetësimit, zbulimet 
e mrekullisë i kanë quajtur “të përmuajshmet e 
meshkujve” (“hajzi rixhal”). Të gjitha përpjekjet e 
tyre i kanë përqendruar në arritjen e mrekullisë së 
vërtetë që është jeta sipas Kuranit dhe Sunetit. 

Xhunejd Bagdadi thotë: 

“Nëse shihni një person (të ulur në kolltukun 
e tij) teksa fluturon në ajër, dhe ai nuk i bindet 
Kuranit dhe Sunetit, (mos e merrni për bazë atë) 

28. Ali el-Muttaki, Kenzu’l-Ummal, XI, 549/32578; Ibn-i Maxhe, 

Mukaddime, 11/106; Ahmed, I, 127, II, 26. 

29. Teube, 40. 

sepse kjo nuk është mrekuUi por istidraxh (humb- 
je graduale deri në shkatërrim)”. 

Po ashtu transmetohet se edhe Bejazit Bistami 
ka thënë: 

“Një ditë doja të kaloja në anën tjetër të lumit 
Tigër. Dy anët e lumit u bashkuan së bashku si 
një mrekulli për të më hapur rrugë. Menjëherë 
e mblodha veten dhe iu drejtova Tigrit: 

«-Betohem se nuk do të mashtrohem! 
Lundërtarët i kalojnë njerëzit në anën tjetër 
të lumit kundrejt një gjysëm akçeje. (Ndërsa 
ti po kërkon në këmbim punët e mia të mira, 
të cilat prej 30 vitesh po i përgatis për ditën e 
Mahsherit.) Unë nuk mund të çoj dëm një jetë 
30 vjeçare për hir të një gjysëm akçeje (për hir të 
një kerameti që do më bënte të ndihesha i pasur 
dhe egoist.) Mua më duhet Kerimi (Allahu) jo 
kerameti (mrekullia)!” 30 

Miqtë e Allahut, kur përballeshin me situata të 
tilla të jashtëzakonshme, përpiqeshin t’i fshihnin 
nga frika se mos kjo ishte një sprovë që pengon 
qëllimin e vërtetë të adhurimit dhe njohjes së Zotit. 

Përkundrejt kësaj, disa injorantë dhe të pamatur 
mund të kenë pretendime të tilla si: 

“Shejhu im do të më mbrojë në Mahsher. Nuk do 
më braktisë. Do të më marrë me vete në Xhenet!” 

Shprehje të tilla nuk mund të pajtohen kurrë 


30. Attar, Tedhkiretu’l-Evlija, fq.217, Ilim ve Kultur Yayinlan, Bursa 

me parimet e sheriatit, janë të pabaza, janë eufori 
emocionesh deri në kufirin e marrëzisë. Ashtu siç 
e kemi shprehur edhe më parë, askush përveç 
pejgamberëve dhe të përgëzuarve me Xhennet, 
nuk ka garanci të imanit në frymën e fundit. 

Në ajetin fisnik thuhet: 



...vdisni vetëm duke qenë myslimanë! 

(Kujdes, mos vdisni ndryshe!)” (AM Imran, 102 ) 

Edhe pse nuk dihet se kush do të shpëtojë 
duke dorëzuar frymën e fundit me iman, në ajetin 
Kuranor bëhet e ditur se: 

“O besimtarë, nëse e ndihmoni Allahun (pra 
çështjen e Tij), edhe Ai do t’ju ndihmojë dhe 
do t’ju bëjë të qëndroni fort në këmbët tuaja. ” 

(Muhammed, 7) 

Në këtë aspekt besimtari duhet të përpiqet që 
gjatë kësaj jete të fitojë kënaqësinë e Allahut për 
të shpëtuar besimin në frymën e fundit, po ashtu 
duhet të lutet vazhdimisht me shpresën që të fitojë 
mëshirën dhe faljen e Krijuesit të Gjithësisë. 

Kështu edhe Ibrahimi S5©1, që ishte Halili (miku 
i ngushtë) i Allahut Fuqiplotë, i është lutur Atij me 
një lloj meraku: 

“...dhe mos më turpëro në Ditën, kur do të 
ringjallen njerëzit.. ” (Shuara, 87) 

Edhe Jusufi i është lutur Krijuesit Fuqiplotë: 

‘Bëj që të vdes si mysliman dhe më shoqëro 
me punëmirët (në botën tjetër)!” 31 

Prandaj çdo besimtar, pa marrë parasysh në 
çfarë niveli shpirtëror gjendet, duhet të përgatitet 
për frymën e fundit dhe jetën e përtejme. 

Duhet të themi se shefaati (ndërmjetësimi) 
është i vërtetë. Zoti i Gjithësisë mund t’i dhurojë 
ndërmjetësimin kujt të dëshirojë. Por kush do të 
ndërmjetësojë dhe për kë, është një çështje që e 
di vetëm Ai. Askush nuk mund të ndërmjetësojë 
për askënd pa lejen e Tij. Ashtu siç shprehet në 
ajetin fisnik: 

“...Kush mund të ndërhyjë tek Ai për ndokënd 
pa lejen e Tij?...” (Bekare, 255) 

Profeti $H, edhe pse është ndërmjetësuesi më 
i rëndësishëm, ka porositur vajzën dhe hallën e tij 
me këto fjalë: 

“O Fatime, bija e Muhamedit te Dërguarit 
të Allahut! O (halla ime) Safije! Punoni vepra 
të mira të pranuara tek Allahu! (Nëse nuk keni 
ndonjë vepër të mirë mos i besoni profecisë sime!) 
Sepse unë nuk mund t’ju shpëtoj nga dënimi i 
Allahut (nëse nuk keni kryer vepra të mira)\” (Ibn-i 
Sa’d, II, 256; Buhari, Menakib, 13-14; Muslim, Iman, 348-353.) 

Prandaj çdokush është i pafuqishëm, qoftë 

® 31. Jusuf, 101. 

- 

shejhu, e qoftë ndjekësi i tij. Përveç personave që i 
Dërguari i Allahut ka bërë me dije që do jenë prej 
banorëve të Xhenetit, askush nuk ka garanci në 
çështjen e frymës së fundit dhe jetës së përtejme. 

Kur ndërroi jetë Osman ibn Me’dhuni një 
ndër njerëzit e devotshëm në mesin e sahabëve, 
një grua tha: 

O Osman, dëshmoj se tani Allahu i Lartësuar 
është duke të gostitur”. 

I Dërguari i Allahut ndërhyri dhe tha: 

Nga e di ti se Allahu po e gostit?” 

Kur gruaja tha: “- Pasha Allahun, nuk e di.” 

I Dërguari i Allahut u përgjigj: 

“- Osmani ka ndërruar jetë. Unë shpresoj nga 
Allahu të mirën e tij. Por edhe pse unë jam Profet, 
nuk e di se çfarë do të ndodhë me mua dhe me 
ju (pra me çfarë situatash do të përballemi)...” 

(Buhari, Tabir, 27.) 

Kjo do të thotë që robi gjithnjë duhet të jetojë 
me devotshmëri dhe me përulësi ndaj Krijuesit 
Fuqiplotë. Ai duhet të përpiqet që të stoliset me 
moralin e bukur të Pejgamberit Tjetër rrugë 
shpëtimi nuk ka. Ashtu si lutjet, edhe adhurimet 
tona kanë nevojë të pranohen. 

Halid Bagdadi, i njohur si “dielli i diejve” në dituri 
dhe njohje, në letrat që i ka shkruar nxënësve të tij, 
ka kërkuar duanë e dorëzimit të frymës së fundit me 

iman (“husn-i hatime”). Në letrën që i shkroi vëllait 
të tij e shprehu këtë ndjenjë duke thënë: 

“Betohem në Krijuesin e Gjithësisë se që nga 
dita që më lindi nëna e deri më sot nuk hesoj 
të kem punuar qoftë edhe një punë të vetme të 
pranuar e të vyeshme tek Allahu për të cilën nuk 
do jap llogari... 

Nëse nuk e konsideron veten tënde të dështuar 
sa i takon krejt punëve të mira, ta dish që /cy ësh- 
të kulmi i injorancës. Nëse e konsideron veten të 
dështuar, prapë se prapë mos i humb shpresat 
nga mëshira e Allahut. Sepse bujaria dhe mirësia 
e Allahut janë më të dobishme për njeriun se 
gjithë punët e mira të njerëzve dhe xhindëve. ” 32 

Kjo do të thotë që sa i takon shpëtimit të 
përjetshëm, është i panjohur si fundi i muridit ashtu 
edhe i murshidit... Të jetosh një jetë larg devot- 
shmërisë dhe përkushtimit e të gjesh ngushëllim 
duke pritur se “Shejhu do më shpëtojë”, është një 
shkujdesje dhe injorancë që nuk mund të pranohet 
nga Tasavvufi. Krijuesi i Gjithësisë shprehet: 

“...djallin mos e lini t’ju mashtrojë për 
Allahun.” (Lukman, 33; Fatir, 5) 

Të jetosh në shkujdesje e të besosh në faljen e 
Allahut është përshkruar si “mashtrim i Shejtanit”. 
Nisur nga kjo, nuk mund të ketë asnjë arsye legjitime 
që, duke pretenduar në shpëtimin e murshidit në 


32. Mektubat-i Mevlana Halid, 28. Mektup. 

jetën e përtejme, të tregohet indiferentizëm dhe 
neglizhencë ndaj detyrimeve të fesë si robër të Zotit. 

Prandaj, konsiderimi i ndjenjës së dashurisë, 
respektit, lidhjes, përkatësisë ndaj robërve të mirë, 
si garanci për jetën e përtejme, në vend që të jetë 
përfitim, është humbje për këdo. 

Tasavvufi nuk është rruga e përfitimit 

të posteve e pozitës 

Ashtu si në çdo fushë, edhe në tasavvuf, herë 
pas here ka pasur persona që kanë abuzuar. Edhe 
sot, si rezultat i egos dhe i sëmundjes shpirtërore, 
ka persona që shfaqin pretendime të tilla, si: “Unë 
jam kutbi e gauthi i kohës”, duke qenë shumë larg 
shpirtit të vërtetë të tasavvufit. 

Gjatë gjithë historisë, abuzues të tillë janë kriti- 
kuar nga ithtarët e vërtetë të Tasavvufit. 

Le të mos harrojmë se ne nuk kemi ardhur në 
këtë botë të sprovave për t’u mburrur ndaj njeri 
-tjetrit. Të gjithë jemi dërguar në këtë botë për të 
kuptuar përkohshmërinë dhe dobësinë tonë e për 
të qenë adhurues të Allahut. Kështu, i përfshirë nga 
këto ndjesi, Shah-i Nakshibendi është shprehur: 

“Bota është gruri, ndërsa unë kashta 

Të gjithë janë të mirë, ndërsa unë i keq . 

Pra, Tasavvufi nuk është “arz-i endam” (bota 
e dukjes), por “arz-i hal” (bota e gjendjes). Nuk 

është rruga e syfaqësisë, e dukjes, e krekosjes, por 
është rruga e adhurimit me përulësi dhe modesti. 
Është rruga e kuptimit të paaftësisë sonë si robër, 
pavarësisht pozitës në shoqëri. Është vlerësimi i 
pozitës si “diçka kalimtare”. 

Me pak fjalë, grada më e lartë e kësaj bote të për- 
kohshme, është adhurimi i Zotit. Të gjithë ne, me të 
metat dhe të mirat tona, jemi robër të pafuqishëm 
të Zotit. Pasi të përpiqemi me sa kemi mundësi, për 
fundin tonë, ajo çfarë mbetet është të mbështetemi 
në mëshirën, faljen dhe përkujdesjen e Tij. 










Lutja e Davudit 8S3: 


“OAllah! Unë kërkoj dashurinë Tënde, dashurinë e atyre që 
të duan Ty) dashurinë ndaj një vepre të mirë që më afron në 
dashurinë Tënde...” (Tirmidhi, Deavat, 72 ) 


Miqtë e Allahut 


Sulltan Javuz Selimi, kuptimin e sundimit të vërtetë 
e shpreh me këto fjalë: 

Tëjesh mbreti i botës, qenka një luftë epavlerë; 
Tëjesh shërbëtor i një evlijaje, qenka më mirë segjithçka.. 






















Pyetja e gjashtë 


Kush quhet mik i Allahut? Si duhet të shoqëro- 
hemi me të? Çfarë duhet të hëjnë të rinjtë e sotëm 
që të përfitojnë nga miqtë e Allahut? 


Miqtë e Allahut janë modele të larta të ndjekjes 
së rrugës profetike, të cilët e kanë plotësuar fenë si 
nga ana e jashtme ashtu edhe nga ana e brendshme, 
kanë përparuar shpirtërisht në rrugën e devotshmë- 
risë dhe asketizmit, dhe në mënyrë të vazhdueshme 
e shohin veten nën vëzhgimin hyjnor. 

Ata janë pasuesit e misionit pejgamberik të pas- 
trimit të egos, pra udhëzuesit shpirtëror që thërrasin 
në rrugën e drejtë. 

Gjithashtu, ata janë personalitete të larta që 
duhen marrë shembull, pas të Dërguarit të Allahut 
dhe shokëve të tij. Sepse ata me diturinë, dijen dhe 
moralin e tyre shembullor, janë “Trashëgimtarët e 
Profetëve”. 


Kështu në hadithin profetik thuhet: 

“Dijetarët (që kanë plotësuar fenë si nga ana 
e jashtme ashtu edhe nga ana e brendshme, që 
diturinë e kanë kthyer në njohje) janë trashëgim- 
tarët e profetëve. ” (Ebu Davud, Ilim, 1.) 

Miqtë e Allahut: 

• Janë besimtarë që kanë shijuar besimin, the- 
llësinë e emocioneve, përsosjen e sjelljes. 

- 

• I tërë qëllimi i tyre është shpëtimi i njerëzi- 
mit nga veset e këqija dhe ambiciet egoiste duke 
i treguar rrugën e moralit të bukur dhe pjekurisë 
shpirtërore. 

• Janë besimtarë të ditur e besnikë që e shohin 
veten si përgjegjës për gjithë umetin. 

Në zemrat e njerëzve, Allahu ka mbjellur dashuri 
ndaj tyre. Në ajetin fisnik thuhet: 

“Në të vërtetë, atyre që besojnë dhe bëjnë 
vepra të mira, i Gjithëmëshirshmi do t’u dhurojë 
dashuri.” (Merjem, 96) 

Kjo është arsyeja pse Shah Nakshibendi, Gejlani, 
Mevlana, Junus Emre, Hydaji e të tjerë miq të Zotit, 
të cilët kanë shijuar miqësinë e buruar nga Allahu, 
u bënë përjetësisht miq të njerëzimit. Deshën dhe 
u deshën. Pas jetës së kësaj bote, ata u përjetësuan 
në miqësi dhe dashuri, duke lënë pas një jehonë të 
këndshme në kubenë e kësaj jete të përkohshme. 

Pas jetës së tyre të përkohshme, ata vazhduan 
të jetonin në zemrat e njerëzve. Tregimet, këshillat, 
librat, poezitë dhe gjithçka lanë pas, nuk u harruan. 
Ata sot vizitohen më shumë se disa të tjerë që janë 
ende në jetë. 

Pak më parë vizituam Mevlanën. Të pyesim 
veten: 

“Kush është i gjallë, e kush i vdekur? 

Sa më vizitojnë mua gjatë ditës, e sa vizitojnë 
tyrben e Mevlanës? 






Miqtë e Allahut 'HJ- 


Sa luten për mua, e sa herë në ditë luten e 
lexojnë Fatihanë për Mevlanën? 

Mevlana ka shtatë shekuj e ca që ka ndërruar 
jetë, ndërsa vepra e tij Methnevi, Divan-i Kebir, 
ka shtatë shekuj që jeton... 

Kjo do të thotë që Krijuesi i Gjithësisë e lartëson 
atë njeri që Ai e do. Jeta e përtejme (Ahireti) është 
një botë e frikshme. Por Allahu Fuqiplotë u jep 
siguri atyre që kanë fituar miqësinë e Tij: 

“Pa dyshim, miqtë e Allahut nuk do të kenë 
arsye për t’u frikësuar dhe as për t’u dëshpëruar. 
(Të tillë janë) ata që besojnë dhe që (i) frikësohen 
(Allahut). Ata i pret lajmi i mirë në këtë jetë dhe 
në tjetrën. S’ka ndryshim në fjalët e Allahut; kjo 
është fitorja madhështore.” (Junus, 62-64) 

Si t’i njohim miqtë e Allahut? 

Sipas një transmetimi, kur sahabët e nderuar e 
pyetën Pejgamberin “Kush janë robërit e mirë 
të Allahut (veli)?” Ai u përgjigj: 

u Kur t’i shikoni në jytyrë ata persona do 
t’ju përkujtojnë Allahun e Lartësuar.” (Hajthemi, 
Mexhmau’z-Zevaid, X, 78; Ibn-i Maxhe, Zuhd, 4.) 

Cilat janë shenjat dalluese të miqve të 

Allahut? 

Ebu Abdullah Salimi, një njeri i ditur dhe poet, 
u pyet: 

Si t’i dalloni miqtë e Allahut në mes njerëz- 
ve të tjerë?” Ai dha këtë përgjigje: 

- Me ëmbëlsinë e gjuhës së tyre, 

- Me hijeshinë e moralit të tyre, 

- Me sjelljen e tyre fisnike, 

- Me devotshmërinë në jetën e tyre, 

- Mefytyrën e buzëqeshur dhe shpresëdhënëse, 

- Me bujarinë dhe altruizmin e tyre, 

- Me shpirtgjerësinë e tyre në pranimin efaljes, 

- Me entuziazmin (dëshirën, emocionin) e tyre 
për të dashur krijesat pë r hir të Krijuesit. 

Miqtë e Allahut: 

• Janë në gjendje lavdërimi, pëlqimi, falënderimi 
dhe dhikri ndaj Allahut. 

• Ata jetojnë me thellësinë e meditimit dhe 
urtësisë. 

• Janë larg punëve të kota. Mbartin madhështi 
shpirtërore dhe respekt. 

• Ata kanë braktisur krenarinë, mendjemadhësinë 
egozimin dhe janë të përulur dhe modestë. 

• Ndjejnë dashuri për të devotshmit dhe urrejtje 
për ata që e meritojnë. 

• Shqetësohen për problemet e shoqërisë. Zemm 
rat e tyre janë strehë mëshire. 

• Ndjejnë përgjegjësi për gjithçka që ndodh. 





Miqtë e Allahut S- 


• Nuk lëndojnë askënd e nuk lëndohen nga ass 
kush. 

• Nuk pengojnë por ndihmojnë. Janë sakrifikues, 
altruistë dhe u shërbejnë njerëzve. 

• Janë të pajisur me intuitë dhe mprehtësi. 

Për të përfituar nga miqtë e Allahut 

duhet të lidhemi shpirtërisht me ta 

Rruga e realizimit të kësaj lidhjeje është unifikimi 
i gjendjes shpirtërore me veprat në praktikë. 

Ai që krijon raporte sipas parimit “ Njeriu është 
me atë që do” 33 , duhet të përpiqet t’i ngjajë atij që 
do. Nëse nuk është bashkë me të me zemër, nuk ka 
asnjë kuptim të jetë afër me trup. Prandaj thuhet: 
u Ai që është në Jemen, është pranë meje; ai që 
është pranë meje, është në Jemen...” 

Në Tasavvuf, marrëdhënia që siguron lidhjen 
shpirtërore me miqtë e Allahut është quajtur 
“rabita”. Rabita është lidhja e ndërsjelltë shpirtë- 
rore mes njerëzve për hir të Allahut. 

Shprehja më e bukur e “rabit-ës”, e parë në 
nivelin më të lartë, është lidhja midis të Dërguarit 
të Allahut dhe Ebu Bekrit 4&, lidhje prej së cilës 
Ebu Bekri ndjente mall edhe kur ishte pranë të 
Dërguarit të Allahut. 

Aishja t|g, momentet e vdekjes së babait të saj, të 


33. Buhari, Edeb, 96. 

përfshirë në emocionin e ritakimit me të Dërguarin 
e Allahut për të cilin ndjente aq mall, i tregon 
me fjalët: 

Babai im Ebu Bekri pyeti në shtratin e 
vdekjes: 

Cila ditë është sot?” 

“-E hënë”, -iu përgjigjëm. 

“-Nëse vdes sonte mos më lini të pres deri nesër. 
Për mua ditët dhe netët më të bukura janë ato më 
afër Resulullahut! (Eshtë momenti më i afërt që do 
të takohem me Të)”, - u përgjigj. (Ahmed, I, 8.) 

Allahu i Plotfuqishëm mos i lëntë zemrat tona 
pa dashurinë e të dashurve të Tij. 

Le ta përfundojmë me një lutje të Davudit a.s.: 

“Zoti im! Kërkoj dashurinë Tënde dhe dashuri- 
në e atij që të do Ty, dashurinë e punëve të mira 
që më afrojnë drejt dashurisë Tënde... ” (Tirmidhi, 

Deavat, 72.) 

Allahu na bëftë nga njerëzit e Tij të dashur e 
qoftë i kënaqur me ne! 











Kur është i nevojshëm Tasavvufi? 

Islami nuk është një rregull që duhet të ndiqet 
në një kohë të caktuar\ por një mënyrëjetese e 
mbështetur në devotshmëri, e cila rregullon 
çdo frymëmarrje tonën. 












































Pyetja e shtatë: 


Në cilat periudha të Historisë islame është 

ndjerë nevoja e Tasavvufit ? A kemi sot nevojë për 

Tasavvufin? A mund të rrugëtohet pa të? 

Nevoja për Tasavvufin është e përhershme, sep- 
se e tillë është edhe domosdoshmëria e njeriut për 
t’u përmirësuar. 

Nëse hedhim vështrimin në histori, shohim se 
në kohën e mirëqenies ekonomike dhe shoqërore 
tasavvufi ka ushqyer shpirtin duke u bërë pengesë 
e përtacisë, dembelizmit e arrogancës; po ashtu 
në periudhat e vështira të pushtimit e mizorisë së 
plotë, ka çelur dritare madhështore duke i dhënë 
frymë zemrave të ngushtuara. 

Kjo është një qasje profetike. I Dërguari i Allahut 
iH, sa herë arrinte një fitore apo mirësi, thoshte: “O 
Allah! Jeta e vërtetë është jeta e përtejme...” 34 , 
duke mbyllur kështu derën e krenarisë, egoizmit 
dhe devijimit të zemrave ndaj kësaj bote. 

Nga ana tjetër, sa herë përballej me ndonjë pa- 
drejtësi, mërzi, shqetësim, shprehej: “O Allah! Jeta 
e vërtetë është jeta e përtejme...” 

Në këtë mënyrë ai i ka ruajtur zemrat e besimta- 
rëve nga humbja e shpresës përballë vështirësive të 
përkohshme, si dhe nga humbja e qetësisë shpirtë- 





34. Buhari, Rikak, 1. 

rore si rrjedhojë e zhytjes në ankesa dhe në mërzi 
të tepruar. Ai i dhuroi umetit recetën shpirtërore të 
paqes, qetësisë dhe ekuilibrit përballë çdo situate. 

Në kohën kur Islami ishte i vështirë të jetohej, 
nevoja e Tasavvufit u rrit. Për shembull, në pe- 
riudhën kur bota Islame u plaçkit nga Mongolët, 
personalitete të larta shpirtërore si Mevlana apo 
Junus Emre, ishin pranë popullit. E vërteta është 
se kjo prani nuk ka munguar që prej 700 vjetësh. 

Në kohën kur Batinitë synuan ta dëmtojnë shpir- 
tin e Islamit, u shfaq Imam Gazaliu me devotshmë- 
rinë, diturinë dhe urtësinë e tij. Ai ka dhënë një 
kontribut të vyer në çështjen e ruajtjes së besimit 
Islam nga disa opinione të huazuara nga filozofia 
indiane dhe greke. Ai u përpoq të pastronte besimet 
e gabuara dhe ta drejtonte popullin drejt jetës së 
devotshme. 

Po ashtu shohim edhe këshillat e urta të Imam 
Rabbanit në kohën kur në Indi, Shahu Ekberi u për- 
poq të dëmtonte besimin islam duke bërë lëshime në 
fe. Ai ruajti besimin Islam ndaj përçarjeve të kohës 
dhe u bë shkak që shumë nga burrat e shtetit, paria 
ushtarake dhe populli i thjeshtë, të cilët kishin rënë 
pre e mendimeve të pabaza, të pendoheshin dhe 
të drejtoheshin në rrugë të drejtë. 

Në Perandorinë Osmane mbizotëronte qetësia 
shpirtërore për sa kohë vazhdoi tarikati (silsile) i 
Edebalit. Në ditën e bekuar kur Sulltan Mehmet 
Fatihu mori Stambollin, tha: 

“Gëzimi dhe paqja që shihni tek unë, nuk 
buron thjesht nga pushtimi i kësaj kalaje; por 
nga prania e (dhe afërsia) e një robi të dashur të 
Allahut siç është Akshemseddini (nga përfitimi 
prej mësimeve të tij shpirtërore).” 

Aziz Mahmud Hydaji, një rob i dashur i Allahut, 
i cili ka jetuar në kohën e tetë sulltanëve, ka 
arritur të jetë burim qetësie shpirtërore, paqeje e 
qëndrueshmërie në besim, si për sulltanët që kanë 
sunduar botën ashtu edhe për popullin e thjeshtë, 
duke iu tërhequr atyre vëmendjen dhe duke i 
orientuar. Së bashku me Ferhat Pashën, mori pjesë 
edhe në fushatën luftarake të Tebrizit në detyrën e 
komandantit shpirtëror të ushtrisë. 

Nga ana tjetër, është vërtetuar historikisht se 
besimtarët që kanë arritur të përfitojnë me të vërtetë 
nga edukimi shpirtëror i tasavvufit, kanë qenë më 
të lidhur me besimin dhe punët e mira dhe kanë 
mbrojtur më lehtë imanin e tyre përballë tiranisë 
e shtypjes. 

Në shumë vende islame si: Ballkani, Kaukazi, 
Azia Qëndrore dhe Afrika, të ekspozuara nga njëra 
anë nga rreziku i asimilimit ateist dhe komunist 
dhe erozioni kulturor global, nga ana tjetër nga 
aktivitetet misionare, ata që kanë arritur të ruajnë 
identitetin e tyre islam kanë qenë kryesisht besim- 
tarët e edukuar në frymën e tasavvufit. 

Qëllimi i tasavvufit është forcimi i besimit në 

zemër në atë shkallë që të mos lëkundet përballë 
fortunave me të egra të mosbesimit dhe femohimit. 

Edhe në vendin tonë, në kohën kur Islami u 
sulmua, përpjekjet e Sami Efendiut dhe miqve të 
tjerë të Allahut, ishin të mëdha. 

W 

V 

Një aspekt tjetër i domosdoshmërisë dhe rëndë- 
sisë së Tasavvufit në ditët tona, është edhe metoda 
dhe rruga që ai ndjek në çështjen e përmirësimit 
të njerëzve. 

Veçanërisht në këto kohë, shumë njerëz 
janë zhytur në krizën shpirtërore të egos dhe 
gjynaheve të mëdha. Është e qartë se në vend që 
të zemërohemi me ta, është më e lehtë t’u ofrojmë 
një rrugë shpëtimi dhe përmirësimi përmes parime- 
ve të patjetërsueshme të tasavvufit, siç janë: falja, 
mirëkuptimi, mëshira dhe dhembshuria. 

Kështu sipas botëkuptimit mistik, urrejtja ndaj 
gjynahit nuk duhet t’i mvishet gjynahqarit. Madje 
qasja ndaj tij duhet të jetë e bazuar në dhembshuri 
dhe mëshirë, sikur ndaj një zogu krahëthyer. 

Le të shohim disa shembuj që e shprehin bukur 
këtë të vërtetë: 

Kadiu i Shamit, Ebu Derda një ditë teksa po 
shëtiste në rrugët e qytetit, vërejti disa njerëz që po 
i flisnin me fjalë të rënda një gjynahqari. 

Utha: 

- 







Kur është i nevojshëm tasavvufi? ^ 5 ** 4 #* 4 **^ 


“-Nëse do shihnit një njeri që ka rënë në pus, a 
do e shpëtonit?” 

“-Po, do e shpëtonim!”,- u përgjigjën ata. 

Pas kësaj Ebu Derda tha: 

“-Atëherë mos i flisni me fjalë të rënda vëllait 
tuaj, por falënderoni Allahun që ju ka dhuruar 
shëndet”. 

Ata pyetën: 

“-Po ju, a nuk u zemëruat me këtë gjynahqar?” 

Ebu Derda u përgjigj: 

“-Unë nuk u zemërova me të, por me mëkatin 
e tij, kur ai të largohet nga ky mëkat, përsëri do 
jetë vëllai im në fe”. (Abdurrezzak, Musannef, XI, 180; Ebu 
Nuajm, Hilje, I, 225.) 

Një shembull nga Mevlana: 

Gjatë një tubimi fetar në teqe papritmas shfaqet 
një i dehur. Dervishët e pranishëm aty mundohen 
ta nxjerrin jashtë me forcë. Ndërkohë Mevlana 
mendon se ky njeri i dehur ka trokitur në derën 
e teqes për të gjetur të vërtetën, prandaj u thotë 
dervishëve me ton qortues: 

“-Mos e preknx të gjorin! Po shoh se verën e 
ka pirë ai, por të dehurit jeni ju!” 

Një tjetër shembull: 

Në një sofër iftari të shtruar nga fondacioni 
Hydaji, shfaqen dy të dehur. Një pjesë e xhematit 
shprehet me zemërim: 

“-T’i nxjerrim përjashta këto njerëz të pamatur 
që vijnë të dehur në këtë vend të begatë!”. 

Disa të tjerë të edukuar në frymën e tasavvufit 
thanë: 


“-Le të mos shohim mëkatin e tyre. Le t’i 
pranojmë këta persona si dy krijesa të uritura të 
Zotit, që kanë trokitur në derën tonë në këtë kohë 
të begatë”. U japin për të ngrënë dhe për të pirë 
dhe interesohen për gjendjen e tyre. Koha kalon 
dhe njëri prej tyre ndryshon krejtësisht duke u bërë 
një besimtar i devotshëm. 

Kështu metoda e tasavvufit ndaj atyre që kanë 
humbur besimin dhe janë zhytur në dobësitë e 
egos, synon fitimin e zemrës përmes gjuhës së 
mëshirës, jo përmes gjuhës së ftohtë dhe helmuese 
gjarpëruese. 

Për këtë arsye, gjatë gjithë historisë ithtarët 
e vërtetë të tasavvufit, zemrat e të cilëve ishin 
burime mëshire, kanë qenë një pishtar ndriçues për 
gjithë shoqërinë. Prandaj dhe Abdulkadir Gejlani, 
Bahauddin Nakshibendi, Mevlana, Junus Emre e 
robërit e tjerë të dashur të Allahut, përherë duhen 
dhe iu ndihet mungesa. 



Për fat të keq sot ka prej atyre që e komentojnë 
Islamin sipas dëshirave dhe interesave vetjake. Por 
cili është Islami që duhet jetuar në mënyrë që Zoti 
ynë të jetë i kënaqur? Natyrisht është Islami i të 
Dërguarit të Allahut dhe shokëve të tij. Pra është 

e domosdoshme që Islami të jetohet me thellë- 
sinë e zemrës, me delikatesën e moralit dhe me 
ndjeshmërinë e devotshmërisë. 

Ky është vetë Islami; megjithatë për ta ndarë 
nga kuptime të ndryshme përdoren termat: 
“takva’y’zuhd’Y’ihsan”, shkurtimisht “tasavvuf”. 
Këto janë emërtime të ndryshme të një të vërtete 
të vetme... 

Në këtë kuptim, në një kohë kur njerëzimi i është 
nënshtruar materiales dhe epsheve, nevoja për ta- 
savvufin është e patjetërsueshme. Sepse feja mund 
të ruhet vetëm me ndjeshmërinë e devotshmërisë. 
Devotshmëria shkurtimisht është frika dhe dashuria 
ndaj Allahut. 

Krijuesi i Gjithësisë i përshkruan besimtarët: 

“Besimtarë të vërtetë janë vetëm ata, zemrat 
e të cilëve, kur përmendet Allahu, fërgëllojnë...” 

(Enfal, 2) 

Kjo do të thotë që devotshmëria është të jetuarit 
e Islamit mes fërgëllimës së një zemre të butë e të 
ndjeshme. 









Çfarë solli e çf arë mori me vete 
jeta moderne? 

Imam Shafiu thotë: 

“Nëse nuk e mban veten të zënë mepunë të mira } e 
keqja do të tëpushtojë!” 

Ahmed ib Hanbeli thotë: 
“Besimtari mjaftohet mepakpasuri, 
ndërsa ambiciozit edhepasuria 
e shumtë i duketpak.” 
































Pyetja e tetë 


Çfarë solli dhe çfarë mori me vetejeta moderne 
dhe zhvillimi teknologjik i këtij shekulli? Pjesa më 
e madhe e rinisë sonë janë përdorues aktivë të 
rrjeteve sociale. Për çfarë duhet të hëjmë kujdes kur 
përdorim teknologjinë dhe veçanërisht internetin, 
në mënyrë që të mos përhumhemi në rrugët e 
pakuptimta të internetit dhe të mos devijojmë 
drejtimin tonë ? 

Të nderuar vëllezërit e mi! 

Sot hekuri, metalet dhe progresi teknologjik 
konsiderohen zhvillim. E vërteta është se zhvillimi 
arrihet përmes vlerave njerëzore. Progresi teknik 
dhe teknologjik nuk mund të prodhojë virtyte 
njerëzore, përkundrazi ai ndryshon natyrën e 
njeriut. Pra ndryshon negativisht natyrën njerëzore 
ngjashëm me frutat dhe perimet e ndryshuara 
gjenetikisht me hormone. 

Cili është rezultati i zhvillimit të industrisë dhe 
teknologjisë? 

• I nxiti njerëzit të bëhen egoistë. Ata tashmë 
mendojnë vetëm për vete. 

• I orientoi drejt harresës së Ahiretit (Jetës së 
Përtejme). 

• Ua dobësoi tiparet dhe virtytet, si: turpi, nderi, 
morali i bukur apo intimiteti. 

Interneti është rezultat i teknologjisë. Nëse një 
besimtar mysliman paraqet një foto në internet duke 
darkuar me familjen e tij në një restorant luksoz 
dhe ju e pyesni: 

“-Çfarë po bën?” 

Ai do t’ju përgjigjet: “Po ia dërgoj një mikut tim.” 

Ndoshta ai mik është nevojtar dhe kjo foto i ngjall 
lakmi. 

Pastaj ajo foto mund të mos shkojë vetëm te miku, 
por mund të përhapet. Kështu humbet privatësia. 

Nga ana tjetër, feminiliteti po humbet si rezultat 
i pushtimit kulturor global. Femra po mashtrohet 
dhe sulmohet në emër të lirisë e barazisë. Në fakt 
gruaja është mbretëresha e familjes së vet. 

Një problem tjetër është zhdukja e vlerave tona 
në ambiente dasmash: 

- Dukja, shfaqja, syfaqësia po bëhen kriter i vle- 
rësimit të dasmave. 

- Të varfërit dhe nevojtarët po anashkalohen. 

- Po humbet privatësia. 

Kjo është një humbje e vërtetë, një humbje e 
vlerave shpirtërore si rezultat i pushtimit kulturor 
global i cili ka gjetur zhvillim të shpejtë përmes 
teknologjisë. 

Kultura jonë e të ushqyerit po humbet: 

Tashmë vendosja e lugës dhe pirunit në tryezat 
- 

tona ka filluar t’i ngjasojë mënyrës së vendosjes në 
tryezat e huaja. 

Ushqimet po ekspozohen. Ndërkohë që ka shu- 
më prej njerëzve të privuar nga ushqimi. Ai ushqim 
më pas bëhet shkak për pakujdesi ndaj atij që e 
konsumon. 

Në Stamboll, në kohën e fëmijërisë dhe rinisë 
sonë, kishte restorante luksoze si (për shembull) 
“Konja Lezzet”. Në vitrinë kishte një perde që 
pengonte dukjen. Pra kishte një lloj ndjeshmërie 
të bukur që buronte nga tradita. 

Në atë kohë nuk kishte furra në shtëpi. Ushqimi 
gatuhej me zjarrin që ndizej në oborr. Byrekët e 
bakllavatë mbuloheshin me një copë dhe piqeshin 
në furrën e lagjes. Pastaj na thonin: 

“-Kujdes o bir, ndaj diçka edhe për furrëpjekësin, 
mbase aroma e gatimit e shtyn ta provojë”. 

Në atë kohë nuk kishte as qese plastike, por 
çanta që pengonin ekspozimin e gjërave që kishin 
brenda. Kur dilnim të bënim pazar na thuhej: 

“- Kujdes mos na sillni fruta e perime që kanë 
ngelur në syrin e nevojtarëve”. 

Për më tepër nuk kishte as ushqime të ekspozuara 
në syrin e nevojtarëve, si: doner, qebap apo të tilla si 
këto. Për fat të keq me kalimin e kohës u përhapën. 

Për shembull në Stamboll -shpresoj të mos 
ndodhë kështu edhe në Konja- nuk gatuajnë më 

në shtëpi. Restorantet janë plot. Ushqimet sillen 
në shtëpi me motorçikleta. 

E vërteta është se ushqimi ka një shije materiale, 
por edhe një shije shpirtërore. Gatimi (duke qenë) 
me abdest, me emrin e Zotit, me shehadet dhe me 
meditim, është burim qetësie dhe shërimi për ata që 
e konsumojnë. Ndërsa sot nuk dihet kush e gatuan 
ushqimin, me çfarë dhe si! 

Duhet gjithashtu që ushqimi të fillohet me 
bismilah (me emrin e Zotit) dhe të përfundohet me 
elhamdulilah (falënderim), pa harruar Zotin e vërtetë 
të mirësive, në mënyrë që ai ushqim të jetë burim 
qetësie shpirtërore dhe shërimi. 

Për fat të keq këto janë disa vlera që po humbasin 
me kohën. 

Ka humbur kultura jonë e veshjes: 

Po përdoren rroba të ngushta, të papërshtatshme 
për shëndetin dhe karakterin e njeriut. Po përzihet 
karakteri mashkullor me atë femëror. Po rritet 
tendenca për t’u ngjarë të huajve. Shumë gjëra jo 
të hijshme konsiderohen të zakonta për fëmijët, 
vetëm e vetëm që ata të kënaqen. Shumë parime 
të mbulesës po nëpërkëmben. 

Kanë ndryshuar marrëdhëniet familjare: 

Në të shkuarën, pra në fëmijërinë tonë, gratë 
kishin profesione të tilla si: gjinekologe, rrobaqepëse, 

mësuese, mësuese në kurse Kurani për vajza, në 
vende ku frekuentoheshin vetëm nga femra. Pra 
punonin në vende të përshtatshme për ta. 

Në atë kohë familja dhe shtëpia nuk liheshin pas 
dore. Ndërsa sot po. Natyrisht nuk flas për të gjithë, 
por fëmijët e sotëm janë viktima të televizionit, 
internetit, modës, reklamave. Ata kanë filluar të 
marrin kënaqësi prej tyre. Si rezultat, tashmë nuk 
marrin ndonjë kënaqësi nga nëna dhe babai dhe nuk 
i ndjekin ata si shembull. Natyrisht kjo shkakton një 
pështjellim të madh shpirtëror të shoqërisë. 

Ka humbur kultura e lagjes: 

Më përpara njerëzit në lagje mbronin njeri - 
tjetrin. Jetimët dhe vejushat mbroheshin në më- 
nyrë të veçantë, në kuptimin e plotë të fjalës. Paja 
e vajzës jetime përgatitej nga vetë zonjat-gratë e 
lagjes. 

Të pasur e të varfër banonin së bashku në të 
njëjtën lagje. Nuk kishte një sistem klasash mes të 
pasurve dhe të varfërve. Jetohej në vëllazëri. 

Kishte mirëkuptim dhe kursim. Kishte thjeshtësi 
dhe dinjitet. 

Kishte mirësjelljeje të veçantë. Madje të 
sëmurëve mendorë nuk u thuhej “të çmendur”, 
por “të pafuqishëm-të dobët”. 

Sot kjo edukatë, kjo delikatesë, kjo hijeshi ka 
humbur. Për shembull shohim se në dasma hidhen 

fishekzjarre. A ka aty rrotull njerëz të sëmurë, njerëz 
që vuajnë apo të tjerë me probleme? Për fat të keq 
askush nuk mendon për ta. 

Moda ka marrë një vëmendje të madhe: 

Moda i ka kthyer njerëzit në robotë. Përpjekja 
e njerëzve për të mbushur mangësitë shpirtëro- 
re përmes materializmit, është tashmë tepër e 
dukshme. Pra dobësinë e personalitetit mundohen 
ta kompensojnë përmes modës dhe stilit të veshjes. 

Kjo shfaqje, ky ves i konsumit, grykësia dhe 
shpërdorimi, janë elementet e një jetese që Islami 
nuk e pranon. 

Ngjashmëritë formale dhe artificiale me ata që 
kanë fituar zemërimin e Allahut, tani janë shtuar. 

Çfarë përfaqëson ky model sjelljeje? Është 
komplet kundërvënie ndaj mesazhit të vargut 
Kuranor: 



“...jo në rrugën e atyre që kanë shkaktuar 
zemërimin Tënd...” (Fatiha, 7) 

Përngjasimi me ata që kanë shkaktuar zemërimin 
e Allahut dhe me ata që kanë humbur rrugën, 
përkon me të qenit një prej tyre. 



I Dërguari i Allahut $|g shprehet: 

“Ata që mundohen t’i përngjajnë një populli 
të caktuar, janë prej tyre”. (Ebu Davud, Libas, 4 / 4031 .) 


Prandaj konceptet si, “Çdokush në shoqëri sillet 
kështu; si të veprojnë të tjerët, do të veproj edhe 
unë...:”, nuk mund të jenë një kriter i pranueshëm 
nga ana jonë. Shembulli ynë është i Dërguari i 
Allahut, janë shokët e tij, janë njerëzit e mëdhenj 
të Islamit. 


Bota kapitaliste shpiku disa festa në ditë të 
veçanta në mënyrë që të rrisë konsumin, të shesë 
më tepër e të fitojë më shumë para: 

E vërteta është se ditëlindjet, ‘Dita e nënës’, ‘Dita 
e babait’ e të tjera si këto, janë shpikje të Perëndimit 
kapitalist në mënyrë që të nxisë shoqërinë drejt 
shpërdorimit. 

Shkëmbimi i dhuaratave sigurisht është traditë 
profetike. Nuk ka ndonjë pengesë në shkëmbimin 
e dhuratave, pa e tepruar, në raste të tilla si 
ditëve të xhuma, netëve të mëdha, bajrameve etj., 
përkundrazi, ky është burim mëshire, begatie dhe 
dashurie. 


Për të shitur sa më shumë mallra, perëndimi 
kapitalist nxori një ‘Ditë të nënës’, apo ‘Ditë të 
babait’. Shoqëritë që kanë humbur vlerat shpirtë- 
rore, filluan të qetësojnë ndërgjegjen e tyre duke 
iu dhënë vlerë personave të afërt vetëm në një ditë 
gjatë vitit. 

- 

E vërteta është se çdo ditë është e nënës dhe e 
babait. Një mysliman duhet të interesohet në çdo 
rast për gjendjen e prindërve, t’u puthë dorën, t’u 
fitojë duanë e t’i vizitojë ata. Madje edhe pas vdekjes 
së tyre duhet t’u jetë mirënjohës, të kryejë vepra të 
mira në emër të tyre, të lutet për shpirtin e tyre, e 
të jetë një sadaka rrjedhëse për ta. 

Po ashtu, perëndimi kapitalist për të shfrytëzuar 
shoqërinë edhe më shumë, shpiku “Ditën e të 
Dashuruarve”. Është shumë e vështirë të kuptohet 
ç’është kjo dashuri! 

Dashuria e vërtetë është ajo që të drejton drejt 
dashurisë hyjnore. Dashuria është nevoja e shpirtit 
për shpirtin. Nevoja e trupit për trupin nuk është 
më dashuri, por epsh. 

Sa bukur shprehet Mevlana: 

“Ki mëshirë! Dashuria është diçka e mirë. 
Janë shprehitë tuaja të këqija ata që e dëmtojnë 
dashurinë. Ti e paske quajtur dashuri epshin. 
Ah sikur ta dije, sa shumë ndryshim ka midis 
dashurisë dhe epshit! 

Dashuria hyjnore e bën besimtarin vigjilent. 
Ndërsa dashuria e kësaj bote dhe epshi e bëjnë 
njeriun budalla dhe kokëtrashë”. 

Burimi i vërtetë i dashurisë është “el-Vedud”, 
Krijuesi i Gjithësisë. Besimtari i vërtetë i sheh të 
gjitha krijesat me dashuri në saje të Krijuesit të tyre. 
Dhe këtë nuk e bën vetëm në një ditë, por çdo ditë. 





Çfarë solli dhe çfarë mori me vete jeta moderne? 


Po ashtu, me avancimin e teknologjisë u përhap 
edhe vesi i fotografisë. Madje në emër të lidhjes 
(rabita) u shtri deri në jetën shpirtërore. Nuk mund 
të ketë lidhje shpirtërore (rabita) përmes fotografisë. 
Rabita është ruajtja e dashurisë, është një lidhje 
shpirtërore, vetëm kaq. Nuk mund të shkojë më 
tutje. Rabita duhet të mbesë në kufirin e dashurisë. 
Tejkalimi i këtij kufiri -Zoti na ruajt- shpie në shirk. 
Besimi monoteist nuk e pranon në asnjë mënyrë 
ortakërinë. 

Edhe dashuria e nënës për fëmijën e saj është 
rabita, edhe dashuria e një njeriu të devijuar për 
pijen e kumarën e tillë është. Ndërsa rabita e një 
myslimani është dashuria për të Dërguarin e Allahut; 
dashuria, lidhja dhe besnikëria që ndjen në shpirt 
për njerëzit e mirë e të devotshëm. Kjo pra është 
rabita. 

Nuk mund të ketë rabita duke parë fotografinë. 
Për më tepër, fotografia është kufizim i kuptimit. 
Adhurimi i idhujve lindi pikërisht në këtë mënyrë. 
Sahabët nuk bënin rabita duke pikturuar portretin 
e njeri-tjetrit. 

Në qytetërimin tonë njerëzit e mirë nuk përkuj- 
tohen me fotografi, ata mbahen mend me karak- 
teristikat morale dhe përvojat e tyre. Për shembull, 
kur flitet për Omerin ne kujtojmë drejtësinë e 
tij, trimërinë e mprehtësinë. Nuk kujtojmë vetullën, 
syrin, e trupin e tij! 

Për fat të keq gabime dhe risi të tilla tashmë 
kanë hyrë në jetën tonë. Interneti po i përhap ato 
me shpejtësi të madhe. 

ÇFARË MASASH DUHET TË MARRIM? 

Zakonet dhe traditat e kohës duhet t’i vlerësojmë 
mbi bazën e parimeve Islame. 

Nuk duhet të harrojmë se lehtësimet që ka sjellë 
teknologjia janë thikë me dy presa, kanë anët e tyre 
pozitive dhe ato negative. 

Gjatë përdorimit të kompjuterit, telefonit, tabletit 
apo rrjeteve sociale, nuk duhet të harrojmë domos- 
doshmërinë e kujdesit ndaj “takvasë” (devotshmë- 
risë) në çdo çast të jetës sonë. 

Shpesh duhet të mendojmë se edhe këto janë 
mirësi për të cilat do japim llogari në jetën e për- 
tejme. 

Në mënyrë të veçantë kjo këshillë e Imam 
Shafiut, duhet të jetë moto për çdo çështje: 

“Nëse nuk e mban veten të zënë me punë të 
mira, e keqja do të të pushtojë!” 

Rumiu thotë: 

“Shemsi më mësoi (thellë në shpirtjjo në mendje): 

“Nuk ke të drejtë të ngrohesh në këtë botë , nëse edhe një 
besimtar i vetëm kaftohtë!..” 























PYETJA E NENTE 


Komunizmi, kapitalizmi dhe liberalizmi janë 
sisteme njerëzore ndikuese në botë. Çfarë sistemi 
ofronfeja Islame përballë tyre ? Cila është pikë- 
pamja botërore e Islamit në menaxhimin e individit 
dhe shoqërive? 

Ashtu siç e kam sqaruar edhe më parë në 
shembullin e Garaudi-t, sistemet njerëzore asnjëherë 
nuk kanë arritur të përmbushin nevojat e shpirtit 
të njeriut. 

Kur u shfaqën komunizmi dhe socializmi, 
pretendonin se “Pasuria është e popullit”. Por një 
grup i ashtuquajtur “elita”, të cilët shtireshin sikur 
përfaqësonin popullin, zunë vendin e të pasurve 
dhe kështu pasuria nuk ishte më e popullit por e 
“partiakëve”. Partiakët vepruan sipas nismave të 
tyre. Papritmas u bënë të pasur edhe pse më parë 
nuk zotëronin asgjë. Populli u varfërua. Ndërsa për 
ata, trageti, treni e gjithçka tjetër, ishin të gjitha 
falas. 

Komunizmi u shfaq me pretendimin se gjoja të 
gjithë do të jenë të barabartë, në këtë mënyrë do të 
ketë drejtësi, balancë e paqe në shoqëri. Por, si ai 
që punoi, si ai që nuk punoi, u trajtuan njëlloj. Si ai 
që e theu broken, si ai që e mbarti pa e thyer, ishin 
të barabartë. Këto sjellje u bënë shkak i paralizimit 
të prirjeve. 

Për shembull, në një garë, ai që vrapon më 
shpejt, shpallet i pari. Por nëse i pari dhe i fundit 
trajtohen në të njëjtën mënyrë, kjo nuk e motivon 
personin që mund të vrapojë shpejt. Kjo praktikë 
e ndalon zhvillimin në tërësi. 

Komunizmi, për shkak të këtij qëndrimi kundër 
natyrshmërisë dhe realitetit njerëzor, u kthye në një 
sistem abuzimi nga i cili përfituan vetëm partiakët... 

Përkundër kësaj mizorie dhe padrejtësie të komu- 
nizmit, Kapitalizmi u shfaq me shprehjen tunduese: 
“Pasuria është e individit”. Mirëpo e tërë pasuria 
u grumbullua në duart e trusteve dhe karteleve. I 
pasuri u pasurua edhe më shumë. Njerëzit u ar- 
miqësuan ndaj klasës sunduese dhe borgjezisë. U 
përjetuan shumë drama. 

Liberalizmi kishte moton: “Njerëzimi do të 
konkurrojë në liri”. Askush të mos e ndalë kapitalin; 

“Laissez faire, laissez passer!” 

Pra: “Le ta bëjnë, le të kalojnë! Fitoni atë që 
fitoni!” 

Do të dilnin mallra me cilësi më të mirë gjoja 
si rezultat i konkurrencës, prodhimi do bëhej më 
i lirë, çmimet do uleshin, pra të gjithë do fitonin. 
Por ndodhi e kundërta. Kartelet dhe trustet ranë 
në ujdi për çmimet. Kështu u mblodhën të gjitha 
fabrikat që prodhonin një laps, vlera e të cilit nuk 
kalonte 10 kurush, por ata e hodhën në treg me 
një çmim shumë më të lartë se vlera reale. Kështu 

u hap rruga e një abuzimi të ri. Me inflacionin e 
nxitur nga përqindja e interesit, të varfrit u varfëruan 
edhe me shumë. 

Pra kuptimi i: «Le ta bëjnë, le të kalojnë! Fitoni 
atë që fitoni!”, mori trajtën: “Të moliset shtresa e 
ulët”. 

Meqë mëshira dhe solidariteti as që ishin pjesë e 
jetës, pati shkatërrime dhe kriza sociale. E gjitha u 
shndërrua në një garë mes të fortëve për të shtypur 
të dobëtit. 

Të gjitha sistemet shfaqeshin me mashtrim. 
Kapitalistët dhe komunistët u bashkuan në çështjen 
e pronës për të shfuqizuar dispozitat e pronarit të 
vërtetë të pasurive, Allahut të Plotfuqishëm. Në fakt 
ata ishin njëlloj. Pra, materialistë dhe femohues... 

Komunizmi dhe kapitalizmi u ndanë në çështjen 
e përkatësisë së pronës. Komunistët deklamuan që 
“prona është e popullit”, ndërsa kapitalistët preten- 
duan se “prona është e individit”. 

Ndërsa sipas Islamit prona nuk është as e popu- 
llit as e individit, ajo është vetëm e Allahut. Gjykimi 
i vullnetit hyjnor është përcaktues në përdorimin e 
pasurisë. 

Islami mësoi se e gjithë pasuria është -me ter- 
minologjinë e sotme- një lloj prone e përkohshme 
(devre mulk). I mësoi njeriut se pasuria i është 
dorëzuar atij si amanet për një kohë të përcaktuar. 
Pra, njeriu nuk është pronari i vërtetë i pronës, por 
një përdorues i përkohshëm i pasurisë së tij. 

Prandaj në Islam ndalohet rreptësisht shfrytëzimi 
i njeriut dhe shoqërisë, dhe anashkalimi i kufijve 
hyjnorë për të përfituar disa të mira materiale prej 
të cilave një ditë do të largohemi. 

Para së gjithash fitimet jo të lejuara si “gabn-i 
fahish”, pra fitimi i tepërt duke mashtruar, interesi, 
spekullimi, stoqet, janë të ndaluara. Po ashtu, janë 
të ndaluara edhe shpërdorimi dhe koprracia. 

Shpërdorimi është përpjekja për të mbuluar 
ndjenjën e inferioritetit përmes shfaqjes së forcës. 

Ndërsa koprracia është akumulimi i pasurisë 
vetëm për vete dhe mosdhënia (shtrëngimi, ruajtja) e 
saj nga frika e rënies në varfëri, si një ndjesi e nxitur 
nga shejtani. Kjo është një dobësi që vjen si rezultat 
i frikës dhe mungesës së mbështetjes tek Allahu. 
Pra, në vend që të kërkojë strehim tek Allahu, njeriu 
kërkon strehim dhe mbrojtje tek paraja. 

Si shpërdorimi, ashtu edhe koprracia janë një lloj 
rebelimi ndaj pronarit absolut të pasurisë, Allahut 
të Plotfuqishëm. 

Njeriu, në çështjet materiale është një amanetqar 
që duhet ta përdorë pasurinë sipas dispozitave të 
Allahut. 



Sistemet njerëzore e konsiderojnë njeri- 
un si mekanizëm i rrotullës së ekonomisë dhe e 
shfrytëzojnë atë. Madje të vjetrit kishin një shprehje: 
“Më parë kishte puse në kopshte. Për të nxjerrë ujin 
nga këto puse, një kalë me sy të lidhur sillej rreth 

tyre nën trysninë e kamxhikut. Në këtë mënyrë 
nxirrej uji”. Komunizmi solli pikërisht këtë metodë 
prodhimi. 

Kapitalizmi, nga ana tjetër, i tregon kalit qesen 
me bar, sapo ai afrohet, qesja tërhiqet dhe kështu 
e përdor kalin për të nxjerrë ujë nga pusi. Pra, të 
dy sistemet janë shfrytëzuese. 

Nga ana tjetër ekonomia islame synon të zgjidhë 
problemin njerëzor. Kështu në Islam mundësitë du- 
het të ndahen me të tjerët, duke u bërë i dobishëm 
për ta. 

Në ajetin fisnik thuhet: 


JjLIU Jp- 


“Në pasuritë e tyre ka pasur pjesë për lypësit 
dhe nevojtarët...” (Dharijat, 19) 

Nëse dikush ka një nevojë dhe e ndan me ju, 
ju duhet t’ia plotësoni. Por nëse nuk e shpreh si 
rrjedhojë e turpit dhe sedrës, duhet të jeni ju ata që 
interesoheni për zgjidhjen e hallit të tij. 

Krijuesi i Gjithësisë thotë: 

“...Do t’i njohësh nga pamja e tyre...” (Bekare, 

273) 


Me fjalë të tjera, Islami e ngarkon të zotin e 
pasurisë me një detyrë. E edukon atë si ta përdorë 
pasurinë e tij, në mënyrë që ajo të bëhet shkak i 
afrimit të zemrave. 

Si në çdo fushë të jetës, Islami ka vendosur një 
rend edhe në aktivitetin tregtar dhe atë ekonomik. 
Ka vendosur kufirin midis të lejuarës dhe të ndalua- 
rës. Islami e konsideron besimtarin përgjegjës për 
vëllain e tij besimtar, duke urdhëruar mëshirë dhe 
butësi. Fitimin e ka brumosur me parimin e “hakut”, 
“drejtësisë” dhe “mëshirës”. 

Islami ndalon fitimin që vjen si pasojë e shkeljes 
së të drejtave të njeriut dhe haramit. Madje ka bërë 
me dije se adhurimet e kryera duke shkelur të drej- 
tën e njeriut, janë të papranuara. Në një hadith 
fisnik thuhet: 

“Nu/c i është bindur Allahut ai që e viziton 
këtë shtëpi (Qaben) me para të fituara në rrugë 
të ndaluar. Nëse një njeri i tillë, kur bën nijet për 
haxh, vishet me ihram, hip mbi yzengji dhe pasi 
fillon tëecë, thotë: u Lebbejk Allahume lebbejk”, 
një lajmëtar nga qielli thërret: 

«Për t\) nuk ka as lebbejk as sa’dejk! Sepse 
të ardhurat tuaja, ushqimet tuaja, kafsha mbi 
të cilën kalëron, janë të gjitha të fituara përmes 
rrugëve të ndaluara. Kthehu si gjynahqar pa fi- 
tuar asnjë sevap! Mërzitu, sepse do të përballesh 
me diçka që nuk ka për të të pëlqyer!» 

Ndërsa nëse një njeri që niset për haxh me 
para tëfituara në rrugë të lejuar, hip mbi kafshën 
e tij dhe thotë: Lebbejk Allahume lebbejk, një 
lajmëtar nga qielli thërret: 

«Lebbejk dhe Sa’dejk. Ty t’u përgjigja. Sepse 
të ardhurat tuaja, ushqimet tuaja, kafsha mbi të 
cilën kalëron janë tëgjitha nga burime të lejuara. 
Kthehu me sevape shumë të mëdha dhe pa asnjë 
gjynah. Gëzohu, sepse do të përballesh me gjëra 
që do të të gëzojnë dhe do të të lumturojnë!” 

(Hajthemi, III, 209-210.) 

Islami u ka kushtuar rëndësi zekatit, dhurimit 
dhe bamirësisë dhe ka penguar rritjen e pasurisë 
në mënyrë të pakontrolluar. 

Zekati i detyrueshëm jepet veçanërisht për u pa- 
surinë e grumbulluar». Zekati nuk është fakultativ, 
por i detyrueshëm. Është e drejta personale e të 
varfrit. Pra Islami, në një farë kuptimi, të varfrin e 
ka bërë ortak në pasurinë e të pasurit. Mosdhënia 
e zekatit është vjedhja më e keqe, është vjedhje e 
pasurisë (të drejtës) së të varfërve. 

Islami siguron një solidarizim të vërtetë me 
shtresën e ulët sa i takon aspektit material. 

Krijuesi i Gjithësisë i vë në provë njerëzit dhe 
shoqërinë përmes ndarjes së pasurisë dhe rriskut në 
mënyrë jo të barabartë. Si rrjedhojë e kësaj sprove: 

• I pasuri është përgjegjës për të varfrin. Pra 
i varfri ka të drejta ndaj të pasurit. Në këtë botë i 
varfri është nevojtar i të pasurit. Në botën tjetër i 
pasuri do të ketë nevojë për duanë e të varfrit, do 
të ketë nevojë për shpërblimin e lëmoshës që i ka 
dhënë të varfrit. 

• Personat me gjendje të mirë ekonomike, janë 
përgjegjës për të mjerët dhe vetmitarët. 

• I fuqishmi është përgjegjës për të dobtin. 

• I shëndoshi është përgjegjës për të sëmurin. 
Në këtë botë, të sëmurët kanë nevojë për ndihmën 
e atyre që janë të shëndoshë. Në Ditën e Gjykimit, 
në atë ditë të vështirë, njerëzit e shëndoshë do të 
kenë nevojë për duanë e të sëmurëve. 

• I dituri ka përgjegjësi për të paditurin. 

Me pak fjalë, ai që zotëron një mundësi të 
caktuar, është përgjegjës për atë që është i privuar 
nga ajo mundësi. Pra, secili ka përgjegjësi për njeri- 
tjetrin. 

Çdo qytetërim formon modelin e vet njerëzor. 
Në Islam, tiparet dalluese të këtij modeli njerëzor, 
janë bujaria dhe sakrifica. Kështu: 

Zekati (Është një përgjegjësi minimale. Është 
një e drejtë e të varfërit, është e drejta e tij mbi 
pasurinë e të pasurit.) 

Sadakaja (Është një lëmoshë vullnetare që i 
mbron njerëzit nga problemet dhe fatkeqësitë.) 

Infaku (Nuk ka fund, është pa kufi.) 

Allahu Fuqiplotë thotë: 

“Nuk keni për ta arritur përkushtimin e 
vërtetë, derisa të ndani (lëmoshë) nga ajo (pasuri) 
që e doni...” (Al-i Imran, 92) 

Ky nivel i bujarisë dhe sakrificës, e afron më 
tepër njeriun me Zotin. 

Natyrisht gjatë dhurimit, Islami kërkon edukatën, 
delikatesën dhe ndjeshmërinë e vetëdijes se lëmosha 
nuk mbërrin në duart e të varfërve apo nevojtarëve, 
por në dorën e fuqishme të Krijuesit të Gjithësisë 
në përputhje me ajetin kuranor “Lëmoshën e merr 
(Allahu)...” 

Përveç kësaj, e ndalon njeriun nga mbartja e 
qëllimeve egoiste, si: syfaqësia, dukja, krenaria, 
mendjemadhësia dhe vetëkënaqësia. Sepse besimi 
monotesit nuk pranon asnjë lloj ortakërie. Prandaj 
duhet të dhurohet fshehurazi. 

Me pak fjalë, Islami e ka ringjallur shoqërinë me 
vlera shpirtërore, si: mëshira, sakrifica, altruizmi 
dhe bujaria. 

Tek të parët tanë Osmanët, janë regjistruar 
rreth 26.600 vakufe. Ka shumë të tjera që ende nuk 
njihen. Këto institucione të mëshirës e dhembshurisë 
u shtrinë në të gjithë shoqërinë. Për këtë arsye, në 
shoqëri të tilla nuk janë përjetuar kriza ekonomike, 
trazira apo rebelime. 

Të tilla probleme nuk kishte as në Epokën e 
Lumturisë. Përse? 

Sepse ekzistonte zekati, infaku (dhurimi), sada- 
kaja, agjërimi... 

Gjithashtu nuk përjetohej ndonjë shqetësim psi- 
kologjik si (për shembull) depresioni, sepse namazi 
i ruante njerëzit. Krijuesi i Gjithësisë shprehet: 

“..bëj sexhde dhe afroju Zotit tënd!” (Alak, 19) 

“O besimtarë! Kërkoni ndihmë për veten 
nëpërmjet durimit dhe namazit!” (Bekare, 153) 

“Vërtet, zemrat qetësohen me përmendjen e 
Allahut!” (Rra’d, 28) 

Kjo është pikëpamja botërore e qytetërimit 
tonë... 

Komunizmi solli një model njerëzor të ngurtë, 
të pashpirt, mizor. 

Edhe kapitalizmi solli një rrënim të njeriut që u 
kthye në qenie brutale, arrogante dhe të devijuar 
nga natyrshmëria. 

Të dy bashkë sollën modelin e njeriut të pa- 
mëshirshëm, të pandjeshëm, të pandërgjegjshëm, 
materialist. 

Të gjithë jeni dëshmitarë të vendeve të shfrytëzu- 
ara historikisht dhe në mënyrë të veçantë po shihni 
Sirinë e sotme: Kapitalizmi i egër vjen nga mijëra 
kilometra larg, bombardon, djeg dhe shkatërron...! 
Po shfrytëzon burimet e tyre nëntokësore dhe mbi- 
tokësore duke shtypur edhe më tepër shtresën e 
dobët. 

Sistemi kapitalist mendon vetëm për interesin 
material dhe përfitimin. Për këtë arsye e shfrytëzon 
njeriun në mënyrë të pamëshirshme. E konsideron 
të lejuar çdo rrugë me qëllim që të arrijë suksesin 

$ e iii - 

- 





Sistemet njerëzore dhe ISLAMI si fe e vërtetë 


Ndërsa Islami përkundër kapitalizmit dhe komu- 
nizmit, zgjon ndërgjegjen duke pyetur: 

“Ku e fitove pasurinë? Si e fitove? Ku dhe si do 
ta përdorësh?” I përkujton njeriut se do japë llogari 
në mënyrë të hollësishme para gjykimit hyjnor. 

Megjithatë një besimtar i devotshëm e nis ditën 
duke u pyetur nga ndërgjegjja: 

“Allahu i plotfuqishëm sot hapi një fletë të re 
nga kalendari i jetës tënde. Sa kohë do të punosh 
sot për veten dhe sa kohë për të tjerët? Allahu të 
dhuroi ty plot nga begatitë e Tij, por filanit nuk 
i dha. Do të thotë që ai ka të drejta mbi ty...” 

Në ajetin fisnik Krijuesi i Gjithësisë thotë: 

“Bëju mirë të tjerëve, ashtu si të ka bërë mirë 
ty Allahu.” (Kasas, 77) 

Për këtë arsye, një besimtar i vërtetë, me një 
zemër altruiste, e konsideron veten vazhdimisht për- 
gjegjës në përmbushjen e nevojave dhe mangësive 
të krijesave, duke dhuruar dhembshuri dhe mëshirë. 

Shmangia e shpërdorimit dhe jetesa në mënyrë 
të moderuar, e afruan të pasurin me të varfrin. 
Kultura e zekatit, infakut dhe vakufeve, parandaloi 
përjetimin e dramave në shoqëri. 

Secili e konsideroi veten përgjegjës për vëllain e 
tij, përmes ndjenjës së vllazërisë. Besimtarët ishin 
si dy duar që lanin njera-tjetrën. Ata ndanë me 
njeri-tjetrin problemet e veta, jo vetëm në planin 





BISEDË ME TË RINJTË 


material por edhe në atë shpirtëror. Në këtë mënyrë 
u ndërtua një shoqëri e fortë si muret e kalasë, e 
mbërthyer me dashuri, si një trup i vetëm. 

Mirëpo, në periudhën e Lales (tulipanëve) sho- 
qëria jonë filloi të jepej pas luksit dhe shpërdorimit. 
Ndërsa në periudhën e Tanzimatit filloi të shfaqej 
admirimi për Perëndimin dhe euforia evropiane. 
Ana materiale zuri vendin e anës shpirtërore. 
Historia jonë e kohëve të fundit vazhdoi me një 
qasje imituese ndaj botës kapitaliste duke u tjetërsuar 
tërësisht nga origjina. 

Sot, ne duhet të eliminojmë të gjitha këto as- 
pekte negative dhe të ecim përpara me parimet 
bazë që Islami kërkon prej nesh. Për të shpëtuar 
veten dhe për të arritur lumturinë e shoqërisë, du- 
het të risjellim në praktikë kulturën e vakufeve dhe 
të dhurimit. Duhet të jemi pasues të denjë të asaj 
gjenerate që skaliti gurët e sadakasë dhe ndërtoi 
vakufe për fshirjen e borxhit të njerëzve në defteret 
e tregtarëve, për përgatitjen e pajës së vajzave të 
varfra, apo për kompensimin e vlerës së enëve të 
thyera të shërbëtorëve... 







Jo islamofobi, por virtyt islam 

Islam do të thotë selamj shpëtim i njerëzimit, paqe, qetësi. 
Islami nuk është ifrikshëm, përkundrazi është njëfe që 
falpaqe në shpirt, në të njëjtën kohëpërhap delikatesë 
dhe mirësjellje. Islami ështëfeja që lufton tëgjitha llojet 
e padrejtësive dhe terrorit. Jeta profetike 23 vjeçare e 
Muhamedit^, ishte një luftë kundër terrorit. 
Islami ështëfeja e mëshirës ndaj çdo krijese. 

















PYETJA E DHJETE 


Sot në botë, termi “islamofobi” po përhapet 
qëllimisht. Përse thuhet pikërisht “islamofobi” 
ndërkohë, që për fetë e tjera nuk përdoret termi 
“fobi-frikë”? 


Shkaku i përdorimit të termit “fobi” vetëm për 
Islamin dhe jo për fetë e tjera, është i qartë: 

Sepse: 

“Pema që ka fruta goditet”. 

u Hajduti synon të vjedhë dyqanin e argjenda- 
rëve dhe jo të vjetërsirave”. 

Sot të gjitha fetë e rreme dhe të devijuara, nuk 
kanë çfarë t’i japin njerëzimit. Kishat në Europë 
po shiten dhe po kthehen në xhami. Bartësit e 
besimeve të rreme po mundohen ta paraqesin 
Islamin si të shëmtuar për t’i dhënë fund përhapjes 
së tij. Ata po përpiqen ta diskreditojnë Islamin për të 
parandaluar konvertimin në Islam të bashkëfetarëve 
të tyre. 

Arsyeja pse flasin keq për Islamin është e 
thjeshtë: 

“E kota shqetësohet nga e drejta!” 

Ata që flenë në gjumin e shkujdesjes, shqetëso- 
hen nga ata që ua prishin gjumin. 

Sot Islami po shqetëson njerëzit dhe shoqëritë 
pragmatiste, si dhe fuqitë imperialiste, si rrjedhojë 

e predikimit të mëshirës së vërtetë, dhembshurisë 
dhe altruizmit. Po ashtu po shqetëson zullumqarët 
dhe mashtruesit për shkak të drejtësisë dhe të së 
vërtetës që shpall. 

Në të vërtetë, 20-30 vite më parë vendet 
Evropiane thurën plane kundër saj. Ata pranuan 
që qytetërimi Islam ishte i vetmi që mund të përballej 
me qytetërimin perëndimor. Kështu hodhën tezën 
e Konfliktit të Qytetërimeve. 

Ata kanë frikë nga Islami edhe pse myslimanët 
janë ende shumë larg nga Perëndimi në aspektin 
material, politik, ushtarak, teknik dhe teknologjik. 

Përse ndodh kjo? 

Sepse sipas Islamit jeta e vërtetë është jeta e 
përtejme (Ahireti). Islami ndërthur jetën e kësaj bote 
me botën tjetër. Jep formulën e lumturisë për të 
dy botët. 

Por ata nuk pranojnë përgjegjësinë e jetës së 
përtejme dhe janë në kërkim të jetës së dëfrimit, 
të rastësisë dhe të asaj që përshtatet me dëshirat 
e tyre egoiste. 

Arsyeja pse i kundërvihen Islamit është se kjo fe 
e ngarkon njeriun me përgjegjësi, përcakton kritere 
dhe kufij në jetë dhe pengon papërgjegjshmërinë 
dhe indiferentizmin. 

Ata gjithashtu e dinë se pragmatizmi e trazon 
ndërgjegjen njerëzore, sepse njerëzimi ka nevojë 
për dhembshuri dhe mëshirë. 

Padrejtësia trazon zemrat. Njerëzimi ka nevojë t’i 
drejtohet një feje që urdhëron drejtësi dhe fal jetë. 

Një jetë pa qëllim, jonjerëzore dhe e çmendur, e 
lëndon shpirtin njerëzor, sepse njeriu është përherë 
në kërkim të qëllimit të ekzistencës. 

Përgjigjen e kësaj pyetjeje e japin më së miri ata 
myslimanë që me zemër të mëshirshme e të butë e 
jetojnë Islamin në mënyrën më të denjë. 

Në këtë këndvështrim, duan ta njollosin dhe ta 
deformojnë Islamin në mendjet njerëzore, në mëny- 
rë që të pengojnë përhapjen e tij në masat e gjera. 

Situata e sotme paraqitet e njëjtë me gjendjen 
e shumë pejgamberëve të cilët historikisht janë 
kundërshtuar dhe ndaj të cilëve është shpifur. 

Sot, ata që duan të ndalojnë përhapjen e Islamit 
në mbarë botën, kanë krijuar një valë të shëmtuar 
urrejtjeje ndaj tij dhe myslimanëve, nën emrin 
«Islamofobi». Ata përpiqen ta etiketojnë Islamin me 
terrorizëm. Shpallin Islamin si diçka të frikshme e 
që duhet patur fobi. 

Por e vërteta është se terrori bazohet në zemë- 
rim, ndërsa parimet Islame të edukatës, moralit, 
ndërgjegjes, dashurisë dhe frikës ndaj Allahut, të 
vërtetës dhe drejtësisë, janë parime të larta që për 
ata nuk kanë kurrëfarë vlere. Terrorizmi nuk njeh 
lot, mëshirë dhe ndërgjegje. 

Përkundër kësaj, Islami është ndërtuar veçanërisht 
mbi bazën e dhembshurisë dhe mëshirës. 

Allahu Fuqiplotë në Kuranin Famëlartë na mëson 
për emrat e Tij “Rrahman”(i Gjithëmëshirshmi) dhe 
“Rrahim” (Mëshirëploti), pra për mëshirën që ka 
përfshirë çdo krijesë. Edhe Profeti $|§ është dërguar 
si “mëshirë për botët”. 

M 

v 

Në Luftën e Dytë Botërore, Amerika bombardoi 
Japoninë me bombë atomike. Mbetën të vrarë 
gra, fëmijë, të moshuar, njerëz që nuk kishin as- 
një lidhje me luftën, madje edhe kafshët e bimët 
u shkrumbëzuan e u bënë pluhur. Personi që e 
urdhëroi bombardimin ishte i krishterë. Edhe Hitleri 
që vrau me qindra mijëra njerëz ishte po ashtu i 
krishterë. Por askush nuk e quan këtë terrorizëm 
katolik. 

Stalini ishte komunist. Vrau me qindra e mijëra 
persona. Ndërtoi kala me kafkat e viktimave. Por 
askush nuk e quan këtë terrorizëm komunist. 

Izraeli ka vrarë vëllezërit tanë palestinezë për vite 
me radhë. Por askush nuk e quan këtë terrorizëm 
hebre. 

Aty ku shteti mbyll njërin sy, në Mijanmar 
(Myanmar), terroristët po vrasin myslimanët e 
Arakanit. Por askush nuk e quan këtë terrorizëm 
budist. 

Islami akuzohet me terror edhe pse janë mys- 
limanët atë që nëpërkëmben dhe shkatërrohen. 

Islami po përpiqet të tregohet si diçka për t’u patur 
frikë. 

E vërteta është se Islami ka sjellë një sistem drej- 
tësie të jashtëzakonshëm, i cili vlen edhe për luftën. 
I Dërguari i Allahut ishte burim mëshire edhe në 
luftë. Le të sjellim një shembull: 

Në luftën e Bedrit, një ditë para betejës, idhuj- 
tarët kërkuan të nxirrnin ujë nga pusi i të Dërguarit 
të Allahut. Pejgamberi i lejoi. 

Në kthimin nga Bedri, kishin mbetur 150 km për 
të mbërritur në Medine. Ishin zënë 70 robër. Kafshët 
e udhëtimit nuk mjaftonin. Sahabët e nderuar herë 
pas here zbrisnin nga devetë e tyre, hipnin robërit 
mbi deve dhe ecnin. Shpreheshin se: “Edhe ata 
janë (njerëz) si ne”. I Dërguari i Allahut i porositi 
sahabët: “Jepuni robërve për të ngrënë e për të pirë 
ashtu si bëni për veten tuaj!” Shumica dërmuese e 
myslimanëve ishin mbartës të këtij virtyti dhe kësaj 
mëshire. 

Çfarë i bëri ata të sakrifikojnë në këtë mënyrë? 

• Qasja ndaj krijesave me mëshirën hyjnore... 

• Shpresa se edhe robërit do udhëzohen (si ata)... 

• Shfaqja e një personaliteti dhe karakteri të 
lartë Islam... 

Do të mjaftonte ky shembull për të treguar që 
Islami i mëson njeriut humanizmin e vërtetë. Pra 
ky humanizëm është tipar vetëm i Islamit, ndërsa 
Humanizmi si ideologji është një gënjeshtër boshe. 

Kur hedhim vështrimin në histori kuptojmë 
se, personi që ka luftuar më shumë me terrorin 
është i Dërguari i Allahut $|f. Periudha 23 vjeçare 
profetike është një periudhë lufte kundër terrorit. 
Terrorit ndaj të dobtëve në shoqëri, ndaj robërve, 
skllevërve, kafshëve e bimësisë... Ai respektoi të 
drejtat e çdo qenieje njerëzore, pa marrë parasysh 
nëse është besimtar apo i pafe. Si rrjedhojë solli 
paqe në shkretëtirat që qenë kthyer në liqene gjaku. 
Ai hodhi themelet e një qytetërimi të pashembullt 
të virtyteve që historia e njerëzimit nuk kishte pare 
asnjëherë. 

Ajo që duhet të bëjmë sot, është praktikimi i 
moralit të lartë të Resulullahut ^ që është dërguar 
si mëshirë për botët, dhe përcjellja e mesazhit të 
tij me aq sa kemi mundësi. Nëse e realizojmë këtë 
detyrë me dinjitet, sado të mundohen ta njollosin 
Islamin, Allahu i Plotfuqishëm ka për t’i prishur 
planet e tyre. 

Sepse Islam do të thotë selam, shpëtim për nje- 
rëzimin, paqe, prehje... 

Islami nuk është frikësues, përkundrazi është 
qetësim i shpirtit, në të njëjtën kohë është një fe që 
përhap delikatesë dhe mirësjellje. Islami lufton çdo 
lloj padrejtësie dhe terrori. Është feja e mëshirës 
ndaj çdo krijese. 

Le të japim disa shembuj: 

Një ditë i Dërguari i Allahut u shpreh: 

- 

“Pasha Atë në dorën e të Cilit është shpirti im, 
nuk do të hyni në Xhenet derisa të mos mëshironi 
njëri-tjetrin\ 

Sahabët thanë: 

“O i Dërguari i Allahut! Të gjithë jemi të më- 
shirshëm\ 

Pejgamberi u përgjigj: 

u Mëshira që kam për qëllim nuk është thjesht 
mëshira që keni për njeri-tjetrin. Përkundrazi 
është mëshira që përfshin të gjitha krijesat, po, 
është mëshira që përfshin të gjitha krijesat.” 
(Hakim, IV, 185/7310.) 

I Dërguari i Allahut një ditë pa një person 
duke tërhequr nga veshi delen, të cilën donte ta 
therte. Menjëherë ndërhyri duke thënë: 

“Lëre veshin e bagëtisë (e kafshës) dhe kape 
nga qafa (Ibn-i Maxhe, Dhebaih, 3.) 

Përsëri, i Dërguari i Allahut takoi një grup 
njerëzish rrugës. Ata ishin ndaluar dhe po flisnin 
hipur mbi kafshët e tyre. U tha: 

u Hipni mbi kafshët tuaja pa i Iodhur dhe Iërini 
të pushojnë. Mos i ktheni ata në karrige për të 
bërë bisedat tuaja në rrugë. Ka shumë kafshë që 
janë më të dobishme se personi që mbartin dhe 
ato e përmendin Allahun më shumë”. (Ahmed, III, 
439.) 

Sevade ibn Rebi ka thënë: 

“Dola para Pejgamberit $ig dhe kërkova diçka. 
Ai urdhëroi të më jepeshin disa deve. Pastaj më 
këshilloi: 

“.Kur të kthehesh në shtëpinë tënde porositi 
njerëzit e tu (anëtarët e familjes) që të kujdesen 
për kafshët, e t’u japin atyre ushqim (në mëny- 
rë të rregullt). Po ashtu, urdhëroi që të presin 
thonjtë në mënyrë që kur të mjelin (kafshët) mos 
t’i dëmtojnë thithkat (gjinjtë) e tyre”. (Ahmed, m, 484 ; 
Hajthemi, V, 168, 259, VIII, 196.) 

Po ashtu kur i Dërguari i Allahut po shkonte 
me sahabet e tij në Mekë, rrugës u ndesh me një 
gazelë që po flinte e strukur. I Dërguari i Allahut 
urdhëroi një nga shokët e tij të priste pranë gazelës 
derisa të kalonin të gjithë në mënyrë që kafsha të 
mos shqetësohej. 35 

Ndërsa kur po shkonte në Mekë me një ushtri 
prej dhjetë mijë ushtarësh, rrugës pa një qen të 
shtrirë mbi këlyshët duke i ushqyer ato me gji. I 
Dërguari i Allahut thirri nga sahabet e tij Xhuajl bin 
Surakën të cilin e ngarkoi me detyrën e rojtarit 
pranë këtij qeni dhe këlyshve të tij. 36 

Një herë i Dërguari i Allahut pa një fole mi- 
lingonash që i ishte vënë zjarri. Ai nuk mundi ta 
pranonte këtë pamje. Foleja e djegur e milingonave 
trazoi zemrën e tij të butë dhe me një keqardhje të 
madhe u shpreh: 


35. Muvatta, Haxh, 79; Nesai, Haxh, 78. 

36. Vakidi, II, 804. 






Jo islamofobi, por virtyt islam toumptv 


“Kush e dogji këtë fole? Dënimi me zjarr është 
një e drejtë vetëm e Zotit të zjarrit.” 37 

Përsëri i Dërguari i Allahut kishte parë një beduin 
(endacak) që për të ushqyer kafshët e tij, përpiqej të 
hidhte gjethet e pemës duke e goditur atë me një 
shkop. U tha personave që kishte pranë: 

“Ma sillni atë beduin, por silluni butë me të, 
mos e frikësoni”. 

Kur e sollën iu drejtua butësisht: 

“O beduinl Hidhi gjethet në mënyrë të butë 
dhe duke e tundur pemën lehtë, jo duke e thyer 
atë. (Pra mos e dëmto rrënjën e pemës).” (ibnu’l- 
Ethir, Usdu’l-Gabe, Bejrut, 1417, VI, 378.) 

I Dërguari i Allahut, i cili nuk pajtohej qoftë edhe 
me një dëmtim të rëndomtë të një dege peme, në 
çdo rast i kumtoi umetit të tij mirësinë, ëmbëlsinë, 
butësinë, mëshirën. 

Tek paraardhësit tanë Osmanët, mëshira dhe 
dhembshuria përfshiu edhe bimët e kafshët. Kështu, 
ishte e ndaluar me ligj të ngarkohej kafsha përtej 
mundësisë së saj. Forcat e rendit kishin për detyrë të 
evidentonin ata që shkelnin këtë ligj, duke i dënuar 
të mbanin të njëjtën ngarkesë dhe ta linin kafshën 
të pushojë. Sulltan Sulejmani (Kanuni Sultan 
Suleyman) gjatë ndërtimit të xhamisë Sulejmanije 
kishtë nxjerrë një sërë dekretesh në lidhje me kaf- 

shët që përdoreshin për transport dhe kishte ur- 
dhëruar të vëzhgoheshin me kujdes oraret e tyre 
të pushimit dhe të kullotjes në livadhe. 

Si përfundim, emri i një feje që fal mëshirë të 
tillë, jo vetëm ndaj njerëzve por ndaj të gjitha kri- 
jesave, në asnjë mënyrë nuk mund të barazohet 
me “fobi”-ra. Nëse Islami si fe e virtytit do njihej 
ashtu siç duhet, në vend të frikës dhe ngurrimit, 
do ngjallte vetëm dashuri dhe admirim. Përpjekja 
për ta njollosur duke anashkaluar këto virtyte, nuk 
është gjë tjetër vetëm se një tregues dashakeqësie. 







.. g_ -•• 

Çlirimi 1 vertete, 
xhihadi i vërtetë 

Qëllimi i xhihadit në Islam, 
nuk është derdhja e gjakut me dëshirën e 
pushtimit dhe sundimit të botëSj por është 
dëshira për të pushtuar zemrat. 

Siç dihet, tashmë në Afrin jemi përfshirë në 
luftë. Në përvjetorin e 103-të të epopesë sëjash- 
tëzakonshme të Çanakalasë, pasardhësit trima 
të të parëve tanë me të njëjtën frymë besimi po 
shkruajnë sot një tjetër epope në kufirin me Sirinë 
dhe Irakun Verior. NëAfrin kemi dhënë dëshmorë 
dhe veteranë. Si duhet ta kuptojmë operacionin 
e Afrinit në kontekstin luftarak (fet’h)? Ç’është 
pushtimi i vërtetë? Cili është kuptimi i vërtetë i 
xhihadit në Islam? 

Qëllimi i xhihadit në Islam nuk është derdhja 
e gjakut me dëshirën e pushtimit dhe sundimit të 
botës, por është dëshira për të pushtuar zemrat. 

Domethënia e xhihadit në Islam nuk është vrasja 
e njeriut, por zhdukja e së keqes. Është eliminimi 
i padrejtësisë. Është udhëzimi i njerëzve. Është 
ringjallja e zemrave. Ky është thelbi i xhihadit. 

Kur hedhim vështrimin në Epokën e Lumturisë, 
shohim se ashtu si sot, paganët e luftuan Islamin 
në Bedër, Uhud, Hendek dhe në të gjitha luftërat 
e tjera... 

Disa të paditur, herë pas here bëjnë veprime të 
gabuara në emër Islamit dhe këtë ia mveshin fesë. 
Kjo është një ngjarje që nuk mund të pranohet kurrë 
nga Islami, sepse Islami është feja e mëshirës, i cili 
edhe në rast lufte urdhëron kujdes ndaj ligjit të së 

drejtës dhe mëshirës. Lufta bëhet vetëm në raste 
të detyrueshme. 

Gjatë gjithë historisë, myslimanët kanë përhapur 
drejtësi kudo ku kanë shkuar. Për shembull në Poloni 
shprehja: “Për sa kohë kuajt e Osmanllinjve nuk 
pinë ujë në lumin Visla, ky vend nuk mund të 
gjejë lirinë dhe pavarësinë .”, është kthyer në një 
fjalë të urtë. Ajo zonë pati njohur ligjin, drejtësinë 
e paqen vetëm duke qenë në mbrojtjen e Islamit. 

Reformatori gjerman Martin Luter (Martin 
Luther) ka thënë: 

“O Zot! Silli turqit e mëdhenj sa më shpejt të 
jetë e mundur në mënyrë që përmes tyre edhe 
ne të begatohemi nga drejtësia Jote hyjnore.” 

Udhëheqësit që shfrytëzuan në mënyrë të 
pamëshirshme popullin e tyre, Martin Luteri i 
paralajmëroi me këto fjalë: 

“Në vend që të jetojmë në administrimin e 
princave të pangopur, agallarëve të tokave e 
borgjezisë, preferojmë të jetojmë në administrimin 
osman. Sepse ata janë më të mëshirshëm ndaj të 
varfërve sesa ju.” 

Një nga themeluesit e Revulucionit Francez të 
vitit 1789, filozofi La Fajet (La Fayette), pasi studioi 
të gjitha sistemet e drejtësisë, vërejti madhështinë e 
ligjit Islam dhe duke iu referuar Profetit §| u shpreh: 

“O njeri i lavdishëm e i madh! Sado të të 
lavdërojnë është pak për ty! Sepse ti je drejtësia 

vetë. Askush deri më sot nuk ka arritur të ngjitet 
në nivelin e drejtësisë që ti ke përhapur .” (Kamil 
MIRAS, Tecrid-i Sarih Tercemesi, IX, 289.) 

Ushtria e lavdishme e Fatihut (Sultan Fatih 
Mehmet), kur mori Stambollin u dhuroi nga një 
shtëpi si lëmoshë të krishterëve të varfër. 

Kapiteni Barbaros Hajretin Pasha, hebrejtë e 
përndjekur të Spanjës i dërgoi me anije në Stamboll. 
Banorët e Stambollit treguan mëshirë e kujdes për 
ta duke thënë: “Këta janë njerëz të shtypur”. 

Ky është horizonti i ndërgjegjes së një myslimani. 
Kjo është ndërgjegjja e botës Islame. Kjo është ajo 
që ne kuptojmë me fjalën xhihad. 

U 

V 

Nga ana tjetër, mbrojtja e atdheut, e fesë, ruajtja 
e nderit, mbrojtja e gjërave të shenjta, sakrifikimi 
i jetës dhe i pasurisë për të zhdukur të keqen dhe 
përçarjen, është gjithashtu pjesë e xhihadit. Edhe 
pse mund të mos ketë luftë në kuptimin konkret, 
lufta shpirtërore është një proces pa mbarim. 

Për rrjedhojë, ta shohësh xhihadin vetëm si “luftë 
të armatosur”, do të thotë ta kufizosh përmbajtjen 
e këtij koncepti. Kjo është thjesht dëshira e atyre 
që duan ta largojnë njerëzimin nga Islami duke e 
paraqitur atë si “fe të luftës”. 

Xhihadi nuk është gjë tjetër vetëm se një 
përpjekje për ta lartësuar Islamin në zemrat e nje- 

rëzve duke përdorur të gjitha mundësitë që ka dhu- 
ruar Allahu. 

Po kështu në këtë kuptim përfshihet çdo 
kontribut personal dhe shoqëror për ta jetuar e 
për ta mbajtur gjallë fenë e Allahut. 

Kështu: 

• Edukimi i njeriut në formën më të mirë, është 
xhihad. 

• Edukimi i nxënësve të Kuranit, është xhihad. 

• Përpjekja për t’i shërbyer Islamit, kontributi 
material dhe shpirtëror është xhihad. 

• Mbështetja dhe realizimi (publikimi) i botimeve 
islame është xhihad. 

• Edukimi i dëshmuesve të Zotit, Allahut, në 
tokë, pra i njerëzve që e përfaqësojnë denjësisht 
Islamin, është po ashtu xhihad. 

Kështu “thirrja në Islam” është një “xhihad i 
madh”. 

Krijuesi i Gjithësisë shprehet: 

“Mos i dëgjo mohuesit, por luftoji ata me 
forcë nëpërmjet këtij (Kurani).” (Furkan, 52) 

Urdhri për të “luftuar me forcë”, i përmendur 
në këtë ajet, zbriti në periudhën e Mekës, në një 
kohë kur besimtarët nuk kishin forcë materiale për 
t’i luftuar politeistët. Ky urdhër hyjnor zbulon një 
nga kuptimet më të rëndësishme të xhihadit, atë të 
kumtesës së parimeve kuranore përmes praktikimit 
në jetë. 

Kështu, në vende të tilla si Etiopia dhe Indonezia, 
Islami u përhap pa luftë. 

Krahas kësaj, ndërhyrja ushtarake në një rast të 
nevojshëm duke patur një qëllim sublim (të drejtë), 
konsiderohet gjithashtu xhihad. Operacioni i sotëm 
në Afrin përbën një shembull të tillë. 

Siç dihet, ushtria jonë trime, ushtarët tanë be- 
simplotë, mbrojtën atdheun për një periudhë disa 
mujore. Ata u përpoqën duke sakrifikuar deri në ve- 
tëmohim. Patëm dëshmorë dhe të plagosur. Lusim 
Allahun t’i mëshirojë dëshmorët tanë, t’i shërojë të 
plagosurit tanë dhe të afërmve të tyre t’u japë durim! 

Kur vështrojmë në histori, kuptojmë se nëse 
në një betejë kanë rënë dëshmorë të vërtetë, nëse 
shpirtrat janë martirizuar për Allahun, atëherë fitorja 
është e garantuar. Në të kundërt, nëse kanë vdekur 
ca shpirtra të rrënuar, e ardhmja e vendit është 
shkatërrim, disfatë, shkretim i tokave të atdheut. 

Sot dëgjojmë porosi të bukura (amanete) të lëna 
nga dëshmorë që kanë dhënë shpirtin për Allahun. 
Një dëshmor i la amanet vëllait të tij: 

“ Vëlla, nëse bie dëshmor, me paratë që do do- 
rëzojë shteti si kompensim, dërgoji prindërit tanë 
në haxh, paguaj borxhin e babait, e ti martohu”. 

Po kështu, teksa po nisej drejt frontit të luftës 
një ushtar, pyetet: 

“A dëshiron t’i thuash diçka familjes tënde?” 

“Mos të më presin!”, -përgjigjet ai. 

Trima të tillë që vrapojnë duke fluturuar drejt 
martirizimit, shpresojmë të jenë lajmëtarë të një 
triumfi të madh. 

Shprehje të tilla janë reflektimi i sotëm i shpirtit të 
ushtarëve të lavdishëm të Sulltan Mehmed Fatihut, 
që kur iu ngjit mureve të kalasë së Stambollit, tha 
“Sot është radha jonë të biem dëshmorë”. 

Është dëshmia e martirëve të vërtetë që dhanë 
jetën për fe, atdhe e komb. 

Kjo frymë është manifestimi i sotëm i emocionit 
të besimit që vazhdon nga lufta e Bedrit deri në atë 
të Çanakalasë. 

Pasardhësit e atij brezi të lavdishëm po shkruajnë 
sot përsëri të njëjtën epope. 

Martirët tanë besimplotë e veteranët e luftës do 
jenë umeti trim që do mbulohet me dashuri nën 
Flamurin e Lavdërimit (Liva-u’l-Hamd) të Krenarisë 
së Njerëzimit, Pejgamberit 

Mehmed Akif Ersoj shprehet me admirim: 

“O dëshmor, bir i dëshmorit, mos kërko varr 
nga unë, 

Pejgamberi po të pret krahëhapur...” 

Falënderimet i qofshin (Krijuesit të Gjithësisë): 

^ Zëri i ezanit mos pushoftë për asnjë çast në 
qiejt tanë, 

S Flamuri që mbart hënën e Islamit mos u ultë 
asnjëherë, 

Dora e huaj mos prektë vendet tona të add 
hurimit, 

Mos shkeltë këmbë armiku në këtë atdhe ku 
do të jetojmë e mbajmë gjallë fenë e besimin tonë, 

^ Falënderimet i qofshin Atij që ushtarët tanë 
besimtarë, bijtë tanë trima, paguajnë me jetën e tyre 
për sovranitetin e Turqisë si kalaja e vetme dhe më 
e madhe e Islamit. 

Në luftën e Bedrit, myslimanët në dukje ishin të 
dobët, të pafuqishëm dhe të pakët në numër, por 
Krijuesi Fuqiplotë e përforcoi atë ushtri të besimit 
me melekë, me një ushtri të padukshme. E njëjta 
gjë ndodhi edhe në Çanakala. 

Në Çanakala, Lutfi Beu i rrethuar nga armiku, 
thërriste: 

“Eja o Muhamed! Libri yt shkoi!” 

Besimi, sinqeriteti, sakrifica e ushtarëve tanë, 
ndryshuan rrjedhën e betejës së madhe kundër 
ushtrive të kryqëzatave dhe e pamundura u bë e 
mundur. 

Falë atyre trimave shprehja “Çanakalaja është 
e pakalueshme” u shkrua përjetësisht në histori. 
Ata fituan ndihmën e Allahut në saje të besimit të 
sinqertë që kishin në zemër. 

Historiani Hamilton, komandanti anglez në 
luftën e Çanakalasë, është shprehur: 

“Ne nuk u mundëm nga fuqia materiale e 
turqve, por nga fuqia shpirtërore e tyre. Ata 

nuk patën më as barut për të hedhur. Por ne 
shihnim fuqinë që zbriste nga qielli Pra në atë 
luftë metafizika eleminoi fiziken (hyjnorja mundi 
njerëzoren). U vërtetua se forca e besimit është 
mundësia më e madhe brenda çdo pamundësie. 

Kur Uinston Çërçill (Winston Churchill) u pyet 
në shtetin e tij për disfatën në luftën e Çanakalasë, 
ai u shpreh: 

“A nuk e kuptoni, në Çanakala nuk luftuam 
me turqit, por me Allahun! Natyrisht që do hum- 
bisnim...”, duke u detyruar kështu të pranonte këtë 
ndihmë hyjnore. 

Edhe në Luftën e Pavarësisë, si sot, vendi ishte 
i rrethur ngado. Populli ynë i rrethuar nga armiku 
nuk kishte asnjë fuqi të dukshme. Por ndihma e 
Allahut nuk mungoi. 

Ndodhi të ngjashme u përjetuan edhe në 
operacionin e Qipros. 

Fitorja e 15 Korrikut ishte një fitore që nuk mund 
të konceptohet dot me mendje, një manifestim i 
ndjeshmërisë së lartë shoqërore. Ishte ndihma e 
Allahut. Ndoshta ne nuk arritëm ta shikojmë, por 
mbase Ai dërgoi melekët e Tij. Vendi pothuajse 
u përhumb, atdheu u përça. Por ndihma hyjnore 
nuk vonoi. 



Edhe në ditët e sotme vërejmë që ka një përpjekje 
të pamatë për t’ia dalë ndaj superfuqive. Me besimin 
e plotë të ushtarëve, djemve tanë trima, Allahu ka 

dhuruar fitore përmes një fuqie që ne nuk e shohim, 
por vetëm Ai e di. 

Besimtari nuk është kurrë pesimist, por gjithnjë 
optimist. E ardhmja është fitore. Nuk ka dyshim! 

Detyra jonë është të lutemi për ata që janë në 
front. 

Të mos harrojmë se lufta fitohet me përpjekjet e 
sinqerta të “ushtarëve të luftës” dhe “ushtarëve të 
lutjes”. Njëri është fronti material, ndërsa tjetri është 
ai shpirtëror. Të dy janë shumë të nevojshëm. Sepse 
për sa kohë trimat e frontit të luftës mbështeten në 
një komb që lutet për ta, ata kurrë nuk do të mposh- 
ten. Fuqia morale është superiore ndaj armikut. 
Është pikërisht kjo fuqi shpirtërore që përbën forcën 
më ndikuese në arritjen e fitoreve në luftra. Sepse 
një shpirt i pamposhtur nga ana morale dhe shpir- 
tërore, është e pamundur të mposhtet edhe nga 
ushtritë më moderne. 

Nisur nga kjo, të gjithë ne si komb duhet të 
lutemi shumë për bijtë e këtij atdheu të lavdishëm. 
Trimat tanë do t’i nisim në mbrojtje të atdheut bash- 
kë me lutjet tona. Në mënyrë të veçantë duhet të 
lutemi në namazin e natës për fitoren e Islamit dhe 
të myslimanëve. 

Po ashtu duhet të shpeshtojmë duanë që bënte 
ushtria e paktë në numër, por e fortë në besim, 
e Talutit, kur përballej me ushtrinë e shumtë në 
numër të Xhalutit: 

“...Zoti ynë! Na pajis mc durim (na e mbush 
zemrën me besim), na forco këmbët tona (na jep 
fuqi të përballojmë, të rezistojmë) dhc na ndihmo 
kundër këtij populli jobcsimtar!” (Bekare, 250) 

Po ashtu, duhet të përpiqemi të lexojmë çdo 
mëngjes suren Fet’h. 

Lusim Krijucsin Fuqiplotë të na dhurojë fitorc 
matcrialc dhc shpirtërorc në sajc të ushtrisë së 
duavc të sinqcrta, lutjeve të sinqcrta të mysli- 
manëvc të shtypur dhc përpjekjeve altruistc të 
ushtrisë sonë të shcnjtë! 







Tregime dhe këshilla 
nga Rumiu 

Rumiu thotë: 

“Fjalët e miqve të Allahut janë plot jetëj tëpastra , të 
kulluara si uji i lumit. Përfito prej tyre sa të mundesh, 
shuaje etjen dukepirë nga ai ujë , që në zemrën tënde 
të çelin lulet e trëndafdat e shpirtit.” 

Sot ndodhemi në Konja, në qytetin e Mevlana 
Xhalaleddin Rumiut, sulltanit të zemrave. Shohim 
se keni një lidhje të veçantë me Mevlanën, keni 
shkruar vepra në lidhje me të si dhe i referoheni 
shumë edhe në veprat tuaja. 

Nëse do të kërkonim disa nga historitë dhe tre- 
gimet plot urtësi të Mevlanës, që kanë ndikuar më 
shumë tekju, çfarë do na thonit? 

Para së gjithash më lejoni të shpreh se të gjithë 
miqtë e Allahut kanë një ndikim të madh dhe 
Mevlana dallon në mesin e tyre. Me aftësinë e rrallë 
të shprehjes, ai ka arritur të kumbojë me një stil 
tejet letrar, të fshehtat dhe urtësitë e njohjes dhe 
dashurisë hyjnore në botën e ndjenjave të miqve 
të Allahut. Shembull i kësaj është vepra “Methnevi 
Sherif”. 

Le të tubohen sot të gjitha fakultetet e të shkru- 
ajnë një vepër të ngjashme me “Methnevinë ”, të 
thurin 26.600 vargjet e saj. Do të ishte e pamundur! 
Sepse kjo është një vepër e shpirtit. 

Mendja e ka të vështirë të kuptojë të vërtetat 
abstrakte. E veçanta e Mevlanës është se përmes 
shembujve konkret, ai arrin të përcjellë lehtësisht 
në zemrat e njerëzve këto të vërteta që është e 
vështirë të kuptohen. Prandaj në veprat e tij u është 
lënë shumë hapësirë shembujve, krahasimeve dhe 
tregimeve. 

Po ashtu në veprat e Mevlanës kemi shumë 
tregime dhe këshilla të urta. Le të paraqesim disa 
prej tyre: 

Mevlana i quan mendjelehtë ata të cilët janë të 
hallakatur, të hutuar e të pandjeshëm ndaj manifes- 
timeve të panumërta të fuqisë dhe madhështisë hyj- 
nore, të shfaqura në univers, si dhe ata që edhe pse 
ushqehen me dhuntitë e Allahut, harrojnë pronarin 
e vërtetë të tyre dhe Ditën e Gjykimit. Ai thotë se 
mendjelehtësia është shkatërrim hyjnor që nuk ka 
shërim, sepse mendjelehti e ka lidhur zemrën me 
këtë botë. Ashtu si dashuria e qengjit për ujkun, 
mendjelehti e ka skllavëruar veten përjetësisht ndaj 
dëshirave egoiste shkatërruese. 

Mevlana, në veprën e tij “Methnevi ”,tregon 
rrugën se si duhet qëndruar larg këtyre mendjelehtëve 
të përfshirë në zemërimin hyjnor, në mënyrë që të 
mos ndikohemi negativisht dhe gjendja e tyre të 
mos reflektojë tek ne. 

LARGOHEM NGA MENDJELEHTI! 

Isai S0\ po largohej me shpejtësi sikur ta ndiqte 
një luan nga pas. I habitur nga kjo pamje, një burrë 
e ndjek nga pas dhe e pyet: 

“-Nga kush po largohesh kështu si një zog i 
trembur? Askush nuk po të ndjek!” 

Aq shpejt po vraponte saqë nga nxitimi Isai SSS1 
nuk i ktheu dot përgjigje. Më në fund burri kureshtar 
u afrua dhe e pyeti përsëri: 

O Ruhullah! (frymë e Allahut)! Ikja jote u bë 
mister për mua. Nga kush po largohesh?” 

Isai iu përgjigj: 

“Po largohem nga mendjelehti, nga i pamendi...! 
Ik mos më pengo, më lër të shpëtoj veten!” 

Këtë herë burri i përkujton mrekullitë (me të 
cilat ishte dërguar) dhe e pyet sërish për urtësinë e 
largimit: “A nuk je ti «Mesihu» që prej frymës tënde 
gjetën shërim të verbërit dhe të shurdhët?” Isai SKSl 
iu përgjigj: 

“Po, unë u lexova të shurdhëve dhe të verbërve 
emrin më të Madh të Allahut dhe ata gjetën shërim. 
U lexova të vdekurve dhe ata u ringjallën. Mirëpo 
kur i lexova mendjlehtit për të disatën herë me 
dhembshuri e mëshirë, ai përsëri nuk përfitoi. 
Mbeti si gur e prapë se prap nuk hoqi dorë nga 
mendjelehtësia. U kthye në rërë të thatë ku as bari 
s’mbiu”. 


Pasi dëgjoi këto fjalë, kureshtja e burrit u shtua 
edhe më shumë dhe e pyeti përsëri: 

“Meqë duaja jote ka ndikim dhe shërim në shu- 
më gjëra, si është e mundur të mos ketë ndikim tek 
mendjelehtësia? Ndërkohë që sëmundjet e tjera i 
shëron, përse këtë jo?” 

Isai u përgjigj: 


“Mendjelehtësia është një sëmundje shkatërru- 
ese. Ndërsa të tjerat janë varësi që nuk kanë fituar 
zemërimin e Allahut. Edhe varësia është sëmun- 
dje por ajo ka ndikim vetëm tek i sëmuri. Ndërsa 

mendjelehtësia është një sëmundje e tillë që dëmton 
jo vetëm të sëmurin por edhe të tjerët përreth”. 

Me të vërtetë mendjelehtësia është zgjedhja 
e kësaj bote kundrejt ahiretit, apo të një pike uji 
kundrejt një deti të tërë. Ajo të shtyn të bësh një 
zgjedhje kaq të verbër, që në fakt është verbërimi i 
vetë zemrës. Është përhumbja e saj ndaj gjithë ma- 
nifestimeve hyjnore. Mendjelehti vështron i hutuar 
manifestimet e panumërta të fuqisë dhe madhësh- 
tisë së Allahut pa qenë i aftë të shohë asgjë, ashtu 
si një njeri që nuk mund të shohë nëse i mbyll sytë 
me gishtërinjtë e tij. 

Rasti i tij i përngjet maces: 

Nëse maces do i ofronin disa qebapë të shijshëm, 
ajo do i refuzonte në këmbim të një miu të pisët. 
Kjo i ngjan sakrifikimit të lumturisë së përjetshme 
si rezultat i nënshtrimit ndaj dëshirave egoiste. 

Kështu duhet të largohemi nga mendjelehtët 
siç ikim nga luanët me frikën që të mos ndikohemi 
nga gjendja e tyre. 

Krijuesi i Gjithësisë në ajetin fisnik shprehet: 

“...mos rri me keqbërësit.” (En’am, 65) 

V 

Përsëri, hutimin e njeriut dhe indiferentizmin 
e tij përballë shfaqjeve të panumërta të fuqisë dhe 
madhështisë hyjnore në univers, zhvlerësimin që 
njeriu i bën detit përballë një pike uji të vetme, 
Mevlana e shpreh me këtë krahasim: 

Në një kohë, Bagdadi ishte një qendër unike 
e qytetërimit, e zbulimeve të mëdha, e shkencës 
dhe artit. Lumi Tigër, që kalonte përmes qytetit, 
ofronte një shfaqje të jashtëzakonshme të artit hyj- 
nor. Mevlana tregon: 

“Një ditë Bagdadi vizitohet nga një ka që e 
shëtit qytetin pash më pash. Në gjithë atë Bagdad 
legjendar, të vetmet mirësi i duken lëkurat e 
pjeprit e shalqirit... 

Natyrisht gjëja që i tërheq vëmendjen kaut dhe 
gomarit, është ose kashta e shpërndarë rrugës 
ose barishtet që mbijnë qosheue!” 

Edhe gjendja e nefsit të prirur për keq, nuk është 
e ndryshme nga kjo. Ai e harron ahiretin duke u 
përhumbur në këtë botë; e dëmton jetën duke u 
dhënë pas gjërave të shëmtuara, humb vlerat hyj- 
nore dhe mbërthehet në mendjelehtësinë e kërkimit 
të diturisë në tregun e mjerimit. 

Mevlana e shpreh me një tjetër shembull konkret 
vështirësinë e shpëtimit nga një ego e pabindur si 
dhe domosdoshmërinë jetësore të pastrimit të nefsit, 
si një kusht për të arritur shpëtimin e përjetshëm: 

DOMOSDOSHMËRIA 

E PASTRIMIT TË EGOS 

“Një prijës, teksa po kalëronte me kalin e tij, 
shikoi një person që po flinte nën pemë dhe një 
gjarpër të zi që po i futej në gojë. I tronditur nisi të 

bëjë gjithçka për ta shpëtuar njeriun e përgjumur. 
Filloi ta godasë fuqishëm me një kamxhik. Nga 
dhimbja njeriu u ngrit nga vendi dhe iku me vrap. 

Prijësi nuk iu nda dhe e zuri nën një pemë molle. 
E detyroi të hante mollë të kalbura dhe nga ana 
tjetër i tha: 

“-0 hallexhi i pashpresë, do t’i hash të gjitha! Do 
ta vuash këtë përvojë të hidhur!” Njeriu i shkretë i 
hutuar e mallkoi duke i thënë: 


“-O prijës! Çfarë të kam bërë? Përse po më 
keqtrajton? Nëse ke për qëllim jetën time, më vrit 
me shpatën tënde. Paska qenë e mallkuar dita kur 
të pashë. Sa fatlumë paskan qenë njerëzit që nuk 
ta kanë parë fytyrën. O Zot, jepja Ti dënimin këtij 
zullumqari! ” 

Por prijësi nuk u ndikua nga ato fjalë. Vazhdoi 
ta ndiqte duke e goditur me kamxhikë. 

Njeriu i shkretë vazhdoi të vraponte si era 
nga frika e prijësit dhe dhimbja që i shkaktonte 
kamxhiku. Por tashmë nga lodhja nuk kishte më 
fuqi të hidhte asnjë hap. I rraskapitur filloi të villte... 

Çdo gjë që kishte ngrënë, filloi t’i dilte nga goja 
me shumë vështirësi. Më në fund së bashku me 
mollët e kalbura doli edhe gjarpri i zi. 

Njeriu i shkretë u tmerrua nga gjarpri i frikshëm. 
Menjëherë u soll nga prijësi dhe u përul duke thënë: 



“Vërtet ti u shfaqe si mëshira e Xhebrailit. Paske 
qenë begati për mua. Sa e bekuar paska qenë dita 
kur të pashë. Po të mos ishe ti, unë do të vdisja 

në një mënyrë të tmerrshme. Nga injoranca dhe 
pakujdesia të kam thënë fjalë të pakuptimta. Prandaj 
më fal. Kam folur nga hutimi”. 

Prijësi u përgjigj: 

“Po të të tregoja për atë që të kishte ndodhur, 
do të trembeshe. Frika do të të kishte mposhtur. 
Po të kishe njohur natyrën e tmerrshme të egos që 
të rrokullis në Xhehenem, nuk do të të ngelte më 
fuqi as të haje mollën, as të ecje dhe as të nxirrje 
gjarprin e zi... 

Unë i kalova me durim fjalët tuaja të pahijshme 
dhe vazhdimisht u luta: “O Zot! Bëje të lehtë daljen 
e gjarprit. Shpëtoje këtë njeri të gjorë!” Edhe pse 
ti flisje fjalë të hidhura, mëshira e zemrës sime nuk 
do të të linte kurrë në atë gjendje. Sepse natyra ime 
është brumosur me mëshirë.” 

Mevlana ishte në kërkim të njeriut të përsosur, 
edukuesit të zemrave, të brumosur me dashurinë 
hyjnore. Ai përcjell një tjetër histori në lidhje me 
dëshirën e zjarrtë të këtij njeriu të përsosur, këtij 
njeriu ideal që synon të orientojë dhe udhëzojë 
shoqërinë. 

PO KËRKOJ NJERIUN... 

“Ishte natë. Dola nga shtëpia. Po shëtisja në 
rrethina. Pashë një burrë që po ecte me një pish- 
tar në dorë dhe e pyeta: 

-Çfarë kërkon në këtë errësirë të natës? 

- Po kërkoj njeriun, -u përgjigj burri. 

I thashë: 

-Për të ardhur keq! Kot lodhesh. Unë edhe 
pse e lashë vendin tim, përsëri nuk arrita ta gjej. 
Shko në shtëpi... Pusho. Kot kërkon, nuk do ta 
gjesh dot!” 

Burri i gjorë vështroi me keqardhje dhe tha: 

“-Edhe unë e di që nuk kam për ta gjetur. For 
ende ndjej kënaqësi duke e kërkuar. Edhe malli 
për të me jep kënaqësi.” 

Pra nuk ka vend për pesimizëm. Duhet gjetur 
kënaqësi edhe në mall e kërkim... 

Mevlana, ndoshta këtu mund të ketë nënkuptuar 
Shems-i Tibrizin, sepse për një farë kohe e pati 
humbur Shemsin. Përjetoi një ndarje të madhe. 
Pastaj e humbi krejtësisht dhe jetoi gjithnjë me 
mallin për të. Kërkoi vazhdimisht një njeri që e 
kuptonte dhe me të cilin mund të ndante misterin 
dhe urtësitë e zemrës. 

Mësuesi ynë i medresesë, Nuretin Topçu, një 
mendimtar i dhënë pas Mevlanës, i cili na jepte 
sociologji, kishte një qasje në lidhje me paaftësinë 
e shumicës së njerëzve për të kuptuar thellësinë e 
mendimit të Mevlanës. 

Ai shprehej: 

“Ne kemi dëgjuar vetëm thirrjet e ekstazës 
- 

(vexhd) së Mevlanës. Ne nuk arrijmë të shohim 
qetësinë e thellësisë së detit ku ai noton. Ne 
mund të shohim vetëm atë që shfaqet në si- 
përfaqen e detit të dalë nga thellësia e tij. Nuk 
kemi arritur të përjetojmë ashkun e Mevlanës, 
por vetëm thirrjet e tij të përkthyera në gjuhën 
e dashurisë. Vetëm kaq është ajo që mundohemi 
të shprehim me gjuhën tonë të pamjaftueshme. 
Realisht vetëm ai u zhyt në detin e qetësisë. Neve 
na mbetën vetëm ca zëra të shkëputur nga stuhia 
e ekstazës së tij. Sa keq! Kur mendojmë se ky 
është Mevlana...” 38 

Me këtë rast dua ta përkujtoj me rahmet (me 
mëshirë) edhe një tjetër mësues. I ndjeri Abdulkadir 
Keçeollu (Abdulkadir Keçeoglu), ose i njohur 
ndryshe si “Jaman Dede” (Yaman Dede), ishte një 
nga njerëzit që mbolli dashurinë për Mevlanën në 
zemrat tona, teksa ishim ende studentë. 

Pasi kishte qenë i krishterë, më vonë pranoi 
islamin. Në një orë letërsie, mësuesi na shkroi disa 
vargje nga Methnevija e Mevlanës. I frymëzuar 
shpirtërisht, bota e tij e brendshme filloi të gulfonte, 
duke u udhëzuar me besim. 

Në kohën tonë në medrese jepej lënda e per- 
sishtes. Ai ishte mësuesi ynë i gjuhës perse. Gjatë 
orës së mësimit jepte ca njohuri gramatikore pastaj 
shkruante në tabelë dhe komentonte mes lotësh 





38. Nurettin Topçu, Mevlana ve Tasavvuf , s. 139. 

gjatë e gjatë një nga vargjet e Mevlanës në gjuhën 
perse. 

Një ditë një shok e pyeti: 

“-Profesor, pse na flisni kaq shumë për Mevla- 
nën?” 

Ai u përgjigj: 

“-Biri im, Mevlana më mori për dore dhe më 
dërgoi tek dera e të Dërguarit të Allahut, duke u bërë 
shkak për udhëzimin tim. Të përkujtoj dikë që më 
shpëtoi nga zjarri është më e pakta që mund të bëj”. 

Madje ai ka një poezi shumë të ndjerë që për- 
shkruan dashurinë e thellë për të Dërguarin e 
Allahut: 

Nga dëshira (malli) për ty shpirti pikon gjak 
ja Resulallah 

Si e duroj mallin për ty nuk e di ja Resulallah 

Në kuvendin e shpirtrave isha një rënkim i 
pashtershëm ja Resulallah 

Më lumturo me bukurinë tënde që të digjem 
ja Resulallah 

U 

V 

Le ta përfundojmë takimin tonë me disa këshilla 
të urta të Mevlanës. Ai shprehet: 

• “O kërkues (i së Vërtetës)! Nëse dëshiron ta 
njohësh të vërtetën, dije se as Musai as Faraoni 
nuk kanë vdekur, ata janë në brendësinë tënde, 

janë fshehur në ekzistencën tënde dhe vazhdojnë 
të luftojnë mes tyre në zemrën tënde. Për këtë 
arsye, këta dy armiq duhet t’i kërkosh në veten 
tënde!” 

• “Të thyesh idhuj është e lehtë, madje shumë 
e lehtë. (Me një sopatë mund t’i hësh pluhur e 
hi.) Por të mendosh se është e lehtë të thyesh 
idhullin e egos tënde, është injorancë, injorancë! 
(Sepse egoja përmes hileve të saj fshihet si një 
dhelpër dinake dhe ti nuk mund ta shohësh më 
atë idhull që duhet thyer.) 

“O Vëlla! Pasoje urdhërin e Allahut dhe tradi- 
tën e Pejgamberit, që të shpëtosh nga Ebu Xhehli 
dhe dëshirat egoiste.» 

• “Lutu dhe pendohu me zemër të mbushur 
nga zjarri i pendimit dhe sy të njomur (nga lotët)! 
Sepse lulet çelin në vende me diell dhe lagështi!” 

• “Mos u mundo aq shumë të kujdesesh për 
lëkurën. Sepse fundja ajo është një kurban i 
tokës, por kujdesu për zemrën tënde. Ajo që do 
lartësohet dhe nderohet është zemra jote.” 

Ushqeje trupin tënd me masë, sepse ai që e 
kalon kufirin, bie pre e dëshirave egoiste dhe si 
rezultat turpërohet. 

Ushqeje shpirtin tënd. Ofroji mendim të pje- 
kur, kuptim të thellë dhe ushqim shpirtëror në 
mënyrë që të mbërrijë fuqishëm aty ku duhet...” 

• O vëlla! Trupi yt përbëhet nga kockat dhe 

mishi. Kështu edhe i kafshëve. Ti duhet të jetosh 
me meditim. Nëse mediton rreth trëndafilit, ti 
je në kopështin e trëndafilit. Pra në xhenetin e 
tokës. E nëse mendon rreth gjembit, ti je trungu 
i stufës. ” 

• Merr një abdest të tillë që kurrë të mos 
prishet. Fal një namaz të tillë që kurrë të mos 
mbarojë. Ashikut nuk i mjaftojnë pesë kohë të 
namazit. Atij i duhen pesë qind mijë kohë. A do 
donte një ashik i vërtetë që malli të mbaronte?” 

• Mendja pyeti zemrën: “Ç’është feja?” Zemra 
u përkul në veshin e mendjes dhe tha: “Feja është 
edukatë!” 

• “Shoqërohu me njerëz të mirë, që karvani 
i besnikëve të shtohet. Sepse sa më i mbushur 
me njerëz të tillë të jetë ky karvan, aq më shumë 
thyhen ata që presin rrugën (rebelët).” 

• “Sado i pasur të jesh, mund të ushqehesh 
aq sa mundesh. Nëse e zhyt enën në det mund 
të marrësh ujë aq sa ajo nxë, pjesa tjetër ngelet 
jashtë. ” 

• “Sa e sa peshq të zhytur në qetësinë e detit 
janë kapur nga grepi si rezultat i pangopësisë.” 

• “Bir! Vdekja është e ndryshme për secilin 
njeri; për atë që e urren vdekjen, pa menduar 
se ajo është takimi i njeriut me Krijuesin, ajo i 
shfaqet si një armik i frikshëm. Për atë që është i 
miqësuar me vdekjen, shfaqet si një mik i vërtetë. 

• “Të bëhesh rob i një miku të Allahut, është 
më mirë se të jesh kurorë e mbretërve.” 

Zoti na c mundësoftë të gjithëve të dëgjoj- 
më mc vcshin c shpirtit thirrjct c zcmrës të 
Mevlanës dhc shokëvc të tij, miqvc të Allahut! 
Na c mundësoftë të pasojmë parimct c larta që 
gjallërojnë shpirtin! 

Zoti ynë mos c mungoftë në zcmrën tonë da- 
shurinë për të dashurit c Tij! Ai mc mirësinë c 
Tij, na mundësoftë të edukohemi mc moralin c 
robërvc të Tij të dashur, të ecim në gjurmët c 
tyrc dhc në fund të ringjallemi bashkë mc ata 
njcrëz të mirë! 

Amin! 

